ޒަވާހިރީ – މަކަރުވެރިކަމާއި ދޮގުހެދުމުގެ [ޖިހާދެއްގައި] – ۞ Haqqu.info\nރިޕޯޓް ދިރާސާ ލިޔުންތައް\n29/02/2016 04/09/2016 ޙައްޤު ނިއުސް ޓީމް\nމީގެ ކުރިން މީހަކު (ޒަވާހިރީ) ބުނެފައިވާހާއި އެއްޗެކާއި ޚުދު އޭނާ ފުށުއަރާނީ ކިހިނަކުންކަން ތިބާ ދުވަހަކުވެސް ހިތަށް އެރިހެއްޔެވެ؟\nއަދި ސަފުތަށް ބައިބައިކޮށް ދަޥްލަތަށް ޖަވްލާނީ ހަރާންކޯރުވީ ކިހިނަކުންކަން ތިބާ ދުވަހަކުވެސް ހިތަށް އެރިހެއްޔެވެ؟\nކުރިން އެއީ ދަޥްލަތެއް ކަމަށް ޚުދު އެބައިމީހުންގެ ދޫތަކުން ބުނުމަށްފަހު، ދަޥްލަތެއް ކުއްލިއަކަށް އެބައިމީހުންގެ ކުރިމަތީގައި ޖަމާޢަތަކަށް ބަދަލުވީ ކިހިނަކުންކަން ތިބާ ދުވަހަކުވެސް ހިތަށްއެރިހެއްޔެވެ؟\nއަދި ކުރިން އަނިޔާލިބެމުންދިޔަ ދަޥްލަތެއް އެބައި މީހުންގެ ކުރިމަތީގައި އަނިޔާވެރިންނަށްވީ ކިހިނަކުންކަން ތިބާ ދުވަހަކުވެސް ހިތަށް އެރިހެއްޔެވެ؟\nއަދި ތެދުވެރިންއެއީ ދޮގުވެރިންކަމުގައިވެ ދޮގުވެރިން އެއީ ތެދުވެރިންކަމުގައިވީ ކިހިނަކުންކަން ތިބާ ދުވަހަކުވެސް ހިތަށް އެރިހެއްޔެވެ؟ ރަސޫލާ މޫޙައްމަދު ؛ ހަދީޘް ކުރެއްވިއެވެ:\n[މީސްތަކުންގެ މައްޗަށް މަކަރާއި ހީލަތުގެ އަހަރުތެކެއް އަންނާނެއެވެ. އަދި ދޮގުވެރިޔާއަކީ އެންމެ ތެދުވެރިޔާކަމަށް ދެކި އަދި ތެދުވެރިޔާއަކީ ދޮގުވެރިޔާކަމަށް ދެކޭނެއެވެ. އަދި ޚިޔާނަތްތެރިއާ އެއީ އަމާނަތްތެރިޔާކަމަށް ދެކި އަމާނަތްތެރިޔާއަކީ ޚިޔާނަތްތެރިޔާގެ ގޮތުގައި ދެކޭނެތެވެ.[\nއަލްޤައިދާގެ އިސްވެރިން (ޒަވާހިރީއާއި އޭނާގެ ޖަމާޢަތުގެ މީހުން) ކެމަރާތަކުގެ ކުރިމަތީގައި ދައްކާފައިވާ ވާހަކަތަކުގައި، އެހެން ގްރޫޕްތަކަށް ދަޥްލަތުލް އިސްލާމަށް ބައިޢަތު ދިނުމަށް ގޮވާ، އަދި އޭގެ ވެރިންނަށް ތަޢުރީފުކޮށް އަދި އިރާޤުގައި އިސްލާމީ ދަޥްލަތް ޤާއިމުވުން ފާހަގަކޮށް ދެއްކިހާވާހަކަތަކަކީ މުޅިން ދޮގުހަދައިގެން ދެއްކި ވާހަކަތަކެއްކަމަށް ވަނީ ފަޅާއަރުވާލެވިފައެވެ. އަދި މިޔާމުޅިން ޚިލާފަށް އޭނަޔާއި އޭނާގެ ވާގިވެރިންގެ އެއްވުންތަކުގައި އިރާޤުގެ އިސްލާމީ ދަޥްލަތުގެ މަންހަޖާއި އެމީހުން ދެކޮޅުކަމާއި އަދި އިރާޤުގައި ﷲ ގެ ޝަރީޢަތް ތަންފީޒުކުރުންވެސް ދެކޮޅުކަމާއި އަދި އިސްލާމީ ދަޥްލަތެއް އެކުލަވާލާއި އެންގި އެނގުމަށްވެސް ދެކޮޅުކަމަށް ވާހަކަދައްކާފައިވެއެވެ. އަދި މިކަންތައް މިހެންވުމުގެ ސަބަބަކީ އެމީހުން ދެކޭ ގޮތުގައި މުޅި އިރާޤަކީ ދާރުލް ޙަރްބެއްކަމުގައި ދެކޭ ދެކުމެވެ. އެމީހުންގެ މިޚިޔާލުތަކަކީ އިސްލާމީ ދަޥްލަތް ޤާއިމުކުރުމުގެވެސް މާކުރީން ޝެއިޚް އަބޫ މުޞްޢަބު އައްޒަރްޤާވީ \_ ގެ ދެވަސްވަރުވެސް ގެންގުޅުން ޚިޔާލުތަކެވެ. އަދި ޒަވާހިރީ ޝެއިޚް ހުންނެވި މަންހަޖާއި ދެކޮޅުހަދާއި އަދި ވަކިން ޚާއްސަކޮށް ރާފިޟީންނާއި އަމާޒުކޮށްގެން ކުރާ ކަންތަކާއި އޭނާގެ ޚިޔާލު ދެކޮޅުކަމަށެވެ.\nއެހެންކަމުން މުޅި އިސްލާމީ ދަޥްލަތް ބިނާވެފައިވާ އެންމެހާ ކަމެއްގެ މައްޗަށް ޒަވާހިރީ ދެކޮޅުވުމަކީ ޝާމްގައި ހިނގަމުންދާ “ފިޠުނައިގެ” މާކުރިންވެސް ހިނގާކަމެކެވެ.\nޝާމްގައި ކުރެވެމުންދާ ހަނގުރާމާއިގެ ހުޅުގަނޑު ފަޅައިގެންދިޔަ ހިސާބުން ޖަބަހަތުއް ނުޞްރާގެ ނަމުގައި ޝެއިޚް އަބޫ ބަކްރު އަލް ބަޤްދާދީ، ގްރޫޕެއް އުފެއްދުމަށްފަހު ޖަވްލާނީ، ޝާމްގައިވާ މުސްލިމުންގެ އެހީތެރިކަމަށް ފޮނުވިއެވެ. އަދި މިޚަބަރު ޒަވާހިރީއަށް ލިބުމާއިއެކު އެނާގެ ރޭވުންތައް ފެށިއެވެ. އަދި އޭނާގެ ފުރަތަމަ ރޭވުމަކީ އެމީހުންގެ އިސްވެރިން އަޙްރާރުއް ޝާމަށް ފޮނުވުމެވެ. މިގޮތުން އެމީހުންގެ ތެރެއިން އިސްމީހެއްކަމަށްވާ ޚާލިދް އައްސޫރީ އަޙްރާރުއް ޝާމަށް ފޮނުވިއެވެ. އަދި އޭނާގެ ފުށުން ސޫރިޔާގައި ހިނގަމުންދާކަންތައްތަކުގެ ތަފްޞީލްތައް ޒަވާހިރީއަށް ފޯރުކޮށްދެމުން ދިޔައެވެ. އަދި ދެވަނަ ރޭވުމެއްގެ ގޮތުން އަޙްރާރުއް ޝާމްގެ ޝަރުޢީ [އަބޫ ޢަބްދުލް މަލިކާއި] އޮންނަ ގާތްގުޅުމުގެ މަތީން ޒަވާހިރީގެ ޝަރުޢީއެއްކަމަށްވާ “އަބޫ މަރްޔަމް އަލް ޢަޒްދީ” ފޮނުވިއެވެ. ނަމަވެސް މިރޭވުން ނާކާމިޔާބުވެގެން ދިޔައީ އަލް ޢަޒްދީ ހައްޔަރުކުރި ހިސާބުންނެވެ.\nޖާސޫސުންނާއި ޑްރޯންތަކުގެ ސަބަބުން ވަޒީރިސްތާނުގައި އަލްޤައިދާގެ ޙާލަތު ގޯސްވުމާއި ގުޅިގެން، އެމީހުންގެ ދެވަނަ ރޭވުމަކަށްވީ އެމީހުންގެ އިސްކޮށް ތިބި މީހުންގެ ތެރެއިން ޝާމްއަށް ދާން ތިބި ބަޔަކު (އަބޫ ފިރާސް އައްސޫރީމެންފަދަ މީހުން) ޚާއްސަކޮށް ޖަބަހަތުއް ނުޞްރާއަށް ފޮނުވާށެވެ. މިކަމުގެ މަޤްސަދަކަށްވީ ޝާމްގައި އެބައިމީހުން އަތްގަދަ ކުރުމެވެ. އަދި އިރާޤުގައި ތަކުރާރިވިކަންތައް ޝާމްގައި ތަކުރާރުވިޔަ ނުދިނުމެވެ. މާނައަކީ އިރާޤުގައި ޤާއިމުވި އިސްލާމީ ދަޥްލަތް ޝާމްގައި ތަކުރާރުވެވިޔަ ނުދިނުމަށެވެ. ނުވަތަ ޝާމްއަށް އިސްލާމީ ދަޥްލަތުގެ އެއްވެސް ބާރެއް ނުފޯރުވުމަށެވެ. އެއީ ޒަވާހިރީ ދެކޭގޮތުންނަމަ އިސްލާމީ ދަޥްލަތުގެ “ޙައްދުފަހަނަ އެޅި މަންހަޖާ ހެދިއެވެ”.\nމިއީ ދަޥްލަތުލް އިސްލާމްގެ ގޮތްޕެއްކަމުގައިވާ ޖަބަހަތުއް ނުޞްރާގެ ތެރެއަށް އަލްޤައިދާ ވަދެގަތް ގޮތެވެ. ނުރަނގަޅު ކަންތައްތަކެއް ހިނގަމުންދާކަމަށް ޝައްކުކުރެވިގެން، ޖަބަހަތުއް ނުޞްރާއަކީ އިރާޤުގާއި އޮތް އިސްލާމީ ދަޥްލަތުގެ ބައެއްކަމުގައި އިޢުލާނުކޮށް އަދި އެވަޤުތުން ފެށިގެން ދެން އޮންނާނީ އިރާޤު އަދި ޝާމްގެ އިސްލާމީ ދަޥްލަތްކަމުގައި ޝެއިޚް އަބޫ ބަކުރް އަލްބަޤްދާދީ އިއުލާން ކުރެއްވިއެވެ. އަދި މިކަމުގެ ނަތީޖާއެއްގެ ގޮތުން %70 އަދި ބައެއް ރިޕޯޓުތަށް ބުނާގޮތުން %90 ހަނގުރާމަވެރިން ޖަބަހަތުއް ނުޞްރާދޫކޮށް އިރާޤު އަދި ޝާމްގެ އިސްލާމީ ދަޥްލަތާ ގުޅުނެވެ. އަދި ބާކިވެގެންތިބީ ޒަވާހިރީ ޚުރާސާނުން ޝާމްއަށް ފޮނުވި އަލް ޤައިދާގެ ވަފުދުތަކެވެ.\nއަލް ޤައިދާއިން ދެމުން ގެންދިޔަ ވަސްވާސްތަކުން، ޖަވްލާނީ ފާޅުގައި ނިކުމެ ސަފުތަށް ބައިބައިކޮށް ޝެއިޚް ބަޤްދާދީގެ އަމުރުތަކާއި ޚިލާފުވެ ޒަވާހިރީއަށް ބައިޢަތު ދިނެވެ. އަދި ޝެއިޚް އުސާމާގެ ނަން ކުރިއަށްނެރެ އެދިން ބައިޢަތު ޤަބޫލްކޮށް ޖަބަހަތުއް ނުޞްރާއަށް “ދިރުން” ދިނެވެ.\nމިދަނޑިވަޅުގައި ކުއްލިގޮތަކަށް އިސްލާމީ ދަޥްލަތް ގްރޫޕަކަށް ނުވަތަ ޖާމާޢަތަކަށް ބަދަލުވިއެވެ. އަދި މީގެ ކުރިން ދަޥްލަތަކީ އަލް ޤައިދާއާއި މުޅިން ވަކި މިނިވަން ބައެއްކަމަށް އެބައިމީހުން ބުނުމަށްފަހު ކުއްލިގޮތަކަށް އަލް ޤައިދާއަށް އިސްލާމީ ދަޥްލަތުގެ ބައިޢަތު އޮތްކަމަށް ބުނަންފެށި ހިސާބެވެ. އަދި މިއީ ހުރިހާ އެންމެންކަހަލަ ގޮތަކަށް ކުރީގައި ދަޥްލަތާއި ގުޅޭގޮތުން ދައްކާފައިވާ ވާހަކަތަކަށް ފުށުއަރަންފެށި ދަނޑިވަޅެވެ. އަދި ދަޥްލަތް އިރާޤުން ސޫރިޔާއަށް ފުޅާކުރިކަމަށް އިޢުލާންކުރި ހިސާބުން ޒަވާހިރީގެ ހުރިހާ ރޭވުންތަކެއް ފުނޑުފުނޑުވެގެން ދިޔައެވެ.\nއެހެންކަމުން ދަޥްލަތަށް ބޭވަފާތެރިވެ ފަހަތުން ބުރަކަށްޓައް ވަޅި ހެރުމުގެ2ހަފްތާކުރިން ޖަވްލާނީ ޞަޙަވާތުގެ ގްރޫޕްތަކާއި ބައްދަލު ކުރިއެވެ. އަދި ޞަޙަވާތުން މުޖާހިދުންގެ ލޭ އޮހޮރުވަމުން ދާއިރުގައި ނުޞްރާގެ މަސައްކަތަކީ ސަރުކާރުގެ ލަޝްކަރުގެފަރާތުން އެމީހުންގެ ބުރަކަށިތައް ސަލާމަތްކޮށްދިނުން ކަމުގައިވިއެވެ. މިހެންކަމުން ނުޞްރާއިން އުފެއްދި މިނިވަން ޝަރުޢީ ކޯޓުން ދަޥްލަތަށް ހުށަހެޅި ޝަރުޠަކީ ދަޥްލަތުން ޝާމްދޫކޮށް އަލް ޤައިދާއަށް މުޅި އިރާޤުގައި ބާރުހިންގުމަށް ފުރުސަތުދީ އިރާޤަށް އެނބުރި ދިޔުމެވެ.\nޔާ ﷲ! އަލް ޤައިދާގެ ހަނގުރާމަވެރިންނަށް ހިދާޔަތް ދައްކަވާންދޭވެ! އަދި ޒަވާހިރީއާއި، އޭނާގެ ގޮފިތަކާއި، އޭނާގެ ފިކުރު ފަތުރާމީހުންނާއި، އަދި އިސްލާމީ ދަޥްލަތަކީ ޚަވާރިޖުންކަމަށް ބުނެ ފަތުޥާ ނެރެމުންދާ މީހުންނަށް ހައްޤުގޮތުގައި އެބައިމީހުންގެ ކަންތައް ނިންމަވާންދޭވެ. ޔާ ﷲ! އެބައިމީހުންގެ ސަފުތަށް ބައިބައި ކުރައްވާ، އެބައިމީހުން އެއްވުންތައް ރޫޅުއްވާ، އެބައިމީހުން ބުރަކަށިތަށް ބިންދަވައި، ބަލިތަކާއި މުޞީބާތްތަށް އެބައިމީހުންގެ މައްޗަށް ޢާއްމުކުރައްވާންދޭވެ. ޔާ ﷲ! އެބައި މީހުންގެ ފުށުން އެހެންމީހުންނަށް މިޘާލު ޖައްސަވާފާންދޭވެ. ޔާ ﷲ! ހުރިހާތަނެއްގައި އިބަ އިލާހުގެ މަގުގައި ހަނގުރާމަކުރާ މުޖާހިދުންނަށް ވާގިވެރިވެވަޑިއިގަންނަވާންދޭވެ. ޔާ ﷲ! އެބައިމީހުންގެ ހިތްތަކަށް ޘާބިތުކަން ދެއްވާ، ފައިތިލަތަށް ޘާބިތު ކުރައްވާ އަދި ފުރިހަމަވެގެންވާ ނަޞްރަކުން އެބައިމީހުނަށް ނަޞްރާއި ކާމިޔާބު ދެއްވާންދޭވެ. އާމީން! ޔާ ރައްބަލް ޢާލަމީން! ޢާލަމްތަކުގެ ވެރި އިލާހް!\nއަދި އެންމެހައި ތައުރީފާއި ޘަނާ ޙައްޤުވެގެންވަނީ ޢާލަމްތަކުގެވެރި ﷲ އަށެވެ.


Handhuge size ah badhalu aiss lolhunthakeh aranee: Dhiraasa - The Press\nހަނދުގެ ސައިޒަށް ބަދަލު އައިސް ލޮޅުންތަކެއް އަރަނީ: ދިރާސާ\nއައިޝާ ރީމާ 15 May 2019, 08:58\nހަނދު / ފޮޓޯ: އޭބީސީ\nރޭގަނޑުގެ ވަގުތުތަކުގައި ދުނިޔޭގެ ސަތަހައަށް އަލިކަން ގެނެސްދޭ ސެޓެލައިޓް ނުވަތަ ހަނދުގެ ސައިޒް ކުޑަވަމުން އަންނަ ކަމަށާއި، މިކަމުގެ ސަބަބުން ހަނދުގެ ބޭރު ސަތަހައިގައި "ރޫތަކެއް" ޖެހި، ލޮޅުންތަކެއް އަރަމުންދާކަމަށް، އެމެރިކާގެ ޖައްވީ އިދާރާ ނާސާގެ ލޫނާ ރެކޯނެއިސަންސް އޯބިޓާ (އެލް.އާރް.އޯ)ގެ ހޯދުންތަކުގެ މައްޗަށް ބިނާކޮށް އެކުލަވާލި ރިޕޯޓުން ބުނެފިއެވެ.\nމި މިޝަންއިން ނަގާފައިވާ 12000 އަށްވުރެ ގިނަ ފޮޓޯގެ ދިރާސާ ނަތީޖާއަށް ބަލާއިރު، ހަނދުގެ އެންމެ އުތުރު ތަނޑިއާއި ކައިރީގައި އޮންނަ މެއާ ފްރިގޯރިސްއޭ ކިއުނު ސަރަހައްދަށް ދަނީ ބަދަލުތަކެއް އަންނަމުންނެވެ. އެގޮތުން އެސަރަހައްދުގައި ރެނދުތަކެއް އެޅި، ކޮޅުކޮޅަށް ބަދަލުތަކެއް އަންނަކަން ނާސާގެ ހޯދުންތަކުގެ މައްޗަށް ބިނާކޮށް އެކުލަވާލި ރިޕޯޓުގައި ވަނީ ފާހަގަކޮށްފައެވެ.\nދުނިޔޭގައި އުފެދިފައިވާ ޓެކްޓޯނިކް ޕްލޭޓްސްއާއި ހިލާފަށް ހަނދުގައި މިފަދަ ޕްލޭޓްތަކެއް ނުހުރެއެވެ. އޭގެ ބަދަލުގައި ހަނދަށް ލޮޅުންތައް އަރަމުންދަނީ މީގެ 4.5 ބިލިއަން އަހަރު ކުރިން ހަނދު އުފެދިގެން އައިއިރު އޭގައި އެކުލެވުނު ހޫނުގެ މާއްދާ، މަޑުމަޑުން ގެއްލޭ ގޮތްވާން ފެށުމުންނެވެ. ނަތީޖާއަކަށްވަނީ، މޭބިސްކަދުރެއް ގިނަ ދުވަސްވުމުން ހިކިގެންގޮސް އޭގައި ރޫތަކެއް ޖެހި، ހިއްކިމޭބިސް ކަދުރު (ރެއިޒިން) ފުކަކަށް ވާހެން، ހަނދުގެ ސަތަހާގައި ރޫޖެހޭ ގޮތްވުމެވެ.\nހަނދަށް އަންނަމުންދާ މި ޖިއޮލޮޖިކަލް ބަދަލާއެކު، ފާއިތުވީ އެތައް ސަތޭކަ މިލިއަން އަހަރަށް ބަލާއިރު ހަނދުގެ ސައިޒުން 50 މީޓަރު އުނިވެފައިވާކަމަށް ހޯދުންތަކުން ވަނީ ދައްކާފައެވެ.\nމި ދިރާސާގެ ހޯދުންތައް އާންމުކޮށް ޝާއިއުކޮށްފައިވަނީ "ނޭޗާ ޖިއޯސައިންސް" ގައެވެ.


ލޮބުވެތި ބެލެނިވެރިންނޭ! – ޙެޔޮބަސް\nPosted byހުސައިން ނިޔާޒު / ޅޮހި\t Nov 20, 2012 Apr 23, 2014 Leaveacomment on ލޮބުވެތި ބެލެނިވެރިންނޭ!\nލޮބުވެތި ބެލެނިވެރިންނޭ! މަންމައިންނާއި ބައްޕައިންނޭ!. ކުޑަކުދިންނަކީ މާދަމާގެ މުސްތަގްބަލެވެ. ޤައުމުގެ ކުރިއެރުމާއި ތަރައްޤީ ގުޅިފައިވަނީވެސް ހަމަ އެ ކުޑަކުދިންނާއެވެ. އަޅުގަނޑުމެންގެ ތުއްތު ދަރިންނަށެވެ. ޝައްކެތްނެތެވެ. ތުއްތު ތުއްތު އެ ދަރީންނަކީ ﷲ ދެއްވާ ވަރަށްވެސް ބޮޑު އަމާނާތެކެވެ. އެހެންނަމަވެސް ބައެއް ފަރާތްތަކުން ކުޑަކުދިންނާއި މެދު އިހްމާލްވެ އަޅާ ނުލާ މުޖުތައުމުގެ ތެރެއަށް ދޫކޮށްލުންވެސް މީ ރާއްޖޭގައި ހިނގަމުން އަންނަކަމެވެ. ހަމަ އެހެންމެ ވިހާފައި މަރާލުމުގެ ހާދިސާތައްވެސް ރާއްޖޭގައި އަންނަނީ ހިނގަމުންނެވެ. މިފަދަ ދަށުދަރަޖައިގެ ކަންތައް ތަކަކީ އެއްގޮތަކަށްވެސް އިސްލާމީ ޤައުމެއްގައި ހިނގައިގެން ވާނޭ ކަންތައް ތަކެއް ނޫނެވެ. ހަމަ އެހެންމެ އެފަދަ ނުބައި އަމަލުތަކަކީ ﷲ ނަހީކުރަށްވާފައިވާ، އާހިރުގައި އެމީހަކާއި މެދު ސުވާލުވެވި އޭގެ އުޤޫބާތް ލިބެނިވި ކަންތައްތަކެވެ.\nއަޅުގަނޑުމެންގެ ދަރީން ތުއްތު އިރުގައި ތަރުބިއްޔަތުކޮށް ހެޔޮގޮތުގައި ބަލާ ބޮޑުކުރުމަކީ ކޮންމެ މަންމަޔަކާއި ބައްޕައެއްގެ ބޮލުގައިވެސް އެޅިފައިވާ ވާޖިބެކެވެ. އެ ވާޖިބް ފުރިހަމަ ގޮތުގައި އަދާނުކުރެވިއްޖެނަމަ އެ ދަރީންނަކީ އަޅުގަނޑުމެންނަށް ކުރިމަތިވާ ހިތާމަޔަކާއި ހިއްދަތިކަމަކަށް ނުވެ ނުދާނެއެވެ. އެދަރިންނަކީ އަޅުގަނޑުމެންގެ ހިތުގެ ފިނިކަމެވެ. އެދަރިންނަށް އަޅުގަނޑުމެން ހެޔޮގޮތުގައި ތަރުބިއްޔަތު ނުދީފިނަމަ އެ ހާލާކުކޮށްލެވެނީ މުސްލިމް އުންމަތުގެ ބައެކެވެ. އެ އުފެއްދެނީ އުންމަތް އެ ބަޔަކާއި މެދު ހިތާމަކުރާނެ ފަދަ ބައެކެވެ. ކީރިތި ރަސޫލާ ޙަދީޡްކުރަށްވާފައިވާ ހަދީޡްއެއްގެ މާނައިގައިވެއެވެ. ” ތިޔަބައި މީހުންގެ ދަރިންނަށް ކަމޭހިތާ އަޅާލާށެވެ. އަދި އެކުދިންގެ އުޅުމަށާއި އަޚްލާޤާއި އަދަބު ރިވެތިކުރުމަށް މަސައްކަތްކުރާށެވެ.” މި ހަދީޡްގެ މާނަ ނަގާފައި ވަނީ “ދަރިން ތަރުބިއްޔަތު 1′ ވަނަ ބައިން ނެވެ\nދަރިންގެ މެދުގައި ތަފާތުކުރުން\nދަރިންގެ މެދުގައި ތަފާތުކުރުމަކީ މައިން ބަފައިންނާއި މެދު ދެކޭ ގޮތް ބަދަލުވެ ބައެއް ފަހަރަށް މައިން ބަފައިންނާއި މެދު ނަފްރަތު އުފެދިގެން ދާނެ ކަމެކެވެ. މިގޮތުން އަޅާލާ ލޯބި ދިނުމުގައި އެއްކުއްޖަކާއި އަނެއްކުއްޖަކާއި ތަފާތުކުރާ ވާހަކަތައް ވަރަށް ގިނައިން އަޑުއިވެއެވެ. އަދި ހަދިޔާ ދިނުމުގައިވެސް ތަފާތުކުރެވެއެވެ. މިފަދަ ގޮތްގޮތަށް ކަންތައް ކުރެވޭނަމަ އެއީ ތުއްތު ދަރިފުޅުގެ ޅަ ސިކުނޑިއަށް ނޭދެވޭ އަސަރުތަކެއްކޮށް މައިން ބަފައިންނާއި މެދު ދެކޭ ގޮތް ވަރަށް ބޮޑަށް ބަދަލުވެގެން ދާނެ ކަމެކެވެ. އަދި އައްސުންނަތުލް ކުބުރާގައި ރިވާގެންވެއެވެ. ސަލާމާއި ޞަލަވާތްލެއްވި މާތް ނަބިއްޔާ ޙަދީޡްފުޅުކުރެއްވިއެވެ. ޙަދީޡްގެ މާނަ: ” ހަދިޔާ ދިނުމުގައި ތިޔަބައި މީހުން ތިޔަބައިމީހުންގެ ދަރިންގެ މެދުގައި ހަމަހަމަ ކުރާށެވެ. ތިމަން ކަލޭގެފާނު އެކަކަށްވެސް އަނެކަކަށްވުރެ މާތްކޮށް ހިއްތެވިނަމަ އަންހެނުންނަށް މާތްކޮށް ހިއްތެވީމުހެވެ.”\nތުއްތު ކުދިން އިރިއޮއްސޭ ގަޑީގައި އަދި ދެ ނަމާދު ދޭތެރޭ ވަގުތު ބޭރުގައި އުޅުން\nކުޑަކުދިން އިރުއޮއްސޭ ވަގުތާއި ދެ ނަމާދު ދޭތެރޭ ވަގުތު ބޭރަށް ނެރުގެން އުޅުމާއި އެ ގަޑީގައި ޤުރުޢާން ކިޔެވުމަކީ އަޅުގަނޑުމެންގެ ކާބަފައިންގެ ފަރާތުން އަޅުގަނޑުމެންގެ ތެރެއަށްއައި ރަނގަޅު އާދައެއް ނަމަވެސް މިހާރު މިވަނީ އެކަމަކީ ބޯދާ ކަމަކަށްވެ އެ އާދަ ނެތިގޮސްފައެވެ. މިހާރު އެގަޑިތަކަކީ ގިނަ ކުދިން އެންމެ ގިނައިން ބޭރުގައި ހޭދަކުރާ ވަގުތަށް ވެއްޖެވެ. އެހެންނަމަވެސް އެ ވަގުތުތަކު ކުޑަކުދިން ބޭރަށް ނިކުތުން ކާބަފައިން މަނާކުރަމުން އައީ އަސްލެއް ނެތިއެއް ނޫނެވެ. އިސްލާމް ދީނުގެ އިލްމް ލިބިވަޑައިގެން ރާއްޖެ ވަޑައިގެން އިލްމްވެރިންގެ ލަފަޔާއި އިރުސާދުގެ މަތީންނެވެ. އެހެނީ އިސްލާމްދީނުގެ އަސްލުތަކުގެ އަލީގައި އިލްމްވެރިން މިހާރުވެސް ދަނީ އެކަންކަމަށް ނަސޭހަތްތެރިވަމުންނެވެ. އަދި އެ ވަގުތުތަކުގައި ކުޑަކުދިން ބޭރަށް ނެރުމަކީ ޝައިތާނީ ވަސްވާސް ގަދަވެ އޭގެ އުނދަގޫތަށް ކުރިމަތިވެދާނެ ކަމެކެވެ. ޝައިތާނާގެ އުނދަގޫ ހަމަ އެކަނި ވަނީ ޖިންނި މޮޔަވުމުގެ ގޮތުގައި ނޫންކަންވެސް ފާހަގަކުރެވެއެވެ. ބައެއް ފަހަރަށް ކުއްޖާގެ އަޙްލާގް ގޯސްވެ ބަސްނޭހުމާއި ކިޔެވުމާއި ދުރުވުން ފަދަ ކަންތައް ތައްވެސް މެދުވެރިވެއެވެ.\nކުޑަ ކުދިންނަށް ކުރެވޭ އަނިޔާ ތަކުން ކުއްޖާ ސަލާމަތްކުރުން\nކުޑަކުދިންނަށް ކުރާ އަނިޔާތަކުން ކުއްޖާ ސަލާމަތްކުރުމަކީވެސް މައިން ބަފައިންގެ މައްޗައް ވާޖިބެކެވެ. އަދި މައިން ބަފައިން ދަރިންނަށް އަނިޔާ ކުރުމަކީވެސް ކުރެވިގެންވާނެ ކަމެއް ނޫނެވެ. އެހެންނަމަވެސް އިސްލާމްދީނުގެ އުސޫލުތަކާއި ހިލާފްނުވާނެ ގޮތުގެ މަތިން ކުއްޖާ ރަނގަޅަށް ތަރުބިއްޔަތުކުރުމުގައި އަދަބު ދެވިދާނެއެވެ. ދުނިޔޭގެ ގައުމުތަކުގެ ތެރޭން ތަރައްޤީވަމުން އަންނަ ގައުމުތަކާއި ފަގީރު ޤައުމުތަކުގައި އަދިވެސް ކުޑަކުދިންނަށް ދެވޭ އަނިޔާތައް ގިނަކަން ފާހަގަކުރެވެއެވެ. މިގޮތުން ރާއްޖޭގައިވެސް އެފަދަ ތަފާތު އަނިޔާތައް ކުޑަކުދިންނަށް އަންނަނީ ލިބެމުންނެވެ. އަނިޔާ އަކީ ހަމަ އެކަނި ގައިގައި ތެޅުމެއް ނޫނެވެ. ކުޑަކުދިންނަށް ކުރެވޭ އަނިޔާތަކުގެ ތެރޭގައި ޖިންސީ ގޯނާ ތަކާއި މައިން ބަފައިންގެ އަޅާލުމުން މަހުރޫމްކުރުމާއި އެކަށީގެން ނުވާ މަސައްކަތްތައް ކުރުމަށް ކުޑަކުދިން ބޭނުންކުރުމާއި، ޑްރަގް ވިއްކުން ފަދަ ކަންތައް ތަކުގައި ކުޑަކުދިން ބޭނުންކުރުމާއި، ޖިންސީ ގޯނާތަކަށް މަގުފަހިކުރުމަށްޓަކައި ކުރާ އަނިޔާތައްވެސް ހިމެނެއެވެ. އަދި މިހުރިހާ އަނިޔާއާއި ގުޅިފައިވާ ނަފްސާނީ އަނިޔާ އަކީ ކުއްޖާގެ މުޅި ދިރިއުޅުމުގެ ދަތުރު އަނދިރިކޮށްލާ އަނިޔާއެކެވެ. އެހެންކަމުން އަޅުގަނޑުމެންގެ ޅަ ދަރީންނާއި މުޖުތަމައުގައި އުޅޭ ތުއްތު ކުދިންނަށް ހިމާޔަތާއި ރަށްކާތެރިކަމާއި އެހީތެރިކަން ދިނުމަކީ މާ ދަމަޔަށްޓަކައި ޤައުމުގެ ކުރިމަގަށްޓަކައި ކޮންމެހެން ކުރާން ޖެހިފައިވާ ކަމެކެވެ.\nނޯޓް:އަޅުގަނޑުގެ މިލިޔުމުގެ ބޭނުމަކީ ކުޑަކުދިންނާއި މެދު ބެލެނިވެރިން ވިސްނާލަން މުހިންމު ބައެއް ކަންކަން ކުރުގޮތަކަށް ބަޔާންކޮށްލުމެވެ.\nPosted byހުސައިން ނިޔާޒު / ޅޮހި Nov 20, 2012 Apr 23, 2014 Posted inއާންމު ލިޔުން, އިޖްތިމާއީTags: ހެޔޮބަސް, އާންމުލިޔުން


SunOnline: Column: Mujuthamaugai hamajehun onnnane goi hoadhvaidhevaa\nމުޖުތަމަޢުގައި ހަމަޖެހުން އޮންނާނެ ގޮތެއް ހޯއްދަވާ ދެއްވާ\nއ 07 Jun 2019, 15:00\nކުޑަކުދިންނާ ބެހުނުކަމަށް ބުނާ މީހާ ގަން ހިންގާފައި ގެންދަނީ--- ފޮޓޯ: މީސް މީޑިއާ\nއަޅުގަނޑުމެންގެ މުޖުތަމަޢަ މި ދަނީ މަޑު މަޑުން ރޫޅެމުން ނެވެ. އެއް ފަހަރަށް ވުރެ ގިނަ ފަހަރު، އެއްތަނަށް ވުރެ ގިނަ ތަންތަނުގައި ރައްޔިތުން، އަމިއްލަ އަށް އެމީހުންގެ އަމިއްލަ "ޢަދާލަތު" އިން ކުށް ކުރާ މީހުންނަށް "އަދަބު" ދެމުން އެބަ ގެންދެ އެވެ. މި ގޮތަށް "އަދަބު" ދެނީ ކުށް ކުރަނިކޮށް ހިފުމުން ނެވެ. މިއީ ކޮށްގެން ވާނެ ކަމެއް ނޫނެވެ. ކުށް ކުރާ މީހާ ކުށް ކުރަނިކޮށް ފެނުމުން އެތަނެއްގައި ތިބި އެންމެން ވެގެން އެ މީހަކަށް އަނިޔާ ކުރަނީ އެވެ. ކަމާ ބެހޭ ފަރާތަކަށް އެ މަންޒަރު ފެންނަން ދެންނެވެ. ނުވަތަ ކަމާ ބެހޭ ފަރާތަކުން އެ މީހަކާ ޙަވާލު ވާންދެން ނެވެ. މިގޮތަށް ކަންތައް ކުރުމަކީ، ދެކުނު އޭޝިއާގެ ބައެއް ޤައުމުތަކުގައި އާ ކަމެއް ނޫނެވެ. އެހެންނަމަވެސް، އެ ގޮތަށް ކަންތައް ކުރުމަކީ އެއްވެސް ޤައުމެއްގައި ހުއްދަ ކުރެވޭ ކަމެއް ނޫނެވެ. ޤާނޫނާ ޚިލާފް ކަމެކެވެ. ކުށްވެރި ވާނެ އަމަލެކެވެ. ކުށް ކުރާ މީހުންނަށް ތިމާ އަމިއްލަ އަށް އަނިޔާ ކުރުމުގެ ބައެއް ޙާދިސާތަކުގައި، ބައެއް ޤައުމުތަކުގައި، ލިބުނު އަނިޔާގެ ސަބަބުން ކުށް ކުރި މީހުން މަރުވެފައި ވެސް އެބަހުއްޓެވެ. މި ގޮތަށް ކަންތައް ކުރާ ޤައުމުތަކުގައި، މިގޮތަށް ކަންތައް ކުރާ ބައެއް މީހުން ބުނާ ކަމުގައި ވަނީ އެ ގޮތަށް ކަންތައް ކުރުމަށް، އެމީހުންގެ އެ އިރުގެ ޙާލަތު މަޖުބޫރު ކުރުވަނީ އެވެ. ކަމާ ބެހޭ ފަރާތަށް ރިޕޯޓު ކުރުމުން ފިޔަވަޅެއް ނޭޅެ އެވެ. ބައެއް ފަހަރަށް ފިޔަވަޅު އެޅުމަށް ކަމާ ބެހޭ އޮފީހަށް ގެންދެވޭ މީހާ އެއް ދޮރުން ވަދެގެން އަނެއް ދޮރުން ނުކުމެގެން އަންނަ ކަމުގައި ވެސް އެމީހުން ބުނެ އެވެ. އަދި އެ މީހާ އަށް، އެ ކުށް ކޮންމެވެސް އެހެން ހިސާބެއްގައި ތަކުރާރު ކުރުމުގެ ފުރުޞަތު އޮވެ އެވެ. މިހެންވުމުގެ ސަބަބުން، އަމާން ކަމާ އެކު އަމިއްލަ ދިރިއުޅުން ހަމަހިމޭންކަމާ އެކު އުޅެން ބޭނުންވާ މީހުންނަށް އަމާން ކަމުގެ ހުރިހާ މަގެއް އޮންނަނީ ބަންދު ވެފަ އެވެ.\nމި އުނދަގޫ ކަންތައްތައް އަޅުގަނޑުމެންގެ ރާއްޖޭގައި ވެސް މިހާރު ތަޖުރިބާ ކުރަމުން ގެންދާ އިރު އަޅުގަނޑުމެންގެ ކަންތައްތައް ކުރިއަށް ދަނީ ރަނގަޅަށްތޯ ބެލުމަށް، އަޅުގަނޑުމެންގެ ފަރާތުން ހޮވާފައި ތިބި އަޅުގަނޑުމެންގެ މަންދޫބުންނަށް މިކަހަލަ ކަމެއްވާ ކަމުގެ ހިލަމެއް ވާ ހެން ވެސް ހީ ނުވެ އެވެ. މިކަހަލަ ކަންތައްތަކެއް އަޅުގަނޑުމެންގެ މުޖުތަމަޢުގައި ހިނގާ ކަން އެ ބޭފުޅުންނަށް އެގިވަޑައިގަންނަވާ ކަމުގެ ކުޑަ ކުޑަ އެއްޗެއް ވެސް ރަސްމީ ގޮތުން ވިދާޅުވާ ތަނެއް ނުފެނެ އެވެ. އަޅުގަނޑުމެންގެ ރައްކާތެރިކަމާއި ޙިމާޔަތާ ބެހޭ ގޮތުން އެއްވެސް ވާހަކައެއް ދައްކަވާ ފައި ވާ ކަން، އަދި، އެގިފައެއް ނުވެ އެވެ. ހަތަރު ގަޑިއިރު ވާންދެން ޖަލްސާއެއް ދެމިގެންދިޔައަސް، ފާޚާނާ އަށް ދިޔަ ނުދީ ހިފެހެއްޓުނަސް، މުސާރަ އާއި ޢިނާޔަތަށް ކޮންމެ މަހަކު ލައްކައެެއް ހާ ރުފިޔާ އަޅުގަނޑުމެން ޓެކްސްގެ ގޮތުގައި ސަރުކާރަށް ދައްކާ ފައިސާ އިން ހޭދަ ކުރިއަސް، ނަމުގެ ކުރިއަށް ޢިއްޒަތްތެރި ގެނެވުނަސް، ހަށިފާރަވެރިން ގޭދޮށު ގައްޔާއި ފަހަތުގައި ނުވަތަ ކުރީގައި ބޭތިއްބުނަސް، އަަޅުގަނޑުމެން، އެ ބޭފުޅުން އެ ހިސާބަށް ގެންގޮސް ދީ އެ ޢިއްޒަތާއި ޤަދަރު ހޯދައި ދިނުމުން، އަޅުގަނޑުމެންނަށް ކުރީ ކޮން ފައިދާ އެއް ތޯ އެވެ؟ އަޅުގަނޑުމެން އެ ބޭފުޅުން ނަށް އެ މަޤާމާއި ޤަދަރު ހޯދައިދިނީ ފައިސާގެ ބޭނުމަކު ނޫނެވެ. މަޝްރޫޢުތައް ހޯދައިދިނުމުގެ ބޭނުމަކު ވެސް ނޫނެވެ. އަޅުގަނޑުމެންނަށް ރައްކާތެރި ކަމާއި ސަލާމަތްތެރި ކަން ހޯދައި ދިނުމަށް އަޅުގަނޑުމެންގެ ފަރާތުން ވަކާލާތު ކުރުމަށެވެ. މުޖުތަމަޢުގެ ހެވާއި ލާބަ އަށް މަސައްކަތް ކުރެއްވުމަށެވެ. އަޅުގަނޑުމެން ހިނގަންޖެހޭ ރާސްތާ ނާމާން ވެއްޖެ ނަމަ އަމާން ރާސްތާއެއް ހޯދައި ދިނުމަށެވެ. އަޅުގަނޑުމެން ކުރިއަށް ދާންވީ މަގުގައި ހުރަސްތަކެއް ހުރި ނަމަ އެ ހުރަސްތަކެއް ގިރާ ކުރުމަށް އެހީތެރި ވެ ދިނުމަށެވެ.\nރައްޔިތުން ނުކުމެ ކުށް ކުރާ މީހުންނަށް އަނިޔާ ކުރާ ހިސާބަށް ކަންތައް ގޮސްގެން މިއުޅެނީ ކީއްވެތޯ ބެލުމަށް ރައްޔިތުންގެ މަޖިލީހުގައި ބަހުސް ކުރުމަށް ކުއްލި މައްސަލަ އެއް ހާ ވަރު ވެސް ހުށަނޭޅެ އެވެ. މި ކަހަލަ ކަންތަކުގައި މަޖިލީހުގެ ކަންބޮޑުވުން ފާޅު ކުރަންޖެހެ އެވެ. ކަމާ ބެހޭ ފަރާތްތަކުގެ ސަމާލު ކަމަށް ގެނައުމަށެވެ. އެއިރުން އެ މަސައްކަތެއް ހަވާލު ކުރެވިފައި އޮތް އޮފީހަކުން ހަރުދަނާ ފިޔަވަޅެއް އެޅުމަށް އަވަސްވެ ގަތުމަކީ ކައިރި ކަމެކެވެ. އެ ތަނުގެ މަސައްކަތް ރައްޔިތުންގެ މަންދޫބުންގެ ދުރުމީ އަށް އެރުމުންނެވެ. ފިޔަވަޅެއް އަވަހަށް ނުއަޅައިފި ނަމަ ރައްޔިތުންގެ މަންދޫބުންގެ ފަރާތުން އިތުރު ފިޔަވަޅެއް އަޅާފާނެ ކަމުގެ ބިރު އޮންނާނެ ތީވެ އެވެ. ސަރުކާރު ޖަވާބުދާރީ ކުރުވުމުގެ މާނަ އަކީ ކޮންމެހެން ސަރުކާރާ އިދިކޮޅު ވުމެެއް ނޫނެވެ. ސަރުކާރުގެ މުއައްސަސާ އަކުން ކަމެއް ރަނގަޅަށް ނުހިގާ ކަމަށް ފެނިއްޖެ ހިނދެއްގައި އެކަމެއް ރަނގަޅު ކުރުމަށް ސަރުކާރުގެ ސަމާލު ކަމަށް ގެނައުމެވެ. ރައްޔިތުންގެ މަންދޫބުންގެ ގޮތުގައި ތިއްބަވާ ވެރިކަން ކުރާ ޕާޓީގެ މެމްބަރުންނަށް ވެސް މިކަން ކުރެއްވިދާނެ އެވެ. ސަރުކާރުގެ އޮފީސްތަކުން ކުރާ މަސައްކަތްތައް ހަރުދަނާ ކުރެވޭނީ މިކަހަލަ ތަފާތު ފިޔަވަޅުތައް އެޅިގެންނެވެ.\nދާދި ފަހުން އިވުނު ޚަބަރަކީ، މުޖުތަމަޢު ހަލާކު ވެގެން ދާނެ ފަދަ ބޮޑު ކުށެއް ކުރި ދެ މީހަކު، ބަންދުގައި ނުބޭތިއްބި ގެން އުޅުނު ޚަބަރެވެ. މި ކަމުގައި ޝާމިލު ވާ ދެ އޮފީހުން ވެސް ނެރެނީ ނޫސް ބަޔާނެވެ. އެ ބައެއްގެ ފަޅިން ކަން ހިނގި ގޮތް ސާފުކޮށް ދޭށެވެ. އެ ފަރާތުގެ ކުށެއް ނެތް ކަން ދައްކާ ށެވެ. ޤަވައިދުގައި ހުރި ކަން ރައްޔިތުން ނަށް އަންގާށެވެ. އެއްބަޔަކު ބުނަނީ ބަންދުގައި ބަހައްޓަން އެދުނު ގޮތް ކަމު ނުދަނީ ކަމުގަ އެވެ. އަނެއް ބަޔަކު ބުނަނީ ބަންދުގައި ބެހެއްޓުމަށް އެދުނީ ޢާއްމުކޮށް އަމަލު ކުރާ މިންގަނޑާ އެއްގޮތަށް ކަމަށެވެ. ކުށުގެ ވެށިން އަތުލައިގަތް ދެ މީހުން، ބަންދުގައި ބަހައްޓަން ނުޖެހޭނެ ކަމުގައި، އެއްވެސް ބަޔަކު ނުބުނެ އެވެ. މި، އަކުރުގައި ހިފެހެއްޓުމުގައި ފައިދާ ވީ ތުހުމަތު ވި ފަރާތަށެވެ. ހެއްކާއި ޤަރީނާއާ އެކު ހިފުނު ފަރާތަށެވެ. އެ މީހުން މިނިވަން ވެފައި ތިބެވިއްޖެ ނަމަ ބޭނުންވެއްޖެ ހިނދެއްގައި ބައެއް ކަންތައްތައް ފޮރުވުމަށް މަސައްކަތް ކުރުމުގެ ފުރުޞަތު އޮންނާނެތީވެ އެވެ. ގެއްލުން ވީ ސަރުކާރަށެވެ. ރައްޔިތުން ނަށެވެ. މުހިއްމު ދެ މުއައްސަސާ އެއްގެ "މާތް ކޯޅުމެއް" ރައްޔިތުން ނަށް ފެނުނެވެ. އެ ދެ އޮފީހުގައި ވެސް ލޭންޑު ލައިންގެ ފޯނު ހުންނާނެ އެވެ. އަދި ހުރިހާ ފެންވަރެއްގެ މީހުންގެ އަތުގައި ވެސް މޮބައިލް ފޯނު އޮންނާނެ ކަން ޔަޤީނެވެ. ހަމަ އެންމެ ފޯނުކޯލެއް، ކަން ކަން ނިންމޭ ހިސާބުގެ ވެރިއަކަށް ކޮށްގެން ކަމުނުގޮސްގެން އުޅޭ ބައި ސާފުކޮށްދެވިދާނެ އެވެ. އަދި ކަމުދާ ގޮތަކަށް ފޯމު ބަދަލު ކުރުމަށް ނުވަތަ ފޮނުވާފައި އޮތް ގޮތަކީ ވެސް ރަނގަޅު ގޮތެއް ކަމަށް ސާފު ކޮށް ދެވިދާނެ އެވެ. އެއްބަސްވުމަށްކަށް ވެސް އާދެވިދާނެ އެވެ. މިއީ ޝަރީޢަތެއް ކުރަނީ އަކީ ނޫނެވެ. ޢާއްމުންގެ ތެރޭގައި ހަޑި ފޮތި ނުދޮވެ ވެސް މިކަން އޮމާން ކޮށް ކުރެވުނީ ހެވެ.\nހުޅުމާލޭގެ ބޮޑު މަގުގައި ބައި ކޮށްފައި އޮންނަ ބައި، މިހާރު އެތައް ފަހަރަކު ބާރަށް ދުއްވާ ކާރުން ޖައްސާ ފައި ފުނޑު ފުނޑު ކޮށްލައިފި އެވެ. އެ ކުށް ކުރުން ތަކުރާރު ވަނީ ކީއްވެގެން ބާވަ އެވެ. ޓުރެފިކާ ބެހޭ ޤާނޫނުތައް ފަރުމާކޮށް ޤަވައިދު ހަދާ ޚާއްޞަ އޮފީހެއް ވެސް ހުރެޔޯލަ އެވެ. ޓުރެފިކްގެ ކަންތައްތައް ދިރާސާކޮށް ބަލަހައްޓާ ބަޔަކު ވެސް އުޅެޔޯލަ އެވެ. ހުޅުމާލޭގެ ތަރައްޤީ އާއި ކުރިމަގަށް ވިސްނާ ފިޔަވަޅު އަޅާ އޮފީހެއް ވެސް ހުރެ ޔޯލަ އެވެ. މިފަދަ އޮފީސްތަކުން ކުރާ މަސައްކަތްތައް ބަލައި ޖަވާބުދާރީ ކުރުވާ މަޖިލީހެއް ވެސް އޮވެޔޯލަ އެވެ. ނަމެއް އޮވެ އެވެ. ކަމެއް؟؟ މަޢާފް ކުރައްވާށެވެ! އަޅުގަނޑަށް ލަފާ ކުރެވޭ ގޮތުގައި މިކަން ހައްލު ކުރެވެން އޮތް އެންމެ އަވަސް ހަރުދަނާ ގޮތަކަށް ވާނީ އެކުވެރި އަވައްޓެރި ޤައުމަކުން މާލޭގެ ޓުރެފިކް ބަލަހައްޓަން އެހީ ހޯދުމެވެ.


10 އޮކްޓޯބަރ 2018 - 10:15 29 comments\nޒޫނާ ނޭވާ ހިފަހައްޓައިލައިގެން އިނެވެ.\n"ކިހިނެއްވީ ދަރިފުޅާ؟" ޖިނާ އެހިއެވެ.\nދެވަނަ ސިކުންތުގައި މަޒްލާން ހުރީ ޖިނާގެ ކޮޓަރީގެ ދޮރުމަތީގައެވެ.\n"ބައްޕައަށް ހަމަ ރަނގަޅަށް އެނގޭނެ ކިހިނެއްކަން ވީ؟" ރުޅިއައިސްފައި ޖެނީ ބުންޏެވެ. "ބައްޕަ ހީކުރީތަ ކޮންމެ ފަހަރަކު ވެސް އަހަރެންގެ ސިކުނޑިޔާ ކުޅެވޭނޭ؟ ބައްޕައަށް ނިކަން މޮޅަށް އޮޅުވާލެވޭނޭ؟"\nޖިނާ ތެދުވިއެވެ. ކުޑަވެސް ރުޅިވެރިކަމެއް ނެތި ވާހަކަދެއްކިއެވެ.\n"ބައްޕަ ވަރަށް ގިނަ ކަންތައް ހީކުރިން،" ޖިނާ ބުންޏެވެ. "ތިޔަށް ވުރެ ތަންކޮޅެއް ބޮޑަށް ބައްޕަދެކެ ދަރިފުޅު ލޯބިވާނޭ. މަންމައަށް ވުރެ ތަންކޮޅެއް ބޮޑަށް ބައްޕައަށް އިތުބާރުކުރާނޭ. ދަރިފުޅު ދެކެ ބައްޕަ ވާ ލޯބި ދަރިފުޅަށް އިހުސާސްކުރެވޭނޭ. ބައްޕަ ކޮންމެ ކަމެއް ކުރިޔަސް ކުރާނީ ދަރިފުޅަށްޓަކާކަން އެނގޭނޭ. ބައްޕަ އެންމެ ލޯބިވަނީ ދަރިފުޅުދެކެކަން ވެސް މިހާރު ދަރިފުޅަށް ވިސްނޭނޭ. މިހެން ގޮސް ލައްކަ ގިނަ ހީތައް ބައްޕައަށް ކުރެވުނު."\n"ނަން ނުވެސް ކިޔަނީސް މިއޮތީ އިބިލީސް ފާޅުވެފަ!" މަޒްލާން ބުނި އަޑު އިވުނެވެ.\nޖެނީއާއި ޖިނާ ވެސް މަޒްލާނަކަށް ސަމާލުކަމެއް ނުދިނެވެ.\n"އަހަންނަށް އެނގޭވިއްޔަ އަހަރެންދެކެ ކިހާ ލޯބިވާކަން،" މަލާމާތުގެ ރާގެއްގައި މަޒްލާން ބުންޏެވެ. "ކީއްކުރަން އަހަރެންގެ ނަން ކިޔަނީ؟ އަހަރެންގެ ނަމަކީ އަބަދުވެސް ބައްޕަގެ ހިތުގަ އޮންނަ އެއްޗެއް."\nކުއްލިއަކަށް ޓެކްސީ ބުރަކިޖެއްސިއެވެ. އިންޖީނު ނިވުނެވެ.\n"ކިހިނެއްވީ؟" ޒޫނާ ސުވާލުކުރިއެވެ.\n"އެއްޗެއް ހުރަސްކޮށްފި!" ދެ ލޯ ކުޑަކޮށްލައިފައި މަގަށް ނަޒަރުހިންގައިލަމުން ޑުރައިވަރު ބުންޏެވެ.\nޒޫނާގެ ހާސްކަން އިތުރުވިއެވެ. ފަހަތު ސީޓުގައި ތިބި މީހުންނަށް ބަލައިލައިފައި އަނެއްކާ ވެސް ޑުރައިވަރަށް ބަލައިލިއެވެ.\n"ތިވާނީ ހީވިގޮތަކަށް،" ޒޫނާ ބުންޏެވެ. "ހިނގާދަމާ!"\nޑުރައިވަރު ކާރުގެ އިސްޓާޓަށް ފިތައިލިއެވެ.\n"ސުހެއިލުބޭ މަރާލީ ކީއްވެގެން؟" ޖެނީ ސުވާލުކުރިއެވެ.\n"އަހަރެން ސުހެއިލު ގައިގަ އިނގިލިކުރި ވެސް ޖައްސައިނުލަން،" ޖަވާބުގައި ޖިނާ ބުންޏެވެ. "މަންމަ ދައްކާހާ ވާހަކައެއް ދަރިފުޅު ގަބޫލުނުކޮށްބަލަ!"\n"ދެން މަންމަ ވެސް މަރާލާ!" ޖެނީ ރުޅިއައިސްފައި ބުންޏެވެ. "ބައްޕަ ހިތްހަމަނުޖެހޭ ކޮންމެ މީހަކު މަރާލާ! އަހަރެން ވެސް މަރާލަންވީނު!"\nޖިނާގެ ލޮލުން ވިދުވަރުކަނޑައިގެންދިޔައެވެ.\n"ތި ކަހަލަ މީހަކު ދެކެ އެކަކު ވެސް ލޯތްބެއް ނުވާނެ!" ޖެނީ ފޫހި ރާގެއްގައި ބުނެލިއެވެ.\n"ރީތި އަޑެއް އިވިއްޖެ!" މަޒްލާން ބުންޏެވެ. "މަ އޭރު ވެސް ބުނީމެއްނު! އިންސާނުން ދޭނީ ކެހި. އެ މީހުންނަށްޓަކާ ބައްޕަ ކޮންކަމެއް ނުކުރަނީ. ކަނޑުން މުތް ގެނެސްދިން. އުޑުން ތަރި ގެނެސްދިން."\n"މަޒްލާން ތި އަނގަގަނޑު މަޑުންލައިގެން އިނދެބަލަ!" ޖެނީ ހަޅޭއްލަވައިގަތެވެ.\n"މާ ބާރަށް ހަޅޭއްނުލަވާ!" މަޒްލާން އިންޒާރުދިނެވެ. "އަހަރެން މި އައީ ބައްޕައަށް ކަމެއް ކޮށްފާނެތީ. އަބަދުވެސް އަހަރެން ބުނާ ވާހަކަ މިހާރު ވެސް މި ބުނަނީ. ބައްޕަ ދެކެ އެންމެ ލޯބިވާ ދަރިޔަކީ އަހަރެން. އަވަސްކުރޭ ބައްޕާ! އެ މީހުން އެބަ އާދޭ!"\nކާރު އިސްޓާޓުވިއެވެ. ދުއްވައިލިއެވެ.\n"މިހާރު ކިތައް މީހުން މެރިއްޖެކަން ބައްޕައަށް.." ޖެނީއަށް ބުނެވުނީ އެ ހިސާބަށެވެ.\n"ވަރިހަމަ އެއް ހާސް މީހުން ވިޔަސް،" ޖިނާ ރުޅިއައިސްފައި ބުންޏެވެ. "ދެ ހާސް. ތިން ހާސް. ދިހަ ހާސް ވިޔަސް ހެޔޮ. ދަރިފުޅުގެ އުފަލަށް ހުރަސްއަޅާ ހަމަ ކޮންމެ މީހަކު މަރާލާނަން. މި ބުނަނީ މަރާލާނަމޭ. ދެން ވެސް މަރާލާނަން."\nމަޒްލާން އަތްތިލަބަޑިޖަހަން ފެށިއެވެ.\n"ތި ދައްކަނީ އިންސާނުންގެ ވާހަކައެއްނު،" ޖިނާ ބުންޏެވެ. "ވަރިހަމަ ޖަނަވާރެއް ވިޔަސް. ޖިންނިއެއް ވިޔަސް."\nމަޒްލާން ހިމޭންވިއެވެ. ހިތަށް ބިރުވެރިކަން ވަނެވެ.\n"ބައްޕައަކީ މިހާރު މީހުން މަރާ.." ޖެނީގެ ޖުމުލަ ފުރިހަމައެއް ނުކުރެވުނެވެ.\n"އާނއެކޭ އާނއެކޭ!" ޖިނާ އެއްބަސްވިއެވެ. "އެކަމަކު ބައްޕަޔާ ދިމާއަށް ތި ފާޑަށް ވާހަކަދެއްކުމުގެ ކުރިން ދަރިފުޅު ވިސްނާލަބަލަ އޭގެތެރެއިން އެއްވެސް މީހަކު މަރައިގެން ބައްޕައަށް ލިބުނު މޮޅެއް އޮތްތޯ! މަލާމާތާ، ނަފުރަތާ، ޝަކުވާ ނޫން އެހެން އެއްޗެއް ތި ދެމައިންގެ ފަރާތުން ބައްޕައަށް ލިބުނުތޯ!"\n"އެބަ ރަނގަޅުވޭ!" މަޒްލާން މަޑުމަޑުން ބުނެލިއެވެ.\nމަޒްލާންގެ ބޭނުމަކީ އަލިފާނަން ދަރުއެޅުމެވެ.\n"ހުރިހާކަމެއް ދަރިފުޅަށްޓަކާ ކުރީމަ ވެސް.." ޖިނާއަށް ބުނެވުނީ އެ ހިސާބަށެވެ.\n"މަގޭ މަތި ނާޅުވާށޭ ބައްޕަގަނޑާ!" ޖެނީ ހަޅޭއްލަވައިގަތެވެ.\nތަނަށް ހަމަހިމޭންކަން ވެރިވިއެވެ. ޖެނީ ހުރީ ބައްޕަޔާ ދިމާއަށް ބަލަހައްޓައިގެންނެވެ. ޖިނާ ހުރީ ޖެނީއަށް ބަލަހައްޓައިގެންނެވެ. މަޒްލާން ފަހަރަކު މީހަކަށް ބަލަބަލާ ހުއްޓެވެ.\n"ތި ފެނުނީ އަސްލު،" ޖިނާ ވަރަށް މަޑުމަޑުން ބުނެލިއެވެ. "ތީ ހަމަ އިންސާނުންގެ ވައްތަރު. ކިތަންމެ ވަރަކަށް ލޯބިވިޔަސް އޭގެ އަގު ވަޒަނެއް ނުކުރާނެ. ކޮންމެ މީހަކު ވެސް އަހަންނާ ދިމާއަށް ކިޔާލާނީ ހިތުހުރި އެއްޗެއް. ހީވާ ކަހަލަ ހިތް އޮންނަނީ ހަމައެކަނި އިންސާނުންގެޔޭ!"\nޖެނީއަށް ބުނެވުނީ ރަނގަޅު އެއްޗެއް ނޫންކަން ޖެނީއަށް އިހުސާސްކުރެވުނެވެ. އިސްޖަހައިލެވުނެވެ.\n"ބައްޕަ ދަނީ!" އޯގާތެރިކަމާ އެކުގައި ޖިނާ ބުންޏެވެ. "ދެން ނާންނާނަމެކޭ ނުބުނާނަން. އެކަމަކު އަންނަ ހިތެއް ނެތް."\n"ނޫން ބައްޕާ!" ޖިނާގެ އަތުގައި ހިފަމުން ޖެނީ ބުންޏެވެ.\nޖެނީގެ އަތް ނެއްޓުވުމަށް ފަހު އަތުގެ ތެރެއަށް ފަށް ލައިފައި ޖިނާ އެ އަތް މުއްކަވައިލިއެވެ.\n"ބައްޕަމަތިން ހަނދާންވެއްޖެއްޔާ ގޮވާލާ!" ޖިނާ އެދުނެވެ. "ދިރިހުރެއްޖެއްޔާ ބަލާނަން އާދެވޭތޯ! ބައްޕައަކަށް ނެތް މާ ގިނަ ވަގުތެއް."\nވަރަށް ގަދަޔަށް ވިދައިލިއެވެ. ހޮނުކަނޑައިގެންދިޔައެވެ. އިދުރީސްގެ މޫނަށް އޭގެ އަލިއެޅުނެވެ. ގާދިރުމެން ރާވައިފައިއޮތީ ޖިންނި ދިޔަނުދީ ވަށައިގެން ބައްދައިލުމަށެވެ. އެ ކަން ނިންމައިލުމަށެވެ. ވެގެންއުޅޭ ގޮތް އެ މީހުން ބަލައިފިއެވެ. ޖިނާގެ ގޭގެ ދޮރާށި ކައިރީގައި އެ ދެ މީހުން ތިބިއިރު މައްސަލައިގެ ޙައްލު އޮތީ އިދުރީސް އަތުގައެވެ. ގާދިރުގެ މޫނަށް އިދުރީސް ބަލައިލުމުން ގާދިރު ބޯޖަހައިލިއެވެ. އިދުރީސް އަތުގައި އޮތް ކުޑަ ވަޅީގެ ތުނޑު ދޮރުކަނީގެ ވަކި ހިސާބެއްގައި ޖައްސައިލިއެވެ.\n"އަވަސްކުރޭ!" ގާދިރު ބުންޏެވެ.\n"ގާދިރަށް ޔަގީންތަ؟" އިދުރީސް އެހިއެވެ. "އޭނަ ރައްކާވެއްޖެއްޔާ ހޯދާކަށް ފަސޭހައެއް ނުވާނެ."\n"ފަސޭހަނުވާނީތާ!" ގާދިރު ބުންޏެވެ. "އެކަމަކު ހޯދޭނެއްނު! ޖަހާ!"\n"އަހަރެން ބައްޕަ ގާތުގަ ވެސް ހުންނަހިތް ވޭ!" ޖެނީ ބުންޏެވެ.\n"އެކަމަކު ދަރިފުޅަށް ލިބޭނީ ކޮންމެވެސް އެކަކު،" ޖިނާގެ އެންމެ ފަހު ބަހަކީ އެއީއެވެ. "އެއީ މަންމަ."\nކުއްލިއަކަށް ޖިނާގެ ހަށިގަނޑު އައްސިވިއެވެ. އޭރު ވަޅި ހުރީ ދޮރުކަންޏަށް ޖަހައިފައެވެ. ވިދައިލި ވިދުވަރަކާ އެކުގައި ވަޅީގެ ތިލައިން ދަޅައަރައިގެންދިޔައެވެ. ތުނޑާ ދިމާ ލަކުޑިގަނޑުން ދުންއަރަން ފެށިއެވެ. ޖިނާގެ މޫނުމަތިން ހާސްކަމުގެ އެއްވެސް އަސަރެއް ނުފެނެއެވެ. ހަށިގަނޑުގައި އަޅަން ފެށި ވޭން ޖެނީއަށް ސިއްރުކުރަން ޖިނާ މަސައްކަތްކުރިއެވެ.\n"ދެން ދޭ މަންމަ ކައިރިއަށް،" ކެތްތެރިކަމާ އެކުގައި ޖިނާ އެދުނެވެ. "ދަރިފުޅު ނައިސްގެން މަންމަ ވަރަށް ހާސްވެފަ ހުރީ. ބައްޕަޔާ ދޭތެރޭ ދެން ނުވިސްނާ!"\nޒޫނާ ހީކުރި ގޮތަކަށް ކަންތަކެއް ނުވިއެވެ. އަމާންކަމާ އެކުގައި ޓެކްސީ އައިސް ޒޫނާގެ ގެއަށް ހުއްޓިއެވެ. އެންމެން ފައިބައިގެން ގޭތެރެއަށް ވަނެވެ. ޒޫނާ ފިޔަވައެވެ. ޒޫނާ ހުރީ ދޮރުމަތީގައެވެ. ޖެނީގެ އިންތިޒާރުގައެވެ.\n"ދަރިފުޅަކަށް ނޯންނާނެ ބައްޕައަށް ކޮށްދެވޭނެ އެއްވެސް ކަމެއް،" ޖިނާ ބުންޏެވެ. "ދެން ދޭ!"\nދާންނުދާން ހުރެފައި ޖެނީ ކޮޓަރިން ނުކުތެވެ. ގެއިން ވެސް ބޭރަށް ނުކުތެވެ. އޭރު ޒޫނާ ހުރީ އެހެން ކުދިންނާ އެކުގައި ގޭތެރޭގައެވެ. ކުދިންގެ ހުސްނުވި ސުވާލުތަކަށް ޖަވާބުދިނުމުގައެވެ.\n"ދައްތަ ކީއްވެ ކުރިން ނުބުނީ؟" ފަޒޭލު އެހިއެވެ.\n"އަހަންނަށް ވެސް ޔަގީންވީ މިރޭ!" ޒޫނާ ބުންޏެވެ. "އެއީ ތި ކުދިންގެ ބައްޕައެއް ނޫން."\n"ބައްޕައެއް ނޫނޭ؟" ހައިރާންވެފައި ޝާޒްލީ އެހިއެވެ. "އެހެންނުވާނެ!"\n"އެހެންވާނީ!" ފަޒޭލު ވިސްނައިލައިފައި ބުންޏެވެ. "އެއީ ބައްޕައަށް ވެގެން ނުވާނެ. އަހަންނަށް ހަމަ ހަންރެޑް ޕަސަންޓު ގަބޫލުކުރެވޭ! ބައްޕަ ނޫޅޭނެ އެހެނެއް. އަހަންނަކަށް ނޭނގެ ކިހިނެއްކަމެއް ޗޭންޖުވީ! އެކަމަކު، އެއީ ބައްޕައެއް ނޫން."\nއަޒީޒާ ހުރީ ބުނާނެ އެއްޗެއް ނޭނގިފައެވެ.\n"އަހަންނަށް ވެސް ކަށަވަރުވީ މިރޭ!" ކަންބޮޑުވެފައިހުރި ސަކީނާ ބުންޏެވެ. "މިހާރު އެ އުޅެނީ އެ ގޭގަ އޭނައަށް ނޫޅެވިގެން. އޭނަ ނުކުތް ވަގުތު އަހަރެން ބެލިން ލޯގަނޑުން އޭނަ ފެނޭތޯ. ނުފެނޭ! ދަރިފުޅު ބިރުގެންފާނެތީ މަންމަ އޭރު އެ ވާހަކަ ނުބުނީ."\nޖިނާ ގަޔަށް ބާރުގަނޑެއް އެރިއެވެ. ކެތްނުކުރެވިގެން ތެޅިފޮޅެން ފެށިއެވެ.\n"އޭރު ވެސް މަ ބުނިން އިންސާނުންނަށް އިތުބާރުނުކުރާށޭ!" ގާތުގައި ހުރި މަޒްލާން ބުންޏެވެ. "ފެނޭ ވާގޮތް؟"\n"ދަރިފުޅާ!" ވޭނީ އަޑަކުން ޖިނާ ބުންޏެވެ.\n"ދެން ދަރިފުޅޭ ކިޔާނެކަމެއް ނެތް،" މަޒްލާން ޖެހިލީ ދުރަށެވެ. "މިހާރު މަ ވެސް ބައްޕަ ދެކެ ފޫހިވެއްޖެ! އަހަރެން ނުޖެހޭ ބައްޕައަށް ހަމްދަރުދީ ވާކަށް. އެހީވާކަށް ވެސް ނުޖެހޭ. ހިތަށްއަރާ ތީ މަގޭ ބައްޕަބާއޭ. ގައިމުވެސް ދަރިއެއްހެނެއް ނޫން އަހަރެން ގެންގުޅުނީ. ހަނދާންވޭތަ އަހަރެން ކުޑަ ގޮޅިއެއްގަ ބަންދުކުރި ހަނދާން. އަހަރެންގެ އަމިއްލަ މަސައްކަތުން އެ ތަނުން ނުކުމެގެން މި ތަނަށް މި އަންނަނީ. އެކަމަކު އެއްދުވަހަކުން އަހަރެން އަދި އެއްކޮށް މިނިވަންވާނަން. މި ގެއަށް ވެސް އަންނާނަން. ބައްޕަ ހަވާލުކުރި މަސައްކަތް އަދި ނުނިމޭ."\nޖިނާ ތަޅުންގަނޑުމައްޗަށް ވެއްޓި ތެޅިފޮޅެން ފެށިއެވެ. ވިދައިލި ވިދުވަރަކާއެކު މަޒްލާން ގެއްލުނީއެވެ.\n"ތިހެންވިއްޔާ އަހަރެންގެ ދަރިފުޅު ކޮބާ؟" އަޒީޒާ ސުވާލުކުރިއެވެ.\n"އެއީ ތެދެއް!" ޝާޒްލީ ބުންޏެވެ. "އަހަރުމެންގެ ބައްޕަ ކޮބާ؟"\nޒޫނާ ވިސްނައިލިއެވެ. އެއީ އެއްވެސް މީހަކަށް ޖަވާބު ހޯދިފައިވާ ސުވާލެއް ނޫނެވެ.\n"އަހަރެން ފުރަތަމަ ބެލީ ކުދިން ސަލާމަތްކުރެވޭތޯ!" ޒޫނާ ޖަވާބުދިނެވެ. "ދެން މި ދަނީ ތި ސުވާލުގެ ޖަވާބު ހޯދަން. ހިޔެއްނުވޭ ފަސޭހައިން ޖަވާބު ލިބޭނެހެނެއް. އެކަމަކު އަންނާނަން ގެއަށް ވަދެލާފަ."\nޒޫނާ އެނބުރިލި ވަގުތު ޒޫނާގެ އަތުގައި ސަކީނާ ހިފޭއްޓިއެވެ.\n"ގޮސްގެންނުވާނެ!" ސަކީނާ ބުންޏެވެ. "މި ވަގުތު ދަރިފުޅު އެ ގެއަށް ވަންނާނެކަމެއް ނެތް."\nޒޫނާ ބަލައިލީ އަޒީޒާއަށެވެ. ޝާޒްލީއަށާއި ފަޒޭލަށެވެ. އެއަށް ފަހު ސަކީނާއަށް ބަލައިލިއެވެ.


Ventilator ge massala: ACC ge thahugeegah Ameen aa suvaalu koffi | ThePress\nވެންޓިލޭޓަރު މައްސަލަ: އޭސީސީން އަމީން އާ ސުވާލުކޮށްފި\n28 September 2020, 19:24\nމިނިސްޓާ އޮފް ހެލްތް އަބްދުﷲ އަމީން / ފޮޓޯ: ހެލްތް މިނިސްޓްރީ\nކޮވިޑް-19 އާ ގުޅިގެން ރާއްޖެއަށް ގެންނަން އުޅުނު 149 ވެންޓިލޭޓަރު ލަސްވުމާއި އެ ކަމުގައި ހެލްތު މިނިސްޓްރީން ކަންކޮށްފައިވާ ގޮތް ތަހުގީގު ކުރުމަށް އެންޓި ކޮރަޕްޝަން ކޮމިޝަން (އޭސީސީ)ން ހެލްތު މިނިސްޓަރު އަބްދުﷲ އަމީންއާ ސުވާލު ކޮށްފިއެވެ.\nމައުލޫމާތު ލިބިފައިވާ ގޮތުގައި މިނިސްތަރު އަމީން އޭސީސީއަށް ހާޒިރުކޮށް، ވެންޓިލޭޓަރު މައްސަަލައިގައި އިއްޔެ ވަނީ ސުވާލުކޮށްފައެވެ. ނަމަވެސް އެކަމާ ގުޅޭ ގޮތުން އިތުރު ތަފްސީލެއް އޭސީސީން ހާމައެއް ނުކުރެއެވެ.\nއޭސީސީއަށް އަމީން ހާޒިރުކޮށްފައިވާ އިރު، ރައީސް އިބްރާހިމް މުހައްމަދު ސޯލިހް ވަނީ އޭސީސީ އާއި ފުލުހުންނަށް ހެލްތް މިނިސްޓްރީގެ އޮޑިޓް ރިޕޯޓުން ފާހަގަކުރެވުނު ކޮރަޕްޝަންގެ މައްސަލަތައް ތަހުގީގު ކުރުމަށް އަންގަވާފައެވެ. މި ކަމުގެ ތަހުގީގު ފެށުމާއެކު ހެލްތު މިނިސްޓަރު ވަނީ މަސައްކަތުން އެކަހެރިވެވަޑައިގެންފައެވެ. އަދި މި ތަހުގީގާ ގުޅިގެން ހެލްތް މިނިސްޓްރީގެ ބައެއް މުވައްޒަފުން ވެސް ވަނީ ސަސްޕެންޑްކޮށްފައެވެ.\nއަމީން މަސައްކަތުން އެކަހެރިވެވަޑައިގަތުމުން މިހާރު ހެލްތު މިނިސްޓްރީގެ ކަންކަމާ ހަވާލުވެވަދާއިގެން ހުންނެވީ ހައުސިން މިނިސްތަރު މުހައްމަދު އަސްލަމެވެ.\nހެލްތް މިނިސްޓްރީގެ އޮޑިޓް ރިޕޯޓުގައި ފާހަގަކުރެވޭ އެންމެ ބޮޑު އެއް މައްސަލަައެއް ކަމަށް އޭސީސީން ބުނެފައި ވަނީ ކޮވިޑާ ގުޅިގެން ރާއްޖެއަށް ދުބާއީގެ އެގްޒެކިއުޓާސް ޖެނެރަލް ޓްރޭޑިން ކުންފުނިން ގެންނަން ހަމަޖެއްސި 75 ވެންޓިލޭޓަރުތަކުގެ މައްސަލަތަކެވެ.\nދުބާއީގެ އެގްޒެކިއުޓާސް ޖެނެރަލް ޓްރޭޑިންއަކީ، ވެންޓިލޭޓަރު ގެންނަން ހަވާލުކުރި ތިން ކުންފުނީގެ ތެރެއިން ސަރުކާރުން އެޑްވާންސްކޮށް ފައިސާ ދޫކުރި ހަމައެކަނި ކުންފުނި ވެސް މެ އެވެ. އެ މީހުން ވެންޓިލޭޓަރެއް ގެނެސްދެނީ 32،500 ޑޮލަރަށެވެ. އެ ކުންފުންޏާ މަސައްކަތް ހަވާލުކުރީ 34 މިލިއަން ރުފިޔާ އަށް ކަމަށް ވާއިރު އަގުގެ 90 ޕަސެންޓަށްވާ 30.9 މިލިއަން ރުފިޔާ ސަރުކާރުން ވަނީ ދައްކައިފަ އެވެ. މި ވެސް އޮޑިޓުގައި ފާޅުކޮށްފައި އޮތް ކަންބޮޑުވުމެކެވެ.\nހަބަރު ހެލްތު މިނިސްޓްރީ އަބްދުﷲ އަމީން އޭސީސީ\nކުރި ކަމެއް ކުރީ ހެޔޮ ނިޔަތު ގަ


HEYRIYA | Kelaa'ge Femunun Araa Fun Fengandu, Madi Alaavaa Thila Fengandakah! - Vaguthu\nރިކޯޑަކާއެކު ރައްޔިތުންނަށް ނުތަނަވަސްކަން -7ގަޑިއިރު ކުރިން\nކެލާގެ ފެމުނު އަރާ ފުން ފެންގަނޑު، މަޑި އާލާވާ ތިލަ ފެންގަނޑަކަށް!\n2 ހަފްތާ ކުރިން ( ޖެނުއަރީ 8, 2022 )\nހއ. ކެލާގައި އޮންނަ ފެމުނު އަރާ ކަމާށް ބުނާ ފެންގަނޑު -- ވަގުތު އިމޭޖެސް: އިބްރާހިމް ޝާބިލް\n(ހއ. ކެލާ) ރާއްޖޭގެ އެންމެ އުތުރުން، ގުދުރަތީ ރަށްތަކެއް ހިމެނޭ ހއ. އަތޮޅުގެ ކެލާއަކީ ފާހަގަކޮށްލެވޭ ރީތި އެއް ރަށެވެ. ފަތުރުވެރިންނާއި ދިވެހީންގެ މެދުގައި ވެސް މަގުބޫލު މަންޒިލެއްގެ ގޮތުގައި ވެފައި އޮންނަ ކެލައަކީ ބޮޑު ފަޅަކާއި ރީތި ގޮނޑުދޮށެއް އޮންނަ ރަށެކެވެ. މިއީ މޯލްޑިވްސް ޓްރެވަލް އެވޯޑްސް 2017 ގައި ގެސްޓް ހައުސް އެޑިޝަންގެ "ލީޑިން ބީޗް އައިލެންޑް އެވޯޑު" ވެސް ހާސިލްކޮށްފައިވާ ހިތްގައިމު ރަށެވެ.\nގުދުރަތީ ރީތި ކަން އެކަންޏެއް ނޫނެވެ. ތާރީޚީ ގޮތުން ވެސް ޚާއްސަ ރަށެކެވެ. ދެވަނަ ބޮޑު ހަނގުރާމައިގެ ދުވަސްވަރު އިނގިރޭސިން މި ރަށުގައި ދިރިއުޅުނެވެ. އޭގެ ނިޝާންތައް އަދިވެސް ފެންނަން އެބަ ހުއްޓެވެ. އޭގެ ތެރޭގައި ބައެއް ތަންތަނާއި، ތަކެތި ހިމެނެއެވެ. އެ ރަށުގެ ގޮނޑުދޮށާއި ވަރަށް ކައިރިން ފަޅު ތެރޭގައި އިނގިރޭސިން ބޭނުން ކުރި ބޯޓެއް ވެސް އޮތެވެ. އެ ބޯޓު އުރިފައި އޮންނަނީ ފެމުނު އަރާ ކަމަށް ބުނާ ފެންގަނޑު ހިމެނޭ ސަރަހައްދަށެވެ.\nފެމުނު އަރާ ފެންގަނޑޭ ކިޔަނީ ކީއްވެ؟\n"ފެމުނު އަރާ ކަމަށް ބުނާ ފެންގަނޑޭ ކިޔަނީ އަސްލު އެތަނަށް ފެމުނު އަރާތީތަ؟" މިއީ އެތަނުގެ ނަން ބުނެފިނަމަ، އެންމެން ވެސް ހިތަށް އަރާނެ އެއް ސުވާލެވެ. ހެރިޓޭޖް މިނިސްޓްރީގެ ތާރީޚީ ތަންތަނުގެ ލިސްޓުގައި ވެސް މި ނަން އެ ގޮތަށް ފެނުމުން "ވަގުތު ހޭރިޔާ" ގެ ނޫސްވެރިން ވެސް އެންމެ އެނގެން ބޭނުންވީ މިކަމެވެ.\nމި ސުވާލުގެ ޖަވާބު ހަގީގަތުގައި ވަރަށް ފަސޭހައެވެ. އަދި ވަރަށް ވެސް ކުރެވެ. އެއީ އެ ތަނަށް އެ ނަން ކިޔާފައިވަނީ ހަމަ ފެމުނު އަރާތީއެވެ. ހެރިޓޭޖް މިނިސްޓްރީގެ ތާރީޚީ ތަންތަނުގެ ލިސްޓުގައި މި ތަނުގެ ނަން "ފެމުނު އަރާ ފެންގަނޑު" ކަމަށް އޮތަސް، ކެލާ މީހުން މި ތަނަށް ކިޔަނީ "ފެމުނު އަރާ ފުންގަނޑު" އެވެ. "ފުންގަނޑު" އެ ކިޔަނީ އެ ސަރަހައްދު ކަނޑާއި އެއް ވަރަށް އެ ޒަމާނުގައި ފުންކޮށް އޮންނާތީ ކަމުގައި ކެލާ މީހުން "ވަގުތު ހޭރިޔާ" ނޫސްވެރިންނަށް ކިޔައިދީފައިވެއެވެ.\nއެ ރަށުގެ ދިރިއުޅެމުން އަންނަ އިހުގެ މީހުން އަބަދު ވެސް އެތަނުގެ ވާހަކަ ދައްކައެވެ. އެއީ އެސަރަހައްދަކީ އޭރު އެރުން "ހެޔޮވާ" ވަރުގެ ތަނެއް ނޫން ކަމަށް އެ ފަރާތްތަކުން ބުނެއެވެ. ސަބަބަކީ އެތަން ފުންވެފައި ފެމުނު "ބޯކޮށް" ތިބޭތީއެވެ. ފެމުނު ނުވަތަ ޓައިގާ ޝާކްއަކީ އޭގެ ޒާތުގައި އިންސާނުންނަށް ނުރައްކާތެރި މިޔަރުގެ ވައްތަރެކެވެ.\nކެލާ ކައުންސިލްގެ ކުރީގެ ރައީސް އާދަމް ޤުފްރާން މި ތަނާއި ބެހޭ ގޮތުން "ވަގުތު ހޭރިޔާ" އަށް ވިދާޅުވެފައި ވަނީ އެއީ އިހު ޒަމާނުގައި އިނގިރޭސިންގެ ބައެއް ބޯޓުތައް ކައިރި ކުރާ ސަރަހައްދެއް ކަމަށާއި ނަމަވެސް ސީދާ ބޯޓުތައް ކައިރި ކުރަނީ މި ތަނަކަށް ނޫން ކަމަށެވެ. އަދި މި ތަނަކީ އެއީ ފުން ތަނެއް ކަމުން ރަށުގެ ރައްޔިތުން އެ ސަރަހައްދަށް އާންމުކޮށް އޭރު ގޮސް ނުހަދާ ކަމަށް އޭނާ ފާހަގަ ކުރެއްވިއެވެ.\nޓައިގާ ޝާކް ނުވަތަ ފެމުނު\nޤުފްރާން ވިދާޅުވީ، ފެމުނު އަރާ ފުންގަނޑޭ ބުނުމުން ބައެއް ފަރާތްތަކަށް އަސްލު އެއީ ކޮންތަނެއްކަން ނޭނގޭނެ ކަމަށާއި ހާއްސަކޮށް އެނަން ބުނެގެން މީހުންނަށް އެތަނަކީ ކޮންތަނެއްކަން ނޭނގެނީ ފެމުނަކީ ކޯއްޗެއްކަން ނޭނގޭތީ ކަމަށެވެ.\n"އެ ފެންގަނޑަކީ ޒަމާނުއްސުރެ ފެމުނު އަރާ ކަމަށް ބުނާ ފެންގަނޑެއް. އެތަނަށް ފެންގަނޑޭ ނުކިޔާ ފުންގަނޑޭ އެ ކިޔަނީ ފުންވީމަ" ޤުފްރާން ކިޔައިދެއްވިއެވެ.\nބެލެވޭ ގޮތުގައި، ޖީލުން ޖީލަށް މާ ބޮޑު ބަދަލެއް ނެތި މި ވާހަކަ ކެލާގައި ދަނީ ފޯރުކޮށްދެވެމުންނެވެ.\nމިހާރު ފުނެއް ނޫން، ކަކުލާ ހަމައަށް ފެންގަނޑު އޮވޭ!\nފެމުނު އަރާ ކަމަށް ބުނާ ފެންގަނޑު މިހާރު އޮތް ގޮތެއް ބަލައިލުމުގެ ޝައުގުވެރިކަން "ވަގުތު ހޭރިޔާ" ގެ ނޫސްވެރިންގެ މެދުގައި އުފެދުނެވެ. އާންމު ގޮތެއްގައި ވެސް ކެލާއަށް ޒިޔާރަތްކުރާ ފަތުރުވެރިންނާއި ދިވެހިންނަށް މި ސަރަހައްދު ދައްކައި ވެސް ހަދައެވެ. އެއީ އެ ތަނާއި ގުޅޭ ގޮތުން ގިނަ ވާހަކަތަކެއް ދެކެވޭތީއެވެ. އެހެން ދިވެހިންގެ އުފެދުނު އެ ޝައުގުވެރިކަން "ވަގުތު ހޭރިޔާ" ނޫސްވެރިންގެ މެދުގައި ވެސް އުފެދުމުން އެ ސަރައްހަދު ބަލައިލަން ކެލާގެ ބައެއް ދޮށީ މީހުނާއެކު ގޮސްލީމެވެ.\nކެލާގެ އުމުރުން ދުވަސްވީ މީހަކު "ވަގުތު ހޭރިޔާ" އަށް ބުނީ، މިހާރު އެ ތަން ވަރަށް ބޮޑަށް ބަދަލުވެފައިވާ ކަމަށެވެ. އޭނާ ބުނި ގޮތުގައި ކުރިން އެތަނަކީ އެއީ ރައްޔިތުން "ބިރު" ގަންނަ ތަނެކެވެ. ކަނޑަށް އިޝާރާތްކޮށް އޭނާ ބުނަނީ އެހާ މިނަށް މި ފެންގަނޑު ފުން ވާނެ ކަމުގައެވެ. އެކަމަކު ޒަމާން ބަދަލު ވަމުން އައިސް މިހާރު އެ ތަން އެހާ ފުނެއް ނޫނެވެ.\nހއ. ކެލާގައި ފެމުނު އަރާ ކަމަށް ބުނާ ފެންގަނޑު -- ވަގުތު އިމޭޖެސް: އިބްރާހިމް ޝާބިލް\n"އޭރު އެ ފުންގަނޑު އަޅުގަނޑުމެންގެ ހަޔާތުގައި ފެންނަން އޮތް ގޮތަކަށް ނޫން މިހާރު ފެންނަން އޮތީ، އެ ތަން މާ ބޮޑަށް ތިލަވެފައި އޮންނަނީ، ކުރިން އޮންނަނީ އެރެން ކެރޭ ވަރަށް ވުރެ ފުންކޮށް، މި ކަނޑު ހުންނަ ވަރަށް ފުންކޮށް އެތަން ހުންނަނީ، މިހާރު އެކަމަކު ވަރަށް ތިލަވެފައި އޮންނަނީ،" އެމީހާ ކިޔައި ދިނެވެ.\n"ވަގުތު ހޭރިޔާ" ނޫސްވެރިން އެ ސަރަހައްދަށް ޒިޔާރަތް ކުރިއިރު، ރަށުގެ ގިނަ ބަޔަކު ސިފަ ކުރި ގޮތަށް އެ ސަރަހައްދަކީ ވަރަށް ވެސް ތިލަ ފެންގަނޑެއް މިހާރު އޮތް ސަރަހައްދެއް ކަން އެނގުނެވެ. ފެންގަނޑުގެ އެންމެ ފުން މިނެއް ބަލަން އެ ފެންގަނޑު ތެރޭގައި ނޫސްވެރިން ހަރަކާތްތެރިވިއެވެ. އެންމެނަށް ވެސް ފާހަގަވީ އެންމެ ފުން ހިސާބަށް ދެވޭ އިރު ވެސް ފެންގަނޑު ހުންނަނީ ކިރިޔާ ކަކުލާ ހަމައަށް ކަމެވެ. އެ ތަނުން ކުދި ކުދި މިޔަރުތަކާއި މަޑިތައް ވެސް ފެނުނެވެ. އެހެންކަމުން މިހާރު އެ ތަން ސިފަވަނީ މަޑިއާއި ކުދި މިޔަރުތައް އާލާވާ އެ ސޮރުމެން ވިހާ އާލާވާ ސަރަހައްދަކަށެވެ.\nހއ. ކެލާ ހިތްގައިމު ގޮނޑުދޮށް -- ވަގުތު އިމޭޖެސް: އިބްރާހިމް ޝާބިލް\nއެ ސަރަހައްދަށް އެ އަންނަ ބަދަލުގެ ސަބަބާއި ގުޅޭ ގޮތުން ވެސް ދެ ނަޒަރިއްޔާތެއްވެއެވެ. އެ ވިސްނުމަކީ މޫސުމަށް އަންނަ ބަދަލުތަކުގެ ސަބަބުން އެ ތަނަށް އައި ބަދަލުތަކެކެވެ. އަނެއް ބަޔެއްގެ ނަޒަރުގައި އެއީ އެ ސަރަހައްދު ބޭނުން ނުކޮށް ގިނަ ދުވަސްތަކެއް ވުމުގެ ސަބަބުން އެ ތަން ތިލަވީއެވެ. އެ ތަނުގެ ބޮޑު ބައެއް މިހާރު ތިލަވެފައިވާއިރު، ވަކި ހިސާބަކަށް ދޮންވެލި ގަނޑަކާއި، އަކިރި ގަނޑެއް ވެސް އަރާފައި ހުރެއެވެ.\nފަތުރުވެރިކަމުގެ ޒޯނަކަށް އެތަން ތައްޔާރު ކުރަނީ!\nއެ ސަރަހައްދުން ފެނުނު އެންމެ ލޮލުގަ އަޅައިގަންނަ އެ މަންޒަރަކީ ރީތި ގޮނޑު ދޮށާއި އަޑިއަށް ގޮސްފައިވާ ބޯޓެއްގައި އެއްބައެވެ. މިއީ ފަތުރުވެރިކަމަށް އަމާޒުކޮށް ރަށަށް ފައިދާ ކުރާނެ ހަރަކާތެއް ހިންގިދާނެ ކަމެއް ކަމުގައި ރަށުގެ ގިނަ ބަޔަކު ވެސް ދެކެއެވެ. އެ ތަނުގައި އޮންނަ އެ ބޯޓަކީ މީގެ ކުރިން އެ ތަނަށް ގާތް ކުރާ ބޯޓުތަކުގެ ތެރެއިން އަޑިއަށް ގޮސްފައިވާ ބޯޓެއްގެ ބައެކެވެ.\nއިނގިރޭސިންގެ ދުވަސްވަރު ކެލާ ގޮނޑުދޮށަށް ފެތިފައިވާ އުޅަނދެއް -- ވަގުތު އިމޭޖެސް: އިބްރާހިމް ޝާބިލް\nކެލާ ކައުންސިލްގެ އެސިސްޓެންޓް ކައުންސިލް އޮފިސަރ މުހައްމަދު ވަހީދު "ވަގުތު ހޭރިޔާ" އަށް ވިދާޅުވީ، އެ ސަރަހައްދަށް މިހާރު ގިނަ ބަޔަކު ދަތުރު ގޮސްލަން ނޫނީ ޕިކްނިކްއަށް ގޮސް އުޅޭ ކަމަށާއި އެ ތަން މި ވަގުތު ފަތުރުވެރިކަމުގެ ޒޯނަކަށް ހަދަން ރަށުގެ މީހަކަށް ހަވާލުކޮށްފައިވާ ކަމަށެވެ. އޭނާ އެ ތަން ފަތުރުވެރިކަމުގެ ޒޯނަކަށް ހަދަން ބިޑު ކާމިޔާބު ކޮށްފައިވަނީ އިންޓަނޭޝަނަލް ބިޑަށް ކުރިމަތިލައިގެން ކަމަށް ވެސް މުހައްމަދު ވަހީދު ވިދާޅުވިއެވެ.\n"އެންމެ ފަހުން މައުލޫމާތު ލިބުނު ގޮތުގައި މި މަހުގެ ތެރޭގައި ހަމަ ތަކެއްޗާއި އެއްކޮށް މަސައްކަތް ފަށާނެ ކަމަށް ވަނީ، ދެން ވަރަށް ގިނަ އާއިލާތަކުގެ މީހުން ދޭ ޕިކްނިކް ހަދަން އެ ސަރަހައްދަށް، ފަތުރުވެރިކަމުގެ ޒޯނަކަށް އެ ތަން ހެދޭނެ ކަމުގެ އުއްމީދެއް ވެސް އޮންނަނީ އެހެންވެ،" މުހައްމަދު ވަހީދު ވިދާޅުވިއެވެ.\nމުހައްމަދު ވަހީދު ވިދާޅުވީ، އެތަނަކީ އެއީ ރަށުގެ ގިނަ ބަޔަކު ދަންނަ ސަރަހައްދެއް ކަމުން ކުރިއާ ބަލާއިރު އެތަން ތިލަވެފައި އޮތުމުން ރަށުގެ އާންމު ރައްޔިތުންނާއި ބޭރުން އަންނަ ފަރާތްތަކަށް އެތަނަށް ދިއުމަށް އެއްވެސް ކަހަލަ ހުރަހެއް ނޯންނާނެ ކަމަށެވެ.\nކެލާގެ އާންމު ރައްޔިތު މީހާއަށް މި ފެންގަނޑުން އިގްތިސޯދީ ފައިދާއެއް ނެގިދާނެއެވެ. ތާރީޚީ ވާހަކަތައް ހިމެނޭ ބޯޑުތައް އެ ސަރަހައްދުގައި ބެހެއްޓިދާނެއެވެ. މި ވާހަކަތައް އަންނަން އޮތް ޖީލުތަކާއި ހަމައަށް ފޯރުކޮށްދޭވެނެ ގޮތަށް ފަތުރުވެރިކަމުގެ ޒޯނެއްގެ ގޮތުގައި އެ ސަރަހައްދު ތަރައްގީ ކުރުން މުހިންމެވެ. މިހާރަށް ވުރެ ވެސް ބޮޑަށް ދިވެހިންގެ ތެރޭގައި ކެލާގެ މަގުބޫލުކަން އިތުރު ކުރަން މިއީ ދައްކަން މުހިންމު ވާހަކައެކެވެ.\n400 އަށްވުރެ ގިނަ ކުދިން ވިއްސި ދިވެހި ފޫޅުމަޔަށް ތައުރީފް ހައްގު!\nޖެނުއަރީ 8, 2022 12:27\nދިވެހިންނަށް ތަނެއް ބާއްވާނޭ ކަމެއް ނެތް! އަވަހަށް ގެސްޓް ބީޗް ހަދާ!!!! މުއްސަދިން ހުރިހާ ރަށަކާ ފަޅަކާ ދީގެން މުއްސަދިވަނީ، ރައްޔިތުންނަށް އެއްކައްޗެއް ވެސް ނޯންނާނެ... ހޯމް ސްޓޭއިން ވެސް ނަފާ ލިބޭނީ މުއްސަދިންނަށް، ހީވޭތަ ފަގީރަކަށް ހޯމް ސްޓޭ ފެންވަރަށް ގެގަނޑު ހެދޭނެހެން..\nޖެނުއަރީ 8, 2022 13:05\nޖެނުއަރީ 8, 2022 13:18\nއެތަންއެއްވެސް ޒަމާނެއްގަ ކަނޑެއް ވަރަށް ފުނެއްނުވާނެ….ފުން ވިލެއް ގޮތަށް އޮތީ ކުރީޒަމާނު….ދިވެހިން ތާރީހީ ކަންތަކު ވަރަށް ދޮގު ހަދާނެ…\nޖެނުއަރީ 9, 2022 02:07\nކަނޑެއްހާ ފުންތަނެއް ކިހިނެއް ހިކުނީ. ވިލެއް ނަމަ ވެލިއަރައިގެން ހިކިދާނެ ތިވަރަށް.\nޖެނުއަރީ 9, 2022 12:44\nއެހެންއަތޮޅުތަކުގަ ގުދުރަތީ ރަށްރަށް\nމާގިނަ އާޓިފިޝިއަލް ރަށްތައް\nޖެނުއަރީ 9, 2022 14:40\nޓައިގަރ ޝާކް - ފެމުނު\nޥޭލް ޝާކް - ؟\nޖެނުއަރީ 9, 2022 19:12\nވޭލް ސާކް - ފެހުރިހި


Japan, Australia adhi UAE ves quarter ah Japan, Australia adhi UAE ves quarter ah\nޖަޕާން އޮސްޓްރޭލިއާ އަދި ޔޫ.އޭ.އީ ވެސް ކުއާޓާރ އަށް\nއޭޝިއަން ކަޕުގައި އިއްޔެ އޮސްޓްރޭލިއާ އާއި އުޒްބެކިސްތާން ބައްދަލުކުރި މެޗުގެ ތެރެއިން | ފޮޓޯ:އޭ.އެފް.ސީ\nއޭ.އެފް.ސީ އޭޝިއަން ކަޕުގެ ކުއާޓަރ ފައިނަލުން ޖަޕާން އޮސްޓްރޭލިއާ އަދި ޔޫ.އޭ.އީ ޖާގަ ހޯދާއިފި އެވެ.\nމުބާރާތުގެ ދެވަނަ ބުރުގައި އިއްޔެ ޖަޕާނާއި ސައުދީ އަރަބިއްޔާ ބައްދަލުކުރި މެޗު ޖަޕާނުން ކާމިޔާބުކުރީ އެކެއް ސުމެއްގެ ނަތީޖާއަކުންނެވެ. މި މެޗުގައި ޖަޕާނުން ކާމިޔާބުކުރި ހަމައެކަނި ލަނޑު މެޗުގެ ވިހި ވަނަ މިނެޓުގައި އެޓީމަށް ކާމިޔާބުކޮށްދިނީ، ޓަކެހިރޯ ޓޮމިޔާސޫއެވެ.\nމި މެޗުގެ އިތުރުން ދެވަނަ ބުރުގައި ރޭ އޮސްޓްރޭލިއާ އާއި އުޒްބެކިސްތާން ބައްދަލުކުރި މެޗުގެ ފުރިހަމަ ވަގުތު ހަމަވިއިރުވެސް އެއްވެސް ޓީމަކަށް ލަނޑެއް ކާމިޔާބުކުރެވިފައި ނުވާތީ މެޗުގެ ނަތީޖާ ނެރުނީ ޕެނަލްޓީ ޖަހައިގެންނެވެ. ޕެނަލްޓީގައި އުޒްބެކިސްތާންގެ މައްޗަށް އޮސްޓްރޭލިއާ ކުރި ހޯދީ ހަތަރެއް ދޭކުންނެވެ. ޕެނަލްޓީގައި އޮސްޓްރޭލިއާއިން ޖެހި ފަސް ޕެނަލްޓީގެ ތެރެއިން ހަތަރު ޕެނަލްޓީ ކާމިޔާބުކުރިއިރު، އުޒްބެކިސްތާނުން ޖެހި ހަތަރު ޕެނަލްޓީގެ ތެރެއިން އެޓީމަށް ކާމިޔާބުކުރެވުނީ އެންމެ ދެ ޕެނަލްޓީއެވެ.\nމީގެ އިތުރުން މުބާރާތް ބާއްވާ ޤައުމު ކަމަށްވާ ޔޫއޭއީ އާއި ކިރްގިސްތާން ބައްދަކުރި މެޗު ފޯރިގަދަ ކުޅުމަކަށްފަހު ތިނެއް ދޭއްގެ ނަތީޖާއަކުން ކާމިޔާބުކުރީ ޔޫއޭއީ އެވެ.\nމި މުބާރާތުގެ ކުއާޓަރ ފައިނަލުގެ ފަހު ދެ ޖާގަ ކަށަވަރުވަނީ މުބާރާތުގެ ދެވަނަ ބުރުގައި މިއަދު ކުޅޭ ދެ މެޗު ނިމުމުންނެވެ. އެގޮތުން ދެކުނު ކޮރެއާ އާއި ދެކޮޅަށް ބަހްރެއިން ނިކުންނައިރު ޤަތަރު ނުކުންނާނީ އިރާގާއި ދެކޮޅަށެވެ.\nމި މުބާރާތުގެ ކުއާޓަރ ފައިނަލުގެ މެޗުތައް ފެށުމަށް ހަމަޖެހިފައިވަނީ އަންނަ ބުރާސްފަތި ދުވަހުއެވެ.


Kuryge Noosveriya MP Vishaam himeney comittee in Media thah Joorimana kurumah kuraa massakathuge kury safugai!\nކުރީގެ ނޫސްވެރިޔާ މެންބަރު ވިޝާމް ހިމެނޭ ކޮމިޓީން މީޑިއާތައް ޖޫރިމަނާ ކުރުމަށްކުރާ މަސައްކަތުގެ ކުރީ ސަފުގައި!\n-3weeks ago3- އިނާޒް މޫސާ\nމީޑިއާތަކުގެ ހަމަތަކާއި އަހުލާގީ މިންގަނޑައި ހިލާފަށް އަމަލުކުރާ މީޑިއާތައް ޖޫރިމަނާ ކުރެވޭނެ ގަވާއިދެއް ހަދަން ރައްޔިތުންގެ މަޖިލީހުން، މޯލްޑިވްސް މީޑިއާ ކައުންސިލް (އެމްއެމްސީ) އަށް އަންގައިފިއެވެ.\nއެމްއެމްސީއަށް މިކަން އަންގާފައިވަނީ ރައްޔިތުންގެ މަޖިލީހުން މީޑިއާ ކައުންސިލަށް މަޖިލީހުގެއަމީން އާއްމު ފާތުމަތު ނިއުޝާ ސޮއިކުރައްވާ މިމަހުގެ އެއް ވަނަ ދުވަހު ފޮނުވާފައިވާ ސިޓީއެއްގައެވެ.\nރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ފޮނުވި އެ ސިޓީގައި ބުނެފައިވާގޮތުން ވަކި ގާނޫނެއްގެ ދަށުން ގަވާއިދު ހެދުމުގެ ބާރު ވަކި ފަރާތަކަށް ދީފައިވާ ނަމަ، އެހެން ގޮތަކަށް އެ ގާނޫނުގައި ބަޔާންކޮށްފައި ނުވާހާ ހިނދަކު، ގަވާއިދު ހެދުމަށް ދެވޭ ބާރުތަކުގެ ތެރޭގައި، އެ ގަވާއިދާ ހިލާފުވެއްޖެ ނަމަ 2،000 ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާކުރުމަށް އެ ގަވާއިދުގައި ހިމެނިދާނެ ކަމަށް މާނަކުރުމުގެ ހަމަތައް ބަޔާންކުރުމުގެ ގާނޫނުގައި ބަޔާންކޮށްފައިވާ ކަމަށެވެ.\nމީޑިއާތައް ޖޫރިމަނާކުރުމަށް ބާރު އަޅައި މީޑިއާ ކައުންސިލްއަށް މަޖިލީހުގެ ފަރާތުން މަސައްކަތް ކުރައްވަމުން ގެންދަވާ އިރު އެ ކިމިޓީގައި ރާއްޖެ ޓީވީގެ ކުރީގެ ނޫސްވެރިޔާ އަދި މިހާރު ރައްޔިތުންގެ މަޖިލީހުގެ ގަމު ދާއިރާގެ މެންބަރު ވިޝާމް ހިމެނިވަޑައިގަންނަވައެވެ.\nނިމި ދިޔަ ސަރުކާރުގައި އެތައް ޖޫރިމަނާއަކާއި، ލިޔުނު ހަބަރާއި ގުޅިގެން އެތައް ފަހަރަކު ފުލުހަށް ހާޒިރުކޮށް މީޑިއާގެ މިނިވަންކަމުގެ އަޑު އުފުއްލެވި ވިޝާމް މިއަދު މީޑީއާގެ އަޑު ކަނޑުވާލުމަށް ކުރާ މަސައްކަތް ހަނު ހުންނެވުމުން މީޑިއާގެ ބައެއްފަރާތްތަކުން ކަންބޮޑުވުން ފާޅުކޮށްފައިވެއެވެ.\nވިޝާމްގެ އިތުރުން ރައްޔިތުންގެ މަޖިލީހުގެ މިނިވަން މުއައްސަސާތަކުގެ މުޤައްރިރު މެންބަރު ރޮޒައިނާ އާދަމްވެސް އަންނަނީ މީޑިއާއަށް ފިޔަވަޅު އެޅުމަށް މަސައްކަތް ކުރަމުންކަމަށް މީޑިއާ ކައުންސިލުން "ވޮއިސް" އާއި ވާހަކަ ދެއްކެވި މެންބަރުން މައުލޫމާތު ދެއްވާފައިވެއެވެ.\nމަޖިލީހުން މީޑިއާތަކާއި މެދު ފިޔަވަޅު އެޅުމަށް ގޮވާލާފައި، ޖޫރިމަނާ ކުރުމަށް ގޮވާލާފައި މިވަނީ ނުފޫޒް ގަދަ ބަޔަކު ސަފާރީއެއްގައި ކުރި ރޭޕްގެ ހާދިސާ މީޑިއާ ތަކުން ރިޕޯޓް ކުރުމާ ގުޅިގެންނެވެ.\nރޯޔަލް ރޭޕްގެ ނަމުން މަޝްހޫރު މި ރޭޕް ކޭސްގެ ގައި ތުހުމަތު ކުރެވިފައިވަނީ މަޖިލީހުގެ މެންބަރެއްގެ ފިރިކަލުންނަށެވެ. އެ މައްސަލަ ބަލަން ނިންމާފައިވަނީވެސް މަޖިލީހުންކަން ފާހަގަކޮށްލަންޖެހެއެވެ. މިއާއެކު އަންހެނުންގެ ހައްޤަށް މަސައްކަތް ކުރާ ވަކީލާ ޝަފީއާ ރިޒާ ވަނީ މިފަދައިން ކަން ކޮށްފި ނަމަ މަޖިލީހުގެ މައްސަލަ ކޯޓަށް ވައްދާނެކަމަށް ވިދާޅުވެފައެވެ.\nމީގެކުރިން ބޮޑެތި ޢަދަދުތަކުން މީޑިއާއެއް ޖޫރިމަނާކޮށް ރޯކޮށްލީ ވިޝާމް ކުރީސަފުގަ ހުރެގެންތަ. އޭރުގަ އަނގައިން ބުނާނެ މީޑިއާއެއް ނެތް. ފިތުނަ އުފެއްދުމަށް ވޮއިސް އިން ތި ކުރާ މަސައްކަތަށް ސާބަސް\nތީ ހަމަ ވެންމަސް ވެނަށް ކާންދިނުން ކަހަލަ ކަމެއް.


Muslimakaai Yahoodheeaku Fenna Photo Ge Hageegaiyy! - Vaguthu\nމުސްލިމަކާއި ޔަހޫދީއަކު ފެންނަ ފޮޓޯގެ ހަގީގަތް\n1 އަހަރު ކުރިން ( މާޗް 27, 2020 )\nމުޅި ދުނިޔޭގައި ހަލުވި ކަމާއެކު ފެތުރެމުންދާ ނުރައްކާތެރި ބަލި، ކޮވިޑް-19 ގެ ސަބަބުން އެންމެންވެސް މި ތިބީ ނުތަނަވަސްކަމެއްގެ ތެރޭގައެވެ. މި ބަލި ޖެހޭ މީހުންނަށް ސިއްހީ ފަރުވާ ފޯރުކޮށްދިނުމަށް އެންމެ ގާތުން ހަރަކާތްތެރިވަނީ ސިއްހީ ފަރުވާ ދޭ މީހުން ކަމަށްވާއިރު، އޭގެ ތެރެއިންވެސް ބަލި މީހާއާ އެންމެ ފުރަތަމަ ކޮންޓެކްޓް ވަނީ ޕެރެމެޑިކްސް ނުވަތަ އަވަސް ފަރުވާދޭ ފަރާތްތަކެވެ.\nޚަބަރުގައިވާ ފޮޓޯއިން އެ ފެންނަނީ އަވަސްފަރުވާ ދޭ ދެ ފަރާތެވެ. އިސްރާއީލުގައި ނަގާފައިވާ މި ފޮޓޯ ވަނީ ގިނަ ބައެއްގެ ސަމާލުކަމަށް އައިސްފައެވެ. ފަހަރެއްގައިވެސް ފޮޓޯގެ މޮޅު ކަމަކުން ނޫނެވެ. ފޮޓޯއިން ފެންނަ މަންޒަރުގެ ސަބަބުންނެވެ. އެއީ ދެ ދީނެއް ގަބޫލުކުރާ ދެ މީހެކެވެ.\nއެ ދެމީހުން މަޑުކޮށްލައިގެން އެ ތިބީ ނޭވާލާން އުނދަގޫވި 41 އަހަރުގެ އަންހެނަކު ހޮސްޕިޓަލަށް ލައިދިނުމަށްފަހު އެވެ. އިރުއޮއްސި 06:00 އާ ގާތް ވެފައި ވުމާ ގުޅިގެން އިތުރު ބްރޭކެއް ނުލިބިދާނެތީ އަޅުކަން އަދާ ކުރުމަށް ގަސްދުކޮށްގެން މަޑުކޮށްލީ އެވެ. އެ ދެމީހުންގެ ތެރެއިން އެކަކީ މުސްލިމެކެވެ. އަނެކަކީ ޔަހޫދީ އެކެވެ.\nސީއެންއެން އިން ރިޕޯޓުކޮށްފައިވާ ގޮތުގައި، މުސައްލަ އަޅައިގެން އިން، އަބޫ ޖަމާ އަކީ މުސްލިމެކެވެ. އޭނާ އެ އިނީ ގިބްލައަށް ކުރިމަތިލައިގެން ނަމާދު ކުރުމަށެވެ. ދެން ހުރި މީހާ އަކީ ޔަހޫދީއެއް ކަމުން އޭނާ އެހުރީ ގުދުސް އަށް ކުރިމަތިލައިގެން އެ ދީނުގެ އަޅުކަން އަދާ ކުރުމަށެވެ.\nމި ދެ ޚިދުމަތްތެރީންނަކީ އިސްރާއީލަށް ނިސްބަތްވާ ދެ މީހުންނެވެ. އަދި މަސައްކަތް ކުރަނީ އިސްރާއިލްގެ އެމެޖެންސީ ރެސްޕޯންސް ޚިދުމަތުގައެވެ. ކޮންމެ ހަފްތާއަކުވެސް ދެ ދުވަސް ނުވަތަ ތިން ދުވަހު އެ ދެމީހުން މަސައްކަތް ކުރަން ޖެހެނީ އެއް ޝިފްޓެއްގައެވެ.\nދެ ދީނުގެ ދެމީހަކު އެއްކޮށް އަޅުކަން އަދާ ކުރާތަން ފެނުމުން ބައެއް މީހުންނަށް އާ ކަމަކަށް ނުވި ނަމަވެސް، ކޮވިޑް-19 އާ ގުޅިގެން މުޅި ދުނިޔެ ހާސް ކަމެއްގެ ތެރޭގައި ވަނިކޮށް މިފަދަ ފޮޓޯއެއް އާންމުވުމުން ގިނަ ބަޔަކަށް ވަނީ އިބުރަތެއް ހާސިލް ވެފައެވެ. މި ފޮޓޯ މީސްމީޑިއާގެ އެކި ވަސީލަތްތަކުގައި ދައުރުވަމުންދާއިރު ބައެއް މީހުން ވަނީ ދީނީ ޚިޔާލުތަފާތުވުންތައް ދޫކޮށްލައި އިންސާނީ ޚިދުމަތުގައި އެއްބައިވުމަށް ގޮވާލަމުންނެވެ. އަދި ނުރައްކާތެރި ކޮރޯނާ ވައިރަސް އިން ސަލާމަތް ވެވެން އޮތީ އެއްބައިވަންތަވެގެން ކަމަށްވެސް ގިނަ ބަޔަކު ވަނީ ބުނެފައެވެ.\n"އަޅުގަނޑާއި އަޅުގަނޑުގެ އެކުވެރިޔާ ގަބޫލު ކުރާ ގޮތުގައި އަދި މުޅި ދުނިޔެވެސް ގަބޫލުކުރަން ޖެހޭ ހަގީގަތަކީ މިކަމުން ސަލާމަތް ވެވެން އޮތް ހަމަ އެކަނި ގޮތަކީ ދުއާ ކުރުން،" މި ފޮޓޯ އިން ފެންނަ ޔަހޫދީ މީހާ ސީއެންއެން އަށް ބުނެފައިވެއެވެ.\nފޮޓޯގައ ފެންނަ މުސްލިމް މީހާ ބުނެފައިވަނީ ގަބޫލުކުރާ ދީން ތަފާތު ވިޔަސް ދީނީ ގޮތުން ދެ މީހުންވެސް ގަބޫލުކުރަނީ ގާތްގަނޑަކަށް އެއް ހަމަތަކެއް ކަމަށާއި ދެ މީހުންވެސް މަސައްކަތް ކުރަމުން ގެންދަނީ އެއް މަގްސަދެއްގައި ކަމަށެވެ. އެއީ ވީހާވެސް ގިނަ ބަޔަކަށް ސިއްހީ އެހީތެރިކަން ފޯރުކޮށްދިނުމެވެ.\n*މި ޚަބަރު ގެނެސްދީފައި މި ވަނީ، ރާއްޖޭގެ ނޫހަކުން މި ޚަބަރު ގެނެސްދީފައިވަނީ މަސްދަރުގައިވާ މައުލުމާތު ފުރިހަމަ ނުކޮށް ކަން ފާހަގަ ކުރެވޭތީ، މަސްދަރުގައިވާ ސައްޙަ މައުލޫމާތު ރައްޔިތުންނާ ހަމައަށް ފޯރުކޮށްދިނުމުގެ ގޮތުންނެވެ.*\nފިތުރު އީދު ބައްދަލު ކުރި އިރު ގައުމު އޮތީ ބިރުވެރި ހާލަތެއްގައި!\nމާޗް 27, 2020 18:55\nތިތަނުން ޔަހޫދީ މީހާއަށް ތެދުމަގު ދައްކަވާށި.\nމާޗް 27, 2020 19:51\nމުސްލިމު މީހާގެ ހިތް ތިރިވިކަން ދިވެހި ހަރުކަށީންނަށް އިބްރަތަކަށް ލައްވާށި.\nފޭކް ނިއުސް ސީއެންއެން\nމާޗް 27, 2020 21:16\nސީއެންއެން އަކީ މަކަރުވެރި ޕްރޮޕަގަންޑާ ފަތުރާ ޒަޔަނިސްޓް މެޝިނެއް. މުސްލިމުން އަދިވެސް ހަނދާނެއް ނުނެތޭ އިސްރޭލަކީ ފޭރިގެންފައިވާ ފަލަސްތީނު ރައްޔިތުންގެ ބިމެއްކަން.\nމާޗް 27, 2020 22:23\nމާޗް 27, 2020 22:28\nއިޒްރޭލުގާ ދިރިއުޅޭ މުސްލިމުން މިސްކިތަށްގޮސް ނަމާދުވެސް ކުރެވޭ. މީވެސް ގިނަ ދިވެހިންނަށް ނޭންގޭކަމެއް. އަދި އިޒްޭލުތެރެއަށް އެތަށް ހާސްބަޔަކު ފަލަސްތިނުން އިޒްރޭލަށް ދޭ މަސައްކަތްކުރާން. އެކަމަކު އެމީހުން ޖެހޭނެ މަސައްކަތް ނިމޭގޮތަށް އިޒްރޭލުން ނުކުމެ ފަލަސްތީނަށްދާންވެސް.\nއޭޕްރީލް 21, 2020 09:36\nއިޒްރޭލުން ފަލަސްތީނުގެ ގާޒާ ހިސޯރު ކޮށފަ އޮންނަތާ ކިތައް އަހަރު؟ އެމީހުނަށް ބޭނުންވާ އަސާސީ ހިދުމަތްތަކުން މަހުރޫމްކޮށް ކިތައް ފަލަސްތީނު ރައްޔިތުން ގަތުލުކޮއްފި. ނުވީތާކަށް އެ ބިމަކީ ފަލަސްތީނުގެ ބިމެއް. އެތަނަށް އިސްރާއީލުންވެރިވެ އެމީހުންގެ ގެދޮރުން ނެރެލާ އެތަނުގައި ދުނިޔޭގެ ހުރިހާ ހިސާބެއްގަ ދިރިއުޅޭ ޔަހޫދީން ގެނެސް ވަޒަންވެރިކުރަނީއެ. މަސްޖިދުލް އަގްސާއަށްވެސް ވައްދަނީ އިޒްރޭލުގެ ބެލެމުގެ ދަށުން އެމީހުން ހުއްދަދޭ ބަޔަކު. އަހުރެމެން ތިޔަހޫދީންނަށް ހިތް ހެވެއްނުވާނެ... ތަންދޮރުބަލާފަ ވާހަކަށްދައްކަބަލަ.\nމާޗް 27, 2020 22:52\nގާންދީ ޖީ އަށް ވެސް މުސްލިމުން ޝުކުރު އަދާ ކުރުން ހައްގެވެ ގެރިމޯދީ އާ ވަރަށް ތަފާތެވެ\nމާޗް 27, 2020 23:58\nފޭކު ޚަބަރޭ ބުނިމީހާ ބުނެދީބަލަ ފޮޓޯއިން އެފެންނަ މަންޒަރަކީ ވެސް ހަމަ ފޭކުތަ ހަގީގަތް ލޮލަށް ފެނުނަސް އެކަން ގަބޫލު ނުކުރުމީ ޔަހޫދީންގެ ސިފައަކަށް ނުވޭބާ ﷲގެ ފޮތުން ކޮންމެވެސް ވަރެއްގެ އިބުރަތެއް ލިބިގަތުމަ ކީ ތިފަދަ ފަރާތްތަކަށް ވަރަށް މުހިމު އަދި އެހާމެ ފައިދާ ލިބޭނެ ކަމެކެވެ.


Rajjege jumula reserve: 828 million dollar\nރާއްޖޭގެ ޖުމްލަ ރިޒާވްގައި ހުރީ 828 މިލިއަން ޑޮލަރު\nރާއްޖޭގެ މަރުކަޒީ ބޭންކް އެމްއެމްއޭ: ރާއްޖޭގެ ޔޫޒަބަލް ރިޒާވްގައި މިހާރު ހުރީ 232 މިލިއަން ޑޮލަރު -- ފޮޓޯ: އަވަސް އާކައިވް\nރާއްޖޭގެ ޖުމްލަ ރިޒާވްގައި މިހާރު ހުރީ 828 މިލިއަން ޑޮލަރު ކަމަށް ފިނޭންސް މިނިސްޓްރީގެ ހިސާބުތަކުން ދައްކައިފި އެވެ.\nކޮވިޑް-19 އާ ގުޅިގެން ރާއްޖެ އަށް ދިމާވެފައިވާ މާލީ ގޮންޖެހުންތަކުގެ މައުލޫމާތު އާއްމު ކުރުމަށް ނެރެފައިވާ ބަޔާނެއްގައިވާ ގޮތުން މިހާރު ރާއްޖޭގެ ޖުމްލަ ރިޒާވުގައި ހުރީ 828 މިލިއަން ޑޮލަރެވެ. އަދި ރާއްޖޭގެ ޔޫޒަބަލް ރިޒާވް ނުވަތަ ބޭނުން ކުރެވޭ ރިޒާވުގައި ހުރީ 232 މިލިއަން ޑޮލަރެވެ. މީގެ އިތުރުން ރާއްޖޭގެ ސޮވެރިން ޑިވްލޮޕްމަންޓް ފަންޑުގައި ހުރި ކަމަށް ބުނެފައިވަނީ 193 މިލިއަން ޑޮލަރެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން މި އަހަރުގެ ފެބްރުއަރީ މަހު އާއްމުކުރި ހިސާބުތައް ދައްކާ ގޮތުގައި އެ މުއްދަތުގައި ރާއްޖޭގެ ރިޒާވްގައި ހުރީ 757.4 މިލިއަން ޑޮލަރެވެ. އަދި ޖެނުއަރީ މަހު ހުރީ 776.6 މިލިއަން ޑޮލަރެވެ.\nމި އަދަދުތަކަށް ބަލާއިރު މި މުއްދަތުގެ ނިޔަލަށް ރާއްޖޭގެ ރިޒާވް މިވަނީ އިތުރުވުމެއް އައިސްފަ އެވެ. ބެލެވޭ ގޮތުގައި ރާއްޖޭގެ ރިޒާވް އަށް އިތުރުވުމެއް އައިސްފައިވަނީ ބޭރުން ލިބުނު މާލީ އެހީގެ ބައެއް އަދަދުތައް ރިޒާވް އަށް ޖަމާ ކުރުމެވެ.\nރާއްޖޭގެ ބޭނުންކުރެވޭ ރިޒާވް ނުވަތަ ޔޫޒަބަލް ރިޒާވްގައި އާއްމު ގޮތެއްގައި ހުންނަނީ ތިން މަސް ދުވަހުގެ އިމްޕޯޓަށް ބޭނުންވާ ބޭރު ފައިސާ އެވެ. ރާއްޖެއަކީ އިމްޕޯޓަށް ބަރޯސާ ވެފައިވާ ގައުމަކަށްވުމުން އާއްމު ގޮތެއްގައި މުދާ އެތެރެކުރަން މަހެއްގެ މައްޗަށް 150 މިލިއަން ޑޮލަރު ވަރު ހޭދަވެ އެވެ. ނަމަވެސް މިހާރު ރާއްޖޭގެ ޓޫރިޒަމް ދަށްވުމުގެ އިމްޕޯޓް ދަށްވާނެ ކަމަށް މާހިރުން ދެކެ އެވެ. ރާއްޖޭގެ އިމްޕޯޓުގައި އެންމެ ބޮޑު ދައުރެއް އަދާ ކުރަނީ ތެލެވެ. ނަމަވެސް ރިސޯޓުތައް ބަންދުކޮށްފައި ހުރުމުގެ ސަބަބުން ތެޔޮ ބޭނުންކުރާ އަދަދާއި ކާބޯ ތަކެތީ އިމްޕޯޓް ކުރަން ޖެހޭ އަދަދު ވަނީ މަދުވެފަ އެވެ.\nއެމްއެމްއޭ ފިނޭންސް މިނިސްޓްރީ ކޮވިޑް-19\nއެމްއެމްއޭ އިން ޑޮލަރު ވިއްކުން އިތުރު ކުރަނީ\nގްރީން ޓެކްސް ނުލިބޭ ތިން އަތޮޅެއް!\nއިންކަމް ސަޕޯޓް: 2,507 މީހަކަށް 10.1 މިލިއަން ރުފިޔާ\nއަދަދު ބޮޑުކޮށް ނަގުދު ފައިސާ ބަލައިގަތުން ހުއްޓާލަނީ


ކޮޅުފުށި | Meem Atoll Council\n1143 މީހުން ރަށްވެހިވެފައިވާ މ.ކޮޅުފުށްޓަކީ މުލަކަތޮޅުގައި މީހުން ދިރިއުޅޭ 08 ވަނަ ރަށެވެ. މިގޮތުން 743 ފިރިހެނުންނާއި 701 އަންހެނުންނެވެ. ކޮޅުފުއްޓަކީ އުފެދުމުގައި ވަރަށް ބޮޑު ފަޅެއް ވަށައިގެން އޮންނަރށެކެވެ. މީގެ އިތުރުން ކޮޅުފުށްޓާ އެއްފަޅެއްގައި 08 ފަޅުރަށެއް ހިމެނެއެވެ. ރަށުގެ ރައްޔިތުން ދިރިއުޅުމުގެ ގޮތުން އާންމުކޮށް ކޮށްއުޅޭ މަސައްކަތްތަކުގެ ތެރޭގައި މަސްވެރިކަން، ދަނޑުވެރިކަން އަދި ކޮންސްޓަރަކްޝަން މަސައްކަތް ފާހަގަކޮށްލެވެއެވެ. މީގެ އިތުރުން ކޮޅުފުށީ ގިނަ އަދަދެއްގެ އަންހެނުން ދިރިއުޅުމަށްޓަކައި ފަންގިވިނދެއުޅެއެވެ.\nމ.ކޮޅުފުށި އޮންނަ ސަރަހައްދު\nބޮޑުމިނުގައި 76 (ހަތްދިހަ ހެކްޓަރުގެ ބިން އޮންނަ މ.ކޮޅުފުށީގެ ޖީ.ޕީ.އެސް ލޮކޭޝަން (ނެވިގޭޝަން) އަކީ ލެޓިޓިއުޑް22° 46' 28.79" N އަދި ލޮންޖިޓިއުޑް 73° 25' 17.99" E.\nލާމަރިކަޒީ ގާނޫނަށް އަމަލުކުރަން ފެށުމާއެކު މ.ކޮޅުފުށި އިދާރީ ގޮތުން ހިންގުކުގެ މަސްއޫލިއްޔަތު އަދާކުރަމުން އަންނަނީ މުލަކަތޮޅު ކޮޅުފުށީ ކައުންސިލުގެ އިދާރާއިންނެވެ. މިގޮތުން ރައްޔިތުންގެ ކަންކަން ބެލެހެއްޓުމާއި ރަށުގައި އެކިކަހަލަ މަޝްރޫއުތައް ހިންގުމާއި، ސަރުކާރުގެ އިދާރާތައް ހިންގާ ގޮތް ބެލެހެއްޓުން ކައުންސިލުގެ ޒިންމާތަކުގެ ތެރޭގައި ހިމެނެއެވެ. އަދިހަމަ އެހެންމެ ރަށުގެ ތައުލީމީ، ސިއްހީ އަދި އެހެނިހެން އަސާސީ ހިތުމަތްތައް ތަރައްގީކުރުމަށް މަސައްކަތްކުރުންވެސް ކައުންސިލުގެ ހިދުމަތްތަކުގެ ތެރޭގައި ހިމެނެއެވެ. މުލަކަތޮޅު ކޮޅުފުށީ ކައުންސިލު ހުޅުވިފައި ހުންނަ ގަޑިތަކަކީ: އާދިއްތައިން ބުރާސްފަތި ދުވަހަށް 08:00 އިން 14:00 އަށެވެ.\nކޮޅުފުށީ ޕޮލިސް ސްޓޭޝަން\nމ.ކޮޅުފުށީގައި ފުލުހުންގެ ހިދުމަތް ރަސްމީކޮށް ދޭންފެށީ 2014 ވަނަ އަހަރުގައެވެ. މިގޮތުން ކޮޅުފުށީ ރައްޔިތުންގެ ހިމާޔަތުގައި މެދުކެޑުމެއްނެތި 24 ގަޑިއިރު މ.ކޮޅުފުށީ ޕޮލިސް ސްޓޭޝަންގެ ފަރާތުން މަސައްކަތްކުރައްވަމުން ގެންދަވައެވެ. މިގޮތުން ރަށުގައި ކުށްކުރުމުގެ ރޭޓު ވަރަށް ބޮޑަށް ވަނީ ދައްވެފައެވެ.\nމިރަށުގައި ސިއްހީ ހިދުމަތް ފޯރުކޮށްދެނީ މ.ކޮޅުފުށީ ސިއްހީ މަރުކަޒުގެ ފަރާތުންނެވެ. މިގޮތުން އާންމު ބަލިތަކަށް ޑޮކްޓަރަށް ދެއްކުމުގެ ހިދުމަތާއި ރައްޔިތުންނަށް ސިއްހީ އެކިއެކި ކަންކަމާ ބެހޭގޮތުން މައުލޫމާތު ދިނުމާއި ބައެއް ކުދި ކުދި ލެބްރޯޓަރި ތަހުގީގުތައް ކުރެވެން ސިއްހީމަރުކަޒުން ހުރެއެވެ. މ.ކޮޅުފުށީ ސިއްހީ މަރުކަޒު ހުޅުވުފައި ހުންނަ ގަޑިތައް ތިރީގައި އެވަނީ؛\nއާދިއްތަ – ބުރާސްފަތި: 08:00 އިން 00:00 އަށް\nހުކުރު – ހޮނިހިރު: 09:00 އިން 10:00 އަށް އަދި 20:30 އިން 21:30 އަށް\nމ.ކޮޅުފުށީގައި އެކިކަހަލަ ބަލިތަކަށް ބޭނުންވާ ބޭސް ދޫކުރުމާއި ވިއްކުމުގެ ހިދުމަތް ދެނީ މ.ކޮޅުފުށީ އެސް.ޓީ.އޯ ފާމަސީގެ ފަރާތުންނެވެ. މިގޮތުން އާންމު ބަލިތަކަށް ބޭނުންވާ ބޭހާއި ދާއިމީ ބަލިތަކަށް ބޭސް ބޭނުންކުރާ ރައްޔިތުންގެ މައުލޫމާތު އެއްގޮށް އެބޭފުޅުންނަށް ބޭނުންވާ ބޭސް ފޯރުކޮށްދިނުމުގެ ހިދުމަތް މ.ކޮޅުފުށީ އެސް.ޓީ.އޯ ފާމަސީއިން ލިބެންހުރެއެވެ. ހިދުމަތްދޭ ގަޑިތަކަކީ؛\nއާދިއްތަ – ބުރާސްފަތި: 08:00 އިން 15:00 އަށް\nމ.ކޮޅުފުށީގައި ޘާނަވީ ތައުލީމަށް ނުވަތަ ގުރޭޑު 10 އަކާ ހަމައަށް މ.އަތޮޅު މަދަރުސާއިން ތައުލީމު އުނގަންނައިދެއެވެ. ރަށުގެ ތައުލީމީ ނިޒާމު ކުރިއެރުވުމާއި ދަރިވަރުންގެ ހުނަރު އިތުރުކުރުމަށް އެކިކަހަލަ ޕްރޮގްރާމްތައް ހިންގުމަކީ މ.އަތޮޅު މަދަރުސާއިން ވަރަށް ބޮޑު އަހަންމިއްޔަތުކަމެއްދީގެން ކުރިއަށް މަސައްކަތެކެވެ. ސުކޫލު ހުޅުވާފައި ހުންނަ ގަޑި ތަކަކީ: އާދިއްތަ – ބުރާސްފަތި 07:00 އިން 17:00 އަށް.\nކޮޅުފުށީގައި ތުއްތުކުދިންނަށް ދެވޭ ތައުލީމު އިތުރުކޮށް މަދަރުސީ ތައުލީމަށް ދަރިވަރުން އަހުލިވެރި ކުރުމުގެ ގޮތުން މ.ކޮޅުފުށީ ކައުންސިލުގެ ފަރާތުން ކޮޅުފުށީ ޕްރީ-ސުކޫލު އަންނަނީ ހިންގަމުންނެވެ. މިގޮތުން ނާސަރީ އަދި ބޭބީ ނާސަރީއަށް ކޮޅުފުށީ ޕްރީ-ސްކޫލުގައި ކިޔަވައިދެވެއެވެ. ޕްރީ ސުކޫލު ހުޅުވާ ގަޑިތަކަކީ:\nއާދިއްތަ – ބުރާސްފަތި 08:00 އިން 12:00 އަށް.\nމ.ކޮޅުފުށީގައި ޔުޓިލިޓީ ހިދުމަތްތައް ދެމުން އަންނަނީ ފެނަކަ ކޯޕަރޭޝަން މ.ކޮޅފުށީ ބުރާންޗުންނެވެ. މިގޮތުން ކަރަންޓު އަދި ފެނާއި ނަރުދަމާގެ ހިދުމަތް މިރަށުގައި ލިބެންހުރެއެވެ. ފެނަކަ އޮފީސް ހުޅިވިފައިހުންނަ ގަޑިތަކަކީ؛\nއާދިއްތަ – ބުރާސްފަތި 08:00 އިން 14:00 އަށް\nމ.ކޮޅުފުށީގެ ތަރައްގީއަށް ރަށުގައި ރަޖިސްޓްރީ ކުރެވިފައިވާ ކުލަބު ޖަމިއްޔާތަކުން ވަރަށް އަގުހުރި ގިނގުނަ މަސައްކަތްތަކެއް ކުރެއެވެ. މިގޮތުން ރަށުގެ އިޖްތިމާއީ ސަރަހައްދުތައް ސާފު ކުރުމާއި ޕާކު އެޅުމާއި ކުޅިވަރު މައިޒާންތައް އެޅުމާއި، ކުޅިވަރުގެ އެކިކަހަލަ ހަރަކާތްތައް ހިންގުމުގެ އިތުރުން އިޖްތިމާއީ ކަންކަމުގައި އެހީތެރިކަން ފޯރުކޮށްދިނުން ފާހަގަކޮށްލެވެއެވެ. މ.ކޮޅުފުށީގައި ރަޖިސްޓްރީ ކުރެވިފައިވާ ކުލަބު ޖަމުއިއްޔާތަކަކީ؛\nކޮޅުފުށީ އެކުވެރި ކުލަބު\nކޮޅޫފުށީ ޔޫތު ސޮސައިޓީ\nކޮޅުފުށީ ޒުވާނުންގެ ޖަމިއްޔާ\nމ.ކޮޅުފުށީ ކައުންސިލާއި މޯލްޑިވްސް ޕޯސްޓު ލިމިޓެޑާއި ގުޅިގެން މ.ކޮޅުފުށީކައުންސިލުން ޕޯސްޓުގެ ހިދުމަތްތައް ފޯރުކޮށްދެއެވެ. މިގޮތުން ޕޯސްޓު ފޮނުވުމާއި ޕޯސްޓު ގެނައުމާއި ރެޖިސްޓާޑް ޕޯސްޓުގެ އިތުރުން ޕޯސްޓު ކާގޯގެ ހިދުމަތް ލިބެންހުންނާނެއެވެ. އަދި ކައުންސިލުގެ އިދާރާ ހުޅުވާފައި ހުންނަ ގަޑިތަކުގައި ޕޯސްޓުގެ ހިދުމަތްތަށް ލިބިވަޑައިގަންނަވާނެއެވެ.\nމ.ކޮޅުފުށީގައި ނަން މަޝްހޫރު ދެ ތަނެއް ހުރެއެވެ. މިގޮތުން އެންމެ ފާހަގަ ކޮއްލެވޭ އެއްތަނަކީ ގާޒީ މިސްކިތް ނުވަތަ މަޝްހޫރު ނަމުންނަމަ ބޮޑު ތަކުރުފާނު މިސްކިތެވެ. ބުނެވޭ ގޮތުގައި މި މިސްކިތް ބިނާކުރެވެނީ ކަޅުއޮށްފުންމީގެ ލަކުޑި ބޭނުންކޮށްގެންނެވެ. އަދި މިތަނަކީ ހެރިޓޭޖް ތަނެއްގެ ގޮތުގައި ހިމާޔަތްކުރެވިފައިވާ ތަނެކެވެ.\nދެވަނައަށް އެންމެ ފާހަކަކޮށްލެވޭ އަނެއް ސަރަހައްދަކީ ޗަސް ބިމުގައި އުފެދިފައިވާ ފެންގަނޑު ނުވަތަ ކުޅިއެވެ. މިތަނަކީ ކުރީގައި މޫދާއި ނުގުޅު އޮންނަ ފެންހެޔޮ އަދި ގުޅުރަތީ މުއްސަނދިކަން ލިބިގެންވާ ތަނެކެވެ. އަދި އެކިކަހަލަ މޫސުމީ ދޫނި އަދި ހެޔޮފެނުގައި ދިރޭ މަސްމަހާއި ގަސް ހުރިތަނެކެވެ. އެހެންނަމަވެސް ރަށް ގިރުމުގެ ސަބަބުން މިސަރަހައްދު މިހާރުވަނީ މޫދާއި ގުޅި ފެންލޮނުވެފައެވެ. އަދި ގުދުރަތީ ދިރުންތަށް އަންނަނީ ނެތިދަމުންނެވެ.


Shiham ge dhe kudhin boduvumun Niyaz ah maruge hukum thanfeez kuran ninmaifi | ThePress\nޝިހާމް ގަސްތުގައި މަރާލި ކަަމަށް ހުކުމް ކުރި މުހައްމަދު ނިޔާޒް\nކ. ތުލުސްދޫގައި ތޫނު އެއްޗަކުން ހަމަލާދީ އަލީ ޝިހާމް މަރާލި މައްސަލައިގައި، އެ ރަށު މުހައްމަދު ނިޔާޒުގެ މައްޗަށް މަރުގެ ހުކުމް އިއްވާނީ އަލީ ޝިހާމްގެ ދެ ކުދިންނަށް 18 އަހަރުވުމުން ކަމަށް ހައި ކޯޓުން ހުކުމް ކޮށްފިއެވެ.\nމިއަދު ހައި ކޯޓުގައި މި މައްސަލަ ބެއްލެވި ތިން ފަނޑިޔާރުންގެ އިއްތިފާގުން ނިންމީ، މުހައްމަދު ނިޔާޒް މަރަން ކްރިމިނަލް ކޯޓުން ކުރި ހުކުމް ރަނގަޅު ކަމަށެވެ. ހައި ކޯޓުން ބުނީ ގަސްދުގައި މީހަކު މަރުގައި ފުރިހަމަވާން ޖެހޭ ޝަރުތުތައް މި މައްސަލައިގައި ފުރިހަމަވާ ކަމަށެވެ. މެރުމުގެ ގަސްދު ނެތް ކަމަށް މުހައްމަދު ނިޔާޒް ބުނި ނަމަވެސް، މީހަކު މަރުވާނެ ފަދަ އާލާތެއް ބޭނުންކޮށްފައި ވާނަމަ އެކަމުގައި މެރުމުގެ ގަސްދު އޮތް ކަމަށް ގަބޫލު ކުރެވޭނެ ކަމަށް ފަނޑިޔާރު ފާހަގަކުރެއްވިއެވެ.\nއަލީ ޝިހާމްގެ ވާރިސުންގެ ތްރޭގައި ދުނިޔޭގައި ތިބީ އޭނާގެ އަންހެނުންނާއި، މާމައާއި އޭނާގެ 18 އަހަރު ނުފުރޭ2ކުދިންނެވެ. އޭނާގެ އަންހެނުންނާއި މާމަ ވަނީ މުހައްމަދު ނިޔާޒްގެ ކިބައިން ގިސާސް ހިފަން ބޭނުން ކަމަށް ބުނެފައެވެ. ނަމަވެސް އެ ދެ ކުދިންގެ ފަރާތުން އެ ކުދިންގެ މަންމަ ބުނީ، މަރަށް މަރު ހިފަން ބޭނުންވާ ކަމަށެވެ.\nދަރިން ބޮޑުވަންދެން މަރުގެ ހުކުމް ތަންފީޒު ނުކުރުން މުހިންމު ކަމަށާއި، އަލީ ޝިހާމްގެ ވާރިސުންގެ ތެރޭގައި 18 އަހަރު ނުފުރޭ ދެ ކުދިން އެބަތިބި ކަމަށް ފަނޑީޔާރުން ބުނެއެވެ. ހަމައެއާއެކު ފިގުހީ ރައުޔުތަކަށް ބަލާ އިރު، ގިސާސް އަކީ ހުރިހާ ވާރިސުންނަށް ލިބިދޭ އަދި ހުރިހާ ވާރިސުން ބައިވެރިވާ ހައްގަކަށް ވާތީ އެއްވެސް ވާރިސެއްގެ ހައްގު ގެއްލުވާލުމުގެ ބާރު އެހެން ވާރިސަކަށް ނޯންނާނެ ކަމަށް މައްސަލަ ބެއްލެވި ތިން ފަނޑިޔާރުން ވެސް އިއްތިފާގުވެވަޑައިގަތެވެ.\nއެހެންކަމުން ކުޑަކުއްޖާ ބޮޑުވެ ތަސައްރަފު ފުރިގެން އޭނާގެ ބަސް އިއްވާ އިރު ގާތިލަށް މައާފު ދިނުމުގެ އިހްތިމާލު ވެސް އޮންނާނެތީ ބުރަވެވެނީ މަރުވި މީހާގެ ވާރިސުންގެ ގޮތުގައި ތިބި ކުދިން ބޮޑުވެ ތަސައްރަފު ފުރެންދެން މަރުގެ ހުކުމް ތަންފީޒުނުކޮށް މަޑުކުރުން މުހިންމު ކަމަށް ތިން ފަނޑިޔާރުންގެ އިއްތިފާގުން ކުރި ހުކުމްގައި ވެއެވެ.\nމި މައްސަލައިގައި ހައި ކޯޓުގައި މުހައްމަދު ނިޔާޒް ވަނީ މަރަށް މަރުގެ އަދަބު ދިނަސް އެންމެ ރަނގަޅު ކަމަށާއި ނަމަވެސް އެ ހުކުމް ތަންފީޒު ނުކޮށް އިތުރު އަދަބުތަކެއް ދިނުމަށް ބޭއްވުމުގެ މާނައެއް ނެތް ކަމަށް ބުނެފައެވެ.\nމީގެ ކުރިން މި މައްސަލައިގައި ވަނީ ކްރިމިނަލް ކޯޓުން ހުކުމް ކޮށްފައެވެ. މުހައްމަދު ނިޔާޒުގެ މައްޗަށް އުފުލި ގަސްތުގައި މީހަކު މަރުވުމުގެ ދައުވާ ސާބިތުވާތީ ކްރިމިނަލް ކޯޓުން ހުކުމް ކުރީ އޭނާ މެރުމަށެވެ. އެ ހުކުމް ހައި ކޯޓުގައި އިސްތިއުނާފު ކުރީ ދައުލަތުންނެވެ. އެއީ މަރުގެ އަދަބު ތަންފީޒު ކުރެވޭނީ އިސްތިއުނާފްގެ ހުރިހާ މަރުހަލާއެއް ނިމުމުންނެވެ.\nއަލީ ޝިހާމަށް ތޫނު ހަތިޔާރުން ހަމަލާދީފައި ވަނީ އޭނާގެ ބެލުމުގެ ދަށުން ތުލުސްދޫގައި އިމާރާތްކުރުމުގެ މަސައްކަތް ކުރަމުން ދިޔަ ތަނަކުން ވައްކަން ކުރުމުގެ އިލްޒާމް މުހައްމަދު ނިޔާޒުގެ މައްޗަށް ކުރުމުން ބަދަލުހިފުމުގެ ގޮތުންނެވެ. އަލީ ޝިހާމަށް ނިޔާޒް ހަމލާ ދީފައި ވަނީ އެ ރަށު ދުށްފަޅުގޭ ކައިރީގައި އޮންނަ ހުސް ބިން ސަރަހައްދުގައި ހުރި ގަސްތަކުގެ ތެރެއިން ގަހެއްގައި އެލުވާލާފައިވާ ގޯނީގައި އޭނާ އޮއްވައި މުހައްމަދު ނިޔާޒު ބައިސްކަލެއްގައި ގޮސް، ޝިހާމްގެ މެއަށް ވަޅިއެއް ހަރާލައިގެންނެވެ.\nމުހައްމަދު ނިޔާޒް ބުނީ އަލީ ޝިހާމަށް ހަމަލާ ދިނީ މާރާމާރީ ހިންގުމުގެ ނިޔަތުގައި ކަމަށާއި ނަމަވެސް އޭނާ މަރާލުމުގެ ގަސްތެއް ނެތް ކަމަށެވެ. އަދި އެކަމަށް އަލީ ޝިހާމްގެ އާއިލާގެ ކިބައިން މައާފަށް އެދޭ ކަމަށެވެ.\nހަބަރު ހައި ކޯޓް ކ. ތުލުސްދޫ މަރު\nފައިސާ ގަނޑެއް ވިއްޔާ 18 ބެލުމެއްނެތި ކައި ހުސް ކުރޭ ....އިސްލާމް ދީ ފަނާ ކުރާ ފަނޑިޔާރުން.....\nސިހާމް ނިޔާވި އިރު އޭނާގެ ދެކުދިންގެ އުމުރެއް ނޭނގެ އަދި މިހާރު އެކުދިން ވީ އުމުރެއް ވެސް ނޭނގެ..\n18 އަހަރު ވިޔަސް ތިކަމެއް ތަންފީޒެއް ނުކުރާނެ\nއެކުއްޖާ ބޮޑުވެ ތަސައްރަފު ފުދުން... މިއީ 18 އަހަރުގައި ވާކަމެއްތޯ!\nގޯނީގަތޯ އޮއްވާ މަރާލީ\nކޮން އިރަކު ހިނގި ހާދިސާއެއް ތޯ؟ ވަރަށް ފަހުގެ ކަމެއް ތޯ؟\nތަކީ އެޅެ ކޫދަށް\nއަހަރެމެން ނޭދެން މީހުން މަރާ މިހުންނަށް އަހަރެމެންގެ ލާރިން ކާންދީ ބޯންދީ ނިދާނެތަންދީ ބޭސްފަރުވާކުރާކަށް. މަރަށް މަރުހިފަން ހުކުމް ކުރާމީހުން ޖެހޭނީ މަރަން.\nއެހެންވީމަ ހުރިހާ އެކުދިންނަށް 18 އަހަރު ފުރެންދެން ނިޔާޒަށް އެއްވެސް އިތުރު އަދަބެއް ދެވިގެންނުވާނެ. ހުކުމް ތަންފީޒު ކުރުމުގެ ކުރިން ނިޔާޒު މަރުވެއްޖެނަމަ ހުކުމް ތަންފީޒު ކުރެވުނީތޯ؟އެހައްގު ދައުލަތުން ފުރިހަމަ ކުރެވުނީތޯ؟ އާއިލާއަށް އިންސާފު ހޯދައިދެވުނީތޯ؟ ގައުމުގައި އިސްލާމީ ޝައީއަތް ގާއިމް ކުރެވުނީތޯ؟\nކޮން ފޮތެއްގަ އޮތީ 18އަހަރު ވާހަކަ... ބާލިޢު ވީމަ އެނިމުނީ ...\nކޮންމެވެސް އެއްޗެކޭ ކިއާފަ ހުކުމް ތަންފީޒު ނުކުރަރަން ވެގެން\nތިޔޮތީ ހަމަ މަރަން ހިފާފާ... އެހެންނޫނީ މެޔަށް މީހުން ވަޅި ހަރާތަ.... މާރާމާރީނަމަ ގައިގެ ކޮންމެވެސް ތަނެއްގަ ވަޅި އަޅުވާފަ ރާއްކާވިނަމަ ބުނެވުނިސް ތިޔަހެން...\n18 އަހަރު ނުފުރޭ ކުދިންގެ ޢުމުރު ހިމަނާ ނުލީ ކީއްވެ ލިޔުންތެރިޔާ. އެހެންނަމަ މި ލިޔުން ތަންކޮޅެއް ފުރިހަމަވީސް\nމަރާލުމުގެ ނިޔަތެއް ނެތް ވަޅިހެރީ މެޔަށް؟ ގިނަދުވަސް ވަންދެން ޖަލުގައި ބޭއްވުމުގެ ބޭނުމަކީ ކޮބާ؟\nކުދިންނަށް 18 އަހަރު ވަންދެން ގާތިލު ގެއަށް ފޮނުވާފަ ބަހައްޓަން ފެނޭ. ގަސާތަކާ ނުލައި އިތުރު އާއިލާއެއް ޔަތީމުކޮށްލަން. ސައްތައިންސައްތަ އިސްލާމީ އުއްމަތެއްގެ ނަންބޯޑް އަޅުވައިގެން. މަރުގެ ހުކުމް ތަންފީޒުކުރުމަށް ފަސްޖެހެނީ ކީއްވެ


Iran aai medhu Saudi Valee ahdh ge basmagu badhalu vejje?\nއީރާނާއި މެދު ސައުދީ ވަލީއަހުދުގެ ބަސްމަގު ބަދަލުވެއްޖެ؟\nސަޢުދީ ޢަރަބިޔާއިން އެޤައުމާއި ސަރަޙައްދީ ސުލްހަމަސަލަސްކަމުގެ ބޮޑު ޢަދުއްވެއްގެ ގޮތުގައި ދެކެމުންދިޔަ އީރާނާއި ގުޅޭގޮތުން ދައްކަމުންދިޔަ ވާހަކަތަކަށް ބަދަލުތަކެއް ގެންނަން ފަށައިފިއެވެ.\nއެގޮތުން މިވަގުތު ސަޢުދީ ޢަރަބިޔާގައި ހުރި އެންމެ ބާރުގަދަ އެއް ފަރާތްކަމަށްވާ އެޤައުމުގެ ވަލީއަހުދު އަދި އަސްކަރީ ވަޒީރު މުޙައްމަދު ބިން ސަލްމާން ވަނީ، ސަޢުދީން އީރާނާއި އެކު ސުލްޙަވެދާނެކަމަށް ބެލެވޭފަދަ ވާހަކަތަކެއް ދައްކަވާފައެވެ. ސަޢުދީ އަރަބިއްޔާއަށް ނިސްބަތްވާ މިޑްލް އީސްޓް ބްރޯޑްކާސްޓިންގ ސެންޓަރަށް ވަލީއަހުދު މުޙައްމަދު ބިން ސަލްމާން ދެއްވި ޚާއްޞަ އިންޓަރވިއުއެއްގައި އެބޭފުޅާ ވިދާޅުވީ، އީރާނަކީ އަވައްޓެރި ޤައުމެއްކަމަށާއި އެޤައުމާއި އެކު ރަނގަޅު އަދި ޚާއްޞަ ގުޅުމެއް އޮތުމަށް ހުރިހާ ފަރާތްތަކުންވެސް ބޭނުންވާކަމަށެވެ.\nއެގޮތުން ވަލީއަހުދު މުޙައްމަދު ވިދާޅުވީ އީރާނުގެ ހާލަތު ދަތިވުމަށް ސަޢުދީ ޢަރަބިޔާއިން ނޭދޭކަމަށާއި، އޭގެ ބަދަލުގައި އެދެނީ އެޤައުމު ތަރައްޤީވެ ކުރިއަރައިދާންކަމަށެވެ. އަދި އެކަމުގެ ސަބަބުން މެދު އިރުމަތީގެ ސަރަޙައްދާއި މުޅި ދުނިޔެވެސް ކުރިއަރާނެކަމަށް އެމަނިކުފާނު ވަނީ ވިދާޅުވެފައެވެ. މީގެ އިތުރުން އެބޭފުޅާ ވަނީ އީރާނުން ކުރަމުންދާ ބައެއް ނޭދެވޭ ކަންތައްތަކަށް ހައްލު ހޯދުމަށް ސަރަޙައްދީ އަދި ބައިނަލްއަގްވާމީ އެކުވެރިންނާއި އެކު ސަޢުދީ ޢަރަބިޔާއިން މަސައްކަތްކުރަމުންދާކަމަށްވެސް ފާހަގަކުރައްވާފައެވެ.\nއަދި އެ އުނދަގޫތަކުން އަރައިގަނެ، އެންމެންނަަށް ފައިދާވާނެ ފަދައިން އީރާނާއި އެކު ރަނގަޅު އަދި ފައްސި ގުޅުމެއް ޤާއިމުކުރުމަށް ސަޢުދީން އުންމީދުކުރާކަމަށް އެމަނިކުފާނު ވަނީ ފާހަގަކުރައްވާފައެވެ.\nފާހަގަކޮށްލެވޭ ގޮތުގައި 2016 ވަނަ އަހަރުން ފެށިގެން އީރާނާ ސަޢުދީ ޢަރަބިޔާއާއި ދެމެދު މާބޮޑު ރަސްމީ ގުޅުންތައް ބާއްވާފައެއް ނުވެއެވެ. އެއީ ސަޢުދީއިން މަޝްހޫރު ޝީޢީ ޢިލްމުވެރިއަކު މެރުމުން، އެކަމާއި ދެކޮޅަށް އީރާނުގެ ވެރިރަށް ތެހެރާންގައި ބޭއްވި އެއްވުމެއްގެ ތެރެއިން، ތެހެރާންގައި ހުރި ސަޢުދީ އެމްބަސީއަށް މީހުން ވަނުމުންނެވެ. މިކަމުގެ ފަހަތުގައި ވަނީ އީރާނުގެ ސަރުކާރުކަމަށް ސަޢުދީ ޢަރަބިޔާއިން ވަނީ ތުހުމަތުކޮށްފައެވެ.\nއެއަށްފަހު މިދެޤައުމުން ދަނީ ޔަމަނުގައި "ޕްެރޮކްސީ" ހަނގުރާމައެއް ކުރަމުންނެވެ. އެގޮތުން ޔަމަނުގައި ހަރަކާތްތެރިވަމުންދާ ހޫތީ ހަނގުރާމަވެރިންނަކީ އީރާނުގެ މަދަދާއި އެކު ހަރަކާތްތެރިވާ ބައެއްކަމަށް ބައިނަލްއަގްވާމީ ގިނަ ފަރާތްތަކުން ވަނީ ވަނީ ބުނެފައެވެ. މި ހޫތީ ހަނގުރާމަވެރިން ބަލިކުރުމަށްޓަކައި އުފައްދާފައިވާ އިސްލާމީ ދެޤައުމުތަކުގެ ކޯލިޝަންގައި އެންމެ އިސް ސަފުގައި ހަރަކާތްތެރިވަނީ ސަޢުދީ ޢަރަބިޔާއެވެ. މި ހަނގުރާމައިގެ ސަަބަބުން ޔަމަނުގެ އެތައް މިލިޔަން ބަޔަކު ހާލުގައި ޖެހި، ބޮޑު އިންސާނީ ކާރިސާއެއް އެދެޤައުމުގައި ވަނީ އުފެދިފައެވެ.\nއިމިގްރޭޝަންގެ ވިސާ ޑީވިޝަން ކުރީގެ ސްޓަރ ސިނަމާ އިމާރާތަށް!028 minutes ago


Internet Medhuverikoh dheenee mauloomath hoadhun | #Dhiislam\nއިންޓަރނެޓް މެދުވެރިކޮށް ދީނީ މަޢުލޫމާތު ހޯދުން…\n4 years ago |3comments| September 21, 2013\nއާދެ، އިސްލާމްދީން ވަނީ މީގެ ސާދަ ޤަރުނު ކުރިން ފުރިހަމަވެ ނިމިފައެވެ. އެހެނީ، މާތް ނަބިއްޔާ صلى الله عليه وسلم ވަނީ އެކަލޭގެފާނާއި ހަވާލުކުރެވުނު ރިސާލަތު ފުރިހަމައަށް މީސްތަކުންނަށް ފޯރުކޮށްދީފައެވެ. ދެން، މަގު ފުރެދިގެން ދާ މީހަކު ނަމަ، ދާނީވެސް ބަޔާންވެގެންވާ ހާލުގައެވެ. އަދި، ޙައްޤު މަގުން ދާ މީހަކު ނަމަ، ދާނީވެސް ބަޔާންވެގެންވާ ހާލުގައެވެ.\nމި ޒަމާނަކީ ޓެކްނޮލޮޖީގެ ޒަމާނެވެ. ބޭނުން ކޮންމެ މަޢުލޫމާތެއް ފަސޭހަކަމާއެކު ލިބެން ހުންނަ ޒަމާނެކެވެ. ގޭގަ ހުރެގެންނެވެ. އެހެންކަމުން، މިފަދަ ޒަމާނެއްގައި، ދީނީ ގޮތުން ވެސް، ކަމަކާ ބެހޭގޮތުން، ރަނގަޅު ގޮތާއި ނުބައި ގޮތަކީ ކޮބައިތޯ ހޯދާ ބަލައިލުމަކީ އުދަނގޫ ކަމެއް ނޫނެވެ.\nނަމަވެސް، ދީނުގައި އޮތް މައްސަލައެއް ބަލަން “ގޫގަލްސް” އިން ސާރޗްކުރުމަކީ ބުއްދިވެރި ގޮތެއް ނޫނެވެ. އެ ގޮތަށް ބައެއް މައްސަލަތަކާއި ބެހޭގޮތުން ހޯދާ މީހުންނަށް ގިނަ ފަހަރު މަގު އޮޅޭތަން އާދެއެވެ. ދީނުގަ އޮތް ގޮތާއި މުޅިން އިދިކޮޅު ގޮތަކަށް، ޙަރާމްކަންތައް ޙަލާލު ކަމެއްގެ ގޮަތަށް، މަޢުލޫމާތު ނަގައިގެން އަންނަ ތަން ވެސް ފެނެއެވެ. މިއީ ވަރަށް ބިރުވެރި ކަމެކެވެ.\nހަމަ އެހެންމެ، އިންޓަރނެޓްގައި ހުންނަ ގޮތް ނޭނގޭ ސައިޓްތަކަށް ވަދެ މަޢުލޫމާތު ނެގުމަކީވެސް ރަނގަޅު ކަމެއް ނޫނެވެ. އެހެނީ، ބައެއް ސައިޓްތަކަކީ އިސްލާމުންގެ ނަމުގައި ނަޞާރާއިންނާއި ޔަހޫދީން ހިންގާ ސައިޓްތަކެކެވެ. މިއީ ފިސާރި އެނގިހުރެ ދަންނަވާ ވާހަކައެކެވެ.\nދަންނަވަން މިއުޅެނީ، އިސްލާމްދީނުގައި ކަމަކާ ބެހޭގޮތުން އޮތީ ކިހިނެއްތޯ ހޯދަން ބޭނުން މީހަކަށް، ރަނގަޅު ސައިޓްތަކުގެ ޒަރީޔާއިން ލިބެން އެބަހުއްޓެވެ. ޖެހޭނީ، އެކަމުގެ ތެރޭގައި އުޅޭ ބައެއްގެ އަތުން ސައިޓްތަކުގެ މަޢުލޫމާތު ހޯދާލާށެވެ. ޙައްޤު ހޯދަން މަސައްކަތްކުރާ މީހަކަށް ރަނގަޅު އިތުބާރު ހިފޭ ސައިޓްތަކަކީ ކޮބައިތޯ ބެލުން އެއީ އެހާ ބުރަކަމަކަށް ނުވާނެވެސް މެއެވެ.\nއެހެންކަމުން، އިންޓަރނެޓްގެ މިފަދަ ޒަމާނެއްގައި ޙައްޤަކީ ވަންހަނާވެފައި އޮންނާނެ އެއްޗެއް ނޫނެވެ. ބޮޑެތި ޢާލިމުންގެ ފޮތްތަކާއި އޯޑިއޯ ވީޑިއޯ ދަރުސްތައް އިންޓަރނެޓް މެދު ވެރިކޮށް ލިބެން އެބަހުއްޓެވެ.\nއެހެންކަމުން، އަޅުގަނޑަށް ފާހަގަކުރެވިފައި ހުރި ބައެއް ދީނީ ސައިޓްތަކުގެ ކުރު މަޢުލޫމާތު ކޮޅެއް ހިމަނާލާނަމެވެ. އެގޮތުން؛\nއާދަމްޝަމީމް.ކޮމަކީ ފަޟީލަތުއްޝައިޚް އާދަމް ޝަމީމްގެ އޮފިޝަލް ވެބްސައިޓެވެ. މިސައިޓްގައި އައްޝެއިޚް އާދަމް ޝަމީމްގެ ތަފާތު ދީނީ ލިޔުންތައް ކިޔާލެވެން ހުންނާނެއެވެ. މިސައިޓްގެ އެންމެ ޚާއްޞަ އެއްކަމަކީ، ޝެއިޚަށް ސުވާލު ހުށައެޅުމުގެ ފުރުޞަތު ހުޅުވާލެވިފައިވާކަމެވެ. ހުށައެޅޭ ސުވާލަތަކަށް ޖަވާބުދެއްވަނީ ޚުދު ޝެއިޚް ޝަމީމެވެ.\nއެހެންކަމުން، މިސައިޓަކީ، މިސައިޓްގެ ލާބަޔާއި މަންފާ ދިވެހި އުއްމަތަށް ވަރަށް ފުރިހަމަ ގޮތުގައި ކުރަމުންދާ ސައިޓެކެވެ. ޝެއިޚާއި ޝެއިޚްގެ ޓީމަށް މާތްﷲ ބަރަކާތްލައްވާށިއެވެ. އާމީން.\nނޫރުލް އިސްލާމް.ނެޓަކީ ފަޟީލަތުއްޝައިޚް ޝަހީމް އަލީ ސަޢީދުގެ މުޝްރިފުކަމުގެ ދަށުން، މުޙަންމަދު އަނީލްގެ އެޑިޓަރުކަމުގައި ހިނގަމުންދާ ސައިޓެކެވެ. ތަފާތު ގިނަ ގުނަ ދީނީ މަޢުލޫމާތުތަކެއް ލިބެން ހުންނަ ސައިޓެކެވެ. ޚާއްޞަކޮށް ވަރަށް ފުރިހަމަ ކުޑަ ކުދިންގެ ޕޭޖެއްވެސް ހިމެނެއެވެ. އެކި އެކި މުނާސަބަތު ތަކާއި ގުޅިގެން ޚާއްޞަ ފޭޖްތަކެއް ހެދިފާވެއެވެ.\nކޮންމެ އަހަރަކުވެސް ދިވެހި ރާއްޖެއިން ޙައްޖަށް އަންނަ މީހުންގެ ޚަބަރު އެންމެ ފުރިހަމަ ގޮތުގައި ކަވަރު ކުރަމުންދާ ސައިޓަކީ ނޫރުލްއިސްލާމް.ނެޓެވެ.\nދަރުސްލައިވް.ކޮމަކީ ދިވެހިރާއްޖޭގެ ދީނީ ދަރުސްތައް އަޕްލޯޑުކުރެވޭ ސައިޓެކެވެ. އެގޮތުން، ތަފާތު ޢިލްމުވެރިންގެ ދީނީ ދަރުސްތަކުގެ ވީޑިޔޯ ދަރުސްތައް މިސައިޓުން ބަލައިލެވެން ހުރެއެވެ. އަދި ޑައުންލޯޑުވެސް ކުރެވޭނެއެވެ. ޓީވީން ފޮނުވާ “އިސްލާމީ ދިރިއުޅުން” ފަދަ ޙާއްޞަ ދީނީ ޕޮރުގުރާމްތައްވެސް އަޕްލޯޑްކުރެވެމުން ދެއެވެ. މިއާއިއެކު، އިސްލާމީ މަރުކަޒުގައި ދެވޭ ބައެއް މުޙިންމު ހުކުރު ޚުތުބާތައްވެސް އަޕްލޯޑްކުރެވިފައި ވެއެވެ.\nއެހެންކަމުން، ދިވެހި ވީޑިއޯ ދަރުސް އިންޓަރނެޓް މެދުވެރިކޮށް ބަލާލުމަށް މީ އެންމެ ފުރިހަމަ ސައިޓެވެ.\nމިއީ ސަޢުދީ ޢަރަބިޔާގެ މަޝްހޫރު ޢިލްމުވެރިއެއްކަމުގައިވާ ޞާލިޙް އަލްމުނައްޖިދުގެ މުޝްރިފުކަމުގެ ދަށުން ހިނގަމުންދާ ސައިޓެކެވެ. މިއީ ސުވާލާއި ޖަވާބުގެ ސައިޓެކެވެ. މުޅި ދުނިޔޭގެ އެތަން މިތަނުން މުސްލިމުން ބޭނުން ކުރަމުންދާ ސައިޓެކެވެ. އެހެންކަމުން، ސައިޓަށް ދުވާލެއްގެ މައްޗަށް އެތައް ހާސް ސުވާލެއް ހުށަހެޅެމުންދެއެވެ.\nއަދި ހަމަ އެހެންމެ، ދުނިޔޭގެ ގިނަ މުސްލިމުންނަށް ބޭނުންކުރެވޭ ގޮތަށް ތަފާތު ލެންގުއޭޖް އޮޕްޝަންސް ނެގެން ހުރެއެވެ. އަޅުގަނޑުމެން ދިވެހިންނަކީ އިނގިރޭސި ބަސް ވަރަށް ފުރިހަމައަށް ބޭނުން ކުރަމުންދާ ބަޔަކަށްވާތީ، އަޅުގަނޑުމެންނަށް އިނގިރޭސި ބަހުގެ އޮޕްޝަން ބޭނުންކޮށްގެން މަޢުލޫމާތު ލިބެން ހުންނާނެއެވެ. މިސައިޓްގެ ފުރިހަމަ ކަމުގެ ވާހަކަ ވަރަށް ދިގުކޮށް ދެއްކިދާނެއެވެ. ނަމަވެސް، ސައިޓަކީ ގިނަ ބަޔަކަށް އެނގޭނެ ސައިޓަކަށްވުމުން، ވާހަކަ ކުރުކޮށްލީއެވެ.\nރާއްޖޭގައި ހިނގަމުންދާ ދީނާއި ގުޅޭ ޚަބަރުތައް ބަލާލުމަށް ރާއްޖެއިސްލާމް ވަރެއް ނެތެވެ. އަވަސް އަވަހަށް ދީނީ ފަހުގެ ޚަބަރުތައް އަޕްލޯޑްވަމުންދާ ސައިޓެކެވެ. ދުނިޔޭގެ އެހެން ޤައުމުތަކުގައި ހިނގާ ދީނާއި ބެހޭ ޚަބަރުތައްވެސް ބައެއް ފަހަރު އަރަމުންދެއެވެ. އެހެންކަމުން، ރާއްޖޭގެ ދީނީ ޙާލަތު އެނގިގަތުމަށްޓަކައި ރާއްޖެއިސްލާމް.ކޮމަށް ބަރޯސާވެވިދާނެއެވެ.\nހަމައެހެންމެ، ދީނީ މަޒުމޫނުތަކާއި، ދީނީ މަޢުލޫމާތު ލިއްބައިދޭ ލިޔުންތައް އެހާމެ ބާރު ސްޕީޑްގައި މިސައިޓަށް އަރަމުންދެއެވެ. ފުންނާބު އުސް ޝެއިޚުންނާއި ދީނީ ތަޢުލީމު އުނގެނެމުންދާ ދަރިވަރުންގެ މަޒުމޫނުތަކުން މުއްސަނދިވެފައިވާ ސައިޓެކެވެ.\nމިދެންނެވީ، އަޅުގަނޑަށް ފާހަގަކުރެވިފައި ހުރި ބައެއް ސައިޓްތަކުގެ ވާހަކައެވެ. މިފަދަ އިތުބާރު ހިފޭ އެހެނިހެން ސައިޓުތައްވެސް އެބަހުއްޓެވެ. ނަމަވެސް، މި ލިޔުން ދިގުވެދާނެތީ، ކުރުކޮށްލީއެވެ.\nނިންމާލަމުން ބުނެލާ ހިތް އޮތީ، ދީނީ މަޢުލޫމާތު ތިބާ ހޯދަނީ ކޮންތާނކުންތޯ ބަލާށެވެ. އެހެނީ، އެއީ ތިބާގެ ދީނެވެ. ލިބޭ މަޢުލޫމާތު ގޯސްވެއްޖެނަމަ ތިބާގެ ދީން ގޯސްވީއެވެ. އިތުބާރު ހިފޭ އެދުރުން އަތުން ދީން ހޯދާ ގޮތަށް، ދީނީ މަޢުލޫމާތު ނަގަން ޖެހޭނީ އިތުބާރު ހިފޭ ސައިޓުތަކުންނެވެ.\nއެމެރިކާގެ ޔަހޫދީން ދުނިޔެ އިސްތިއުމާރު ކުރަން ގެންގުޅޭ ޖަމާއަތަކީ ޔޫއެން މިކިޔާ ޖަމުއްޔާ، އިންގިރޭސި ނަސާރާއިން ދުނިޔެ އަޅުވެތިކުރަން ގެންގުޅޭ ޖަމާއަތަކީ މިކިޔާ ކޮމަންވެލްތު ޖަމުއްޔާ! ޔޫންއާއި ކޮމަންވެލްތަކީ އެއްމާބަޑު ނަހަލާލު ދެދަރިން! ދުވަހަކުވެސް މުސްލިމުނަ ހެވެއްނެއެދޭނެ، އަބަދުވެސް ކޮންމެސް އުސޫލެއް މުވާހަދާއެއް ހަދައިގެން މުސްލިމުން ދީނާއި ދުރުކުރެވޭތޯ އުޅޭނީ، ނުވަތަ އެމީހުންގެ ދީނުގައި ފިތުނަވެރި ކުރެވޭތޯ؟\nއެމެރިކާގެ ޔަހޫދީން ދުނިޔެ އިސްތިއުމާރު ކުރަން ގެންގުޅޭ ޖަމާއަތަކީ ޔޫއެން މިކިޔާ ޖަމުއްޔާ، އިންގިރޭސި ނަސާރާއިން ދުނިޔެ އަޅުވެތިކުރަން ގެންގުޅޭ ޖަމާއަތަކީ މިކިޔާ ކޮމަންވެލްތު ޖަމުއްޔާ! ޔޫންއާއި ކޮމަންވެލްތަކީ އިބިލީހުގެ އެއްމާބަޑު ކޮރު ދެދަރިން! ދުވަހަކުވެސް މުސްލިމުނަ ހެވެއްނެއެދޭނެ، އަބަދުވެސް ކޮންމެސް އުސޫލެއް މުވާހަދާއެއް ހަދައިގެން މުސްލިމުން ދީނާއި ދުރުކުރެވޭތޯ އުޅޭނީ، ނުވަތަ އެމީހުންގެ ދީނުގައި ފިތުނަވެރި ކުރެވޭތޯ؟\nވަރަށް މުހިއްމު އާޓިކަލްއެއް.


America Gai Aadhi'tha Dhuvahu Car Ge Viyafaari Kurumaky Gaanoonee Kusheh - Vaguthu\nކޮވިޑް-19: އަތޮޅުތައް ނުރައްކަލުގައި! - 23 ގަޑިއިރު ކުރިން\nއެމެރިކާގައި އާދިއްތަ ދުވަހު ކާރުގެ ވިޔަފާރި ކުރުމަކީ ގާނޫނީ ކުށެއް!\nއެމެރިކާ ދިދަ ޖަހާފައިވާ ކާެެރެއް\nދުނިޔޭގެ އެކި ކަންކޮޅު ތަކުގައި ވަރަށް އާދަޔާ ހިލާފް ގާނުނުތައް ހަދާފައި ހުރެއެވެ. ބައެއް ގާނޫނުތައް އެއްވެސް ވަރަކަށް ހަމަނުޖެހޭ އިރު، މިފަދަ އިން އެންމެ ގިނައިން ގާނޫނުތައް ހަދާފައިވާ ގައުމަކީ އެމެރިކާ އެވެ.\nއެ ޤައުމުގެ ގިނަ ސްޓޭޓް ތަކެއްގެ ގާނޫނު ބުނާ ގޮތުން، އާދިއްތަ ދުވަހު ކާރާއި، ސައިކަލާއި އެނޫންވެސް އިންޖީނުލީ އުޅަނދު ތައް ގަނެ ވިއްކައި، އޭގެ ވިޔަފާރި ކުރުމަކީ ގާނޫނީ ގޮތުން ކުށެކެވެ. އަދި މި ކުށުގެ އަދަބެއްގެ ގޮތުން 1000 ޑޮލަރު ނުވަތަ 15،420 ރުފިޔާ އިން ޖޫރި މަނާ ކުރެވޭނެއެވެ.\nއެމެރިކާގައި ކާރު ވިއްކާ ކުންފުންޏެއް ކާރުތައް އަތުރާފައި\nމިއީ އެ ގައުމުގެ ޕެންސިލްވޭނިއާ އާއި މިޗިގަންގެ އިތުރުން އެހެން 15 ސްޓޭޓެއް ގައިވެސް ގާނޫނު އޮންނަ ގޮތެވެ. ނަމަވެސް، ކުރީ ޒަމާނުގައި ހަދާފައިވާ މި ގާނޫނު މިހާރު އަންނަނީ ގިނަ ސްޓޭޓް ތަކަކުން އުވާލަމުންކަން ފާހަގަކޮށްލެވެއެވެ.\nމި ގާނޫނު ހެދި ފަރާތްތަކުން މިކަން ކޮށްފައި ވަނީ އާދިއްތަ ދުވަހަކީ އެމެރިކާގައި ހަފްތާ ބަންދަށް ޗުއްޓީ ލިބޭ ދުވަސް ކަމުން އެ ދުވަހަކީ އެންމެން އަރާމު ކުރުމަށް ދޭ ދުވަހެއްގެ ގޮތުންނެވެ. ނަމަވެސް، ބައެއް ސްޓޭޓް ތަކުގައި މި ގާނޫނޫ އުވާލާފައި ވުމުން ވިޔަފާވެރިން އަންނަނީ އެ މީހުންގެ ސްޓޭޓުންވެސް އެ ގާނޫނު އުވާލުމަށް ގޮވައިލަމުންނެވެ.\nމިކަމުގެ އިތުރުންވެސް، ގަބޫލު ކުރަން ދަތި އެތައް ގާނޫނެއް އެމެރިކާގައި ހަދާފައި ވެއެވެ.\nވައިޓްހައުސް އަށް ބުޅަލެއް ގެންނަން ބައިޑެން ނިންމަވައިފި\nރާއްޖޭގައި ކޮވިޑްގެ ހާލަތު އޮތް ގޮތުން ދަތުރު ކުރަން ރައްކާތެރިއެއް ނޫން: އެމެރިކާ\nކޮވިޑް-19: އެމެރިކާ އިން އިތުރު 2،730 މަރު


COVID-19 GA. Villingili: Ithuru 04 Meehaku Positive Ve, Active Case Thakuge Adhadhu 08 Ah Araifi - AO News\nގއ. ވިލިނގިލިން އިތުރު 04 މީހަކު ކޮވިޑް-19 އަށް ޕޮޒިޓިވްވެ ޖުމްލަ އެކްޓިވް ކޭސްތަކުގެ އަދަދު 08 އަށް އަރައިފިއެވެ.\nހޯމް ކަރަންޓީނު ކޮށްފައިވާ ފަރާތެއް ކަރަންޓީނާއި ހީލާފުވެ އެ ފަރާތާއި ޑައިރެކްޓް ކޮންޓެކްޓްވި ފަރާތްތަކެއް ޕޮޒިޓިވްވުމާއި ގުޅިގެން ކުރިއަށް ގެންދާ ކޮންޓެކްޓް ޓްރެސިން މަސައްކަތުގެ ތެރެއިން އިތުރު 04 ސާމްޕަލެއްގެ ނަތީއްޖާ ޕޮޒިޓިވް ވެފައިވާކަމަށް ގއ. އަތޮޅު ހޮސްޕިޓަލުން ހާމަކޮށްފިއެވެ.\nމި އާއިއެކު ވިލިނގިލީގައި އެކްޓިވް ކޭސްތަކުގެ އަދަދު 08 އަށް އަރައެވެ. ކޮވިޑް-19 އާއި ގުޅިގެން ސިއްޙީ ގޮތުން އިތުރަށް ބަލަންޖެހޭ ކަންތައްތައް ބެލުމަށް ރޭގެ ވަގުތެއްގައި ވިލިނގިލި ވަނީ މޮނިޓަރިންގ ހާލަތަށް ގެނެސްފައެވެ.\nގއ. އަތޮޅުގެ ކޮވިޑް ކޭސްތަކަށް ބަލާލާއިރު، ގއ. ދާންދޫގައި 19 މީހަކު، ގއ. ގެމަނަފުށީގައި 17 މީހުން، ގއ. ކޫއްޑޫގައި 04 މީހުން، ގއ. ވިލިނގިލީގައި 08 މީހުން އަދި ގއ. ކަނޑުހުޅުދޫގައި އެކަކު ވަނީ ޕޮޒިޓިވްވެފައިވެއެވެ.\nކޮވިޑް-19 ގއ. ވިލިނގިލިކޮވިޑް19ގއ. ވިލިނގިލިގއ.އަތޮޅު


Thafaathu kula thakun thafaathu sihhee faidhaa!\nމޭވާ އާއި ތަރުކާރީ--\nތަފާތު ކުލަތަކުން ތަފާތު ސިއްހީ ފައިދާ!\nތަރުކާރީ އާއި މޭވާ އަކީ ސިއްހަތަށް ވަރަށް ފައިދާ ހުރި ގިނަ ބަލިތަކުން ސަލާމަތްކޮށްދޭ ވަރަށް މުހިއްމު މާއްދާއެކެވެ. މޭވާ އާއި ތަރުކާރީގައި ތަފާތު ކުލަތައް ހުންނަ އިރު މި ކުލަތައް ކާނާތަކަށް ގެނެސްދެނީ މޭވާ އާއި ތަރުކާރީގައި ބަލިތަކުން ދިފާއުކޮށް ދޭން އެކުލެވޭ ކެމިކަލެއް ކަމަށްވާ ފައިޓޯކެމިކަލްތަކުގެ ސަބަބުންނެވެ. އެކި ކުލައިގެ މޭވާ އާއި ތަރުކާރީ ކެއުމަކީ ރަނގަޅު ސިއްހަތެއްގައި ހުރުމަށް މުހިއްމު ކަމެކެވެ.\nމޭވާ އާއި ތަރުކާރީއަށް ކުލަތައް ގެނެސްދޭ ފައިޓޯކެމިކަލްތައް\nރަތް: ރަތް ކުލައިގެ މޭވާ އާއި ތަރުކާރި އަށް މި ކުލަ ގެނެސްދެނީ އޭގައި އެކުލެވޭ ''ލައިކޯޕިން'' ޕިގްމެންޓްގެ ސަބަބުންނެވެ. މި ޕިގްމެންޓަކީ ކެންސާ ފަދަ ބަލިތަކުން ރައްކާތެރިކޮށްދޭ އެންޓިއޮކްސިޑެންޓެކެވެ.\nދަނބު/ނޫ : ''އެންތޮސަޔަނިން'' އަކީ ދަނބު އަދި ނޫ ކުލައަކީ މޭވާ އާއި ތަރުކާރީ އަށް ގެނެސްދޭ ޕިގްމެންޓެވެ. މި ޕިގްމެންޓަކީ ވެސް ސެލްތައް ރައްކާތެރިކޮށްދޭ، ސްޓްރޯކާއި ކެންސަރާއި ހިތުގެ ބަލިތަކުން ދުރުކޮށްދޭ އެންޓިއޮކްސިޑެންޓެކެވެ.\nއޮރެންޖު/ރީނދޫ: މޭވާ އާއި ތަރުކާރީ އަށް އޮރެންޖާއި ރީނދޫ ކުލަ ގެނެސްދޭ ''ކެރޮޓެނޮއިޑް'' އެއް ކަމަށްވާ ''ބީޓާކެރޮޓީން'' އަކީ ދުޅަހެޔޮ ގޮތެއްގައި މެމްބްރޭންތައް ބެހެއްޓުމަށް އެހީވެދޭ ލޮލަށް ވަރަށް ރަނގަޅު މާއްދާއެކެވެ. މީގެ އިތުރުން ''ލުޓިން'' މި ކެރޮޓެނޮއިޑް އަކީ ލޯ ތެރޭގައި ހުންނަ ކެޓެރެކްޓްސްތައް އުފެދުމުން ދުރުކޮށްދީ ލޯއަނދިރިވުން ފަދަ ކަންތައްތަކުން ސަލާމަތްކޮށްދޭ ޕިގްމެންޓެކެވެ.\nފެހި: ފެހި ތަރުކާރީގައި ގިނަ އަދަދެއްގެ ފައިޓޯކެމިކަލްތައް ހިމެނެއެވެ. އޭގެ ތެރެއިން ''ކެރޮޓެނޮއިޑެސް'' އާއި ''އިންޑޯލްސް'' އަދި ''ސެޕޮނިންސް'' ފާހަގަކޮށްލެވެއެވެ. މި ޕިގްމެންޓްތަކަކީ ކެންސާ މި ބަލި ޖެހުމުން ދުރުކޮށްދޭ ޕިގްމެންޓްތަކެކެވެ. ހަމަ އެހެއްމެ ސްޕިނެޗް ބްރޮކޮލީ ފަދަ ތަރުކާރީ އަކީ އޭގައި ފޮލޭޓް ކިޔާ ފައިޓޯކެމިކަލް އެއް ހިމެނޭ ވަރަށް މުހިއްމު މާއްދާއެކެވެ.\nހުދު: ހުދު ކުލައިގެ މޭވާއާއި ތަރުކާރީގައި ވައިރަސް އާއި ބެކްޓީރިއާތަކުން ދިފާކޮށްދިނުމަށް އެހީވެދޭ ''އެލިސިން'' މި ޕިގްމެންޓް ހިމެނެއެވެ. ހުދު ކުލަ ހުންނަ މޭވާ އާއި ތަރުކާރީގެ ތެރޭގައި ހިމެނޭ ދޮންކެޔޮ އަދި އަލުވި ފަދަ ކާނާ ގައި ޕޮޓޭސިއަމްވެސް ހިމެނެއެވެ.


ރިޔާސީ އިންތިޚާބަށް ހާއްސަ ކެމްޕެއިން ދަތުރު ފަށަނީ – Maldivian Democratic Party\nރިޔާސީ އިންތިޚާބަށް ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)އިން ކުރަމުން އަންނަ ކެމްޕެއިންގެ ތެރެއިން ހާއްސަ ކެމްޕެއިން ދަތުރެއް މިއަދު (11 އޮކްޓޯބަރ 2013)ހަވީރު ފެށޭނެއެވެ. މިދަތުރުގައި އިސްކޮށް ހުންނަވާނީ ޕާޓީގެ ޕަރލިމެންޓްރީ ގްރޫޕްގެ ޑެޕިއުޓީ ލީޑަރ ތޮއްޑޫ ދާއިރާގެ މެންބަރު އަލީ ވަހީދުއެވެ.\nމިގޮތުން ކެމްޕެއިން ޓީމް ފުރަތަމަ ދިޔުމަށް ހަމަޖެހިފައިވަނީ މ. މެދުފުށްޓަށެވެ. އެއަށްފަހު ހޮނިހިރު ދުވަހު (12 އޮކްޓޯބަރ 2013) ކޮޅުފުށި، މުލި، މުލަކު، ދިއްގަރަށް ވަޑައިގަންނަވާނެއެވެ. އާދިއްތަ ދުވަހު (13 އޮކްޓޯބަރ 2013) ހަރަކާތްތެރިވުމަށް ހަމަޖެހިފައިވަނީ ކުޑަހުވަދޫ، މީދޫ، ދަރަނބޫދޫ، ނިލަންދޫ އަދި ފިލިތެޔޮގައެވެ. ހޯމަ ދުވަހު (14 އޮކްޓޯބަރ 2013) މަހިބަދޫ، އޮމަދޫ، ހަންޏާމީދޫ، ބަތަލާއަށް އަދި އަންގާރަ ދުވަހު (15 އޮކްޓޯބަރ 2013) މާޅޮސް، ބޮޑުފުޅަދޫ، އުކުޅަސް، ތޮއްޑޫ އަދި ރަސްދޫއަށް ވަޑައިގަތުމަށް ހަމަޖެހިފައިވެއެވެ. ބުދަ ދުވަހު (16 ސެޕްޓެމްބަރ 2013) ހަރަކާތްތެރިވުމަށް ހަމަޖެހިފައިވަނީ ކާށިދޫ، ގާފަރު، ހުރާ އަދި ދިއްފުށީގައެވެ. ކެމްޕެއިން ދަތުރު ނިންމަވައިލެއްވުމަށްފަހު މާލެ ވަޑައިގަތުމަށް ހަމަޖެހިފައިވަނީ ތުލުސްދޫގައި ބުރާސްފަތި ދުވަހު (17 ސެޕްޓެމްބަރ 2013) ހޭދަކުރުމަށްފަހުގައެވެ.\nމިދަތުރުގައި ވަޑައިގަންނަވާ ރަށްތަކުގައި ހަރުގެތަކާއި ޖަގަހަތަކުގައި ޖަލްސާތައް ބޭއްވުމަށް ހަމަޖެހިފައިވެއެވެ. އަދި ފޯކަސް ގްރޫޕުތަކާއި ބައްދަލު ކުރުމާއި، ވީހާވެސް ގިނަ ރައްޔިތުންނަށް ރައީސް ނަޝީދުގެ ސިޔާސަތުތައް އޮޅުންފިލުވައިދީ ރައީސް ނަޝީދަށް ތާއީދު އިތުރުކުރުމަށްޓަކައި ދޮރުންދޮރަށް ހިނގުމަށް ވަނީ ހަމަޖެހިފައެވެ.\nމިފަހަރުގެ މި ކެމްޕެއިން ދަތުރުގައިވެސް އަލީ ވަޙީދު ގެ އިތުރުން މ، ފ، އއ، އދ އަދި ކ އަތޮޅުގެ ކޯޑިނޭޓަރުންނާއި ކެމްޕެއިންގެ އިސް ހަރަކާތްތެރިން ބައިވެރިވެވަޑައިގަންނަވާނެއެވެ.


Apple unveils iPhone XS and fall-detecting Watch | Mihaaru\nއެޕަލް އިން ވަނީ ތިން މޮޑެލްއެއްގެ ފޯނާއި ސީރީޒް4ގެ ގަޑި ތައާރަފްކޮށްފައި. މިފަހަރު ވަނީ ފޯނުގެ ސައިޒު ބޮޑުކޮށް، ދެ ސިމް ލެއްވޭ ގޮތް ހަދާފައި\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓް. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި ސީރީޒް4ގެ ގަޑި ތައާރަފްކުރަނީ. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓް. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި.\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި ފޯނުތަކުގެ އަގު ދައްކާލަނީ. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި އައިފޯން އެކްސް އާރް ދައްކާލަނީ. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި، ދެ ސިމް ލެއްވޭ ފޯނު ދައްކާލަނީ. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި އައިފޯން އެކްސް އެސް އަދި އައިފޯން އެކްސް އެސް މެކްސް ދައްކާލަނީ. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި އައިފޯން އެކްސް އާރް އެއް ދައްކާލަނީ. އެޕަލް އިން ވަނީ ތިން މޮޑެލްއެއްގެ ފޯނާއި އެޕަލް ވޮޗް ތައާރަފްކޮށްފައި. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓް. -- ފޮޓޯ: ވާޖް\nކަޕަޓީނޯ، ކެލިފޯނިއާ - އެޕަލްގެ އާ އުފެއްދުންތައް ތައާރަފްކުރުމަށް ސެޕްޓެމްބަރު 12، 2018 ގައި ބޭއްވި އިވެންޓްގައި އައިފޯން އެކްސް އާރް ތައާރަފްކުރަނީ. -- ފޮޓޯ: ވާޖް


Official ehge gey ah vote fotteh vehdhi massala Kandoodhoo in...\nއޮފިޝަލެއްގެ ގެއަށް ވޯޓު ފޮށްޓެއް ވެއްދި މައްސަލައެއް ކަނޑޫދޫއިން ފެންމަތިވެއްޖެ\nއެކަން ކުރި މީހާއަށް ސުވާލު ކުރުން ޖަވާބެއް ނުދެއްވި\nއޭނާއަކީ ޕީޕީއެމްގެ ހަރަކާތަކުގައި އުޅޭ މީހެއް: ކައުންސިލް ރައީސް\nކ. މާލެ9ސެޕްޓެންބަރ 2018 | އާދީއްތަ 19:20 44,149\nއިންތިހާބުގެ ވޯޓު ފޮއްޓެއް ގުނުމުގެ މަސައްކަތުގައި އޮފިޝަލުން - ރާއްޖެ އެމްވީ\nތ. ކަނޑޫދޫއަށް ފޮނުވި ވޯޓު ފޮށްޓެއް، ވޯޓު ފޮށީގެ އޮފިޝަލެއްގެ ގެއަށް ވެއްދި މައްސަލައެއް ފެންމަތިވެއްޖެއެވެ.\nކަނޑޫދޫ ކައުންސިލްގެ ރައީސް އަލީ ނާސިހު "ރާއްޖެއެމްވީ"އަށް ވިދާޅުވީ ވޭތުވެދިޔަ ވޯޓު ފޮށި ރަށަށް ގެނައުމަށްފަހު، ވޯޓު ފޮށިތައް ބަހައްޓަނީ ކައުންސިލް އިދާރާގެ ބެލުމުގެ ދަށުގައި ކަމަށާއި ނަމަވެސް މިފަހަރުގެ އިންތިހާބާ ގުޅިގެން އިލެކްޝަނުން ކަނޑައަޅާފައިވާ ފޯކަލް ޕޮއިންޓެއްގެ ގެއަށް ވޯޓު ފޮށި ވައްދާފައިވާ ކަމަށެވެ. އެކަމަކީ ކުރެވޭނެ ކަމެއް ނޫން ކަމަށާއި އެކަމާ ގުޅިގެން ކަމާބެހޭ ފަރާތްތަކަށް ޝަކުވާ ފޮނުވާފައިވާ ކަމަށް ނާސިހު ވިދާޅުވިއެވެ.\nކަނޑޫދޫއަށް ގެންދިޔަ ވޯޓު ފޮށި ވައްދާފައި ވަނީ އެ ރަށުގެ ކައުންސިލްގެ އެސިސްޓެންޓް ޑިރެކްޓަރު މުހައްމަދު އަބްދުﷲ ދިރިއުޅޭ ގެއަށެވެ.\nމުހައްމަދު އަބްދުﷲއަށް "ރާއްޖެއެމްވީ"ން ގުޅާލުމުން ވިދާޅުވީ އޭނާ ހުންނެވީ އިލެކްޝަންސް ކޮމިޝަނުން ކުރިއަށް ގެންދާ ޓްރެއިނިން ޕްރޮގްރާމެއްގައި ކަމަށާއި ފޯނުން ދައްކާ ވާހަކަ ސާފު ނުވާ ކަމަށެވެ. ނަމަވެސް ރާއްޖެއެމްވީން އޭނާއަށް މެސެޖުކޮށް، ވޯޓު ފޮށި ގެއަށް ގެންދިޔައިންތޯ ތަކުރާރުކޮށް ސުވާލު ކުރުމުން ޖަވާބެއް ނުދެއްވައެވެ. އަދި ފަހުން ގުޅާލުމުން އޭނާ ފޯނަށް ޖަވާބެއް ވެސް ނުދެއްވިއެވެ.\nކަނޑޫދޫ ކައުންސިލްގެ ރައީސް ނާސިހު ތުހުމަތު ކުރެއްވި ގޮތުގައި މުހައްމަދު އަބްދުﷲއަކީ ޕީޕީއެމްގެ ހަރަކާތްތަކުގައި އިސްކޮށް އުޅުއްވާ ބޭފުޅެކެވެ. އެގޮތުން ރިޔާސީ އިންތިހާބުގެ ކެމްޕެއިން ހަރަކާތްތަކުގައި އޭނާ އުޅުނު ކަމަށް ނާސިހު ތުހުމަތު ކުރެއްވިއެވެ.\nއެކަމާ ގުޅޭ ގޮތުން އިލެކްޝަންސް ކޮމިޝަންގެ މެމްބަރު އަހުމަދު އަކްރަމާ ސުވާލު ކުރުމުން، އޭނާ ވިދާޅުވީ އެކަން ހިނގައިދިޔަ ގޮތް ބަލަމުންދާ ކަމަށެވެ.\nޕީޕީއެމްގެ އިސްކޮށް ހަރަކާތްތަކުގައި އުޅުނު މީހަކު، އޮފިޝަލެއްގެ ގޮތުގައި ކަނޑައަޅައި އޭނާގެ ގެއަށް ވޯޓު ފޮށި ވެއްޓި މައްސަލަ ކަނޑޫދޫއިން ފެންމަތިވެފައި ވަނީ، އިންތިހާބުގެ އޮފިޝަލުންގެ ގޮތުގައި ގިނަ އަދަދެއްގެ ޕީޕީއެމް އެކްޓިވިސްޓުން އޮފިޝަލުންގެ ގޮތުގައި ނަގާފައިވާ މައްސަލަ ފެންމަތިވެފައި ވަނިކޮށެވެ.\nއިންތިހާބުތަކާ ބެހޭ އާންމު ގާނޫނުގެ 32 ވަނަ މާއްދާގައި ބުނެފައިވާ ގޮތުން ވޯޓު ފޮށިތަކުގައި ތިބޭ މީހުންނަކީ ވަކި ފަރާތަކަށް ބުރަނުވެ، އެ މަސްއޫލިއްޔަތު އަދާ ކުރަންޖެހޭނެ ބައެކެވެ. އޮފިޝަލުންގެ ޝަރުތުތަކުގެ ތެރޭގައި އިލެކްޝަންސް ކޮމިޝަނުން ކަނޑައަޅާފައި ވަނީ ސިޔާސީ ޕާޓީއެއްގެ މެމްބަރަކަށް ނުވުމާއި ކެންޑިޑޭޓަކަށް ތާއިދު ހޯދުމުގެ މަސައްކަތުގައި އުޅޭ މީހަކަަށް ނުވުމެވެ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 28 “ހަވަނަ ބަހުޘް” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 28 “ހަވަނަ ބަހުޘް”\n18/02/2014 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nޤިޔާމަތުގެ ވަޤުތު ކުޑަތަންވުން\nކީރިތި ޤުރުއާނުގެ އާޔަތްތަކާއި ޞައްޙަ ޙަދީޘްތަކުން، ޤިޔާމަތުގެ ވަޤުތު ގާތްވެ ކުޑަތަންވެފައިވާ ކަމުގައި ދަލީލު ލިއްބައިދެއެވެ. ފަހެ އަޅުގަނޑުމެން މިވަނީ ދުނިޔޭގެ އެންމެ ފަހު ދުވަސްތަކުގައި ކަމަށްވެފައި، ޤިޔާމަތުގެ ގިނަޢަލާމާތްތައް ފާޅުވެ ނިމިފައިވުމީ މިކަމުގެ ދަލީލެއްކަން ޔަޤީނެވެ.\nމާތް ﷲ ވަޙީކުރެއްވިއެވެ. ﴿اقْتَرَبَ لِلنَّاسِ حِسَابُهُمْ وَهُمْ فِي غَفْلَةٍ مُعْرِضُونَ﴾ (سورة الأنبياء: 1) މާނައީ: “މީސްތަކުންނަށް އެއުރެންގެ (ޢަމަލު ތަކުގެ) ޙިސާބު ބެއްލެވުމުގެ ވަގުތު ގާތްވެއްޖެއެވެ. އެއުރެންވީ ޣާފިލުވެ (އެކަމުން) އެއްކިބާވެގެންވާ ޙާލުގައެވެ.”\nއަދިވެސް ވަޙީކުރެއްވިއެވެ. ﴿وَمَا يُدْرِيكَ لَعَلَّ السَّاعَةَ تَكُونُ قَرِيبًا﴾ (سورة الأحزاب: 63) މާނައީ: “އަދި ކަލޭގެފާނަށް އެކަން އަންގައިދެނީ ކޮންއެއްޗެއްތޯއެވެ؟ ޤިޔާމަތްވުމުގެ ވަގުތު ވަރަށް ގާތްވެފައިވެސް އޮވެދާނެތެވެ.”\nއަދިވެސް އެކަލާނގެ ވަޙީކުރައްވާފައި ވެއެވެ. ﴿إِنَّهُمْ يَرَوْنَهُ بَعِيدًا (٦) وَنَرَاهُ قَرِيبًا (٧)﴾ (سورة المعارج: 6-7) މާނައީ: “ހަމަކަށަވަރުން، އެއުރެން އެދުވަސް ދެކެނީ، ދުރުވެގެންވާ ކަމަށެވެ. އަދި ތިމަންރަސްކަލާނގެ ދެކެވޮޑިގަންނަވަނީ، އެދުވަސް ގާތްކަމުގައެވެ.”\nއަދިވެސް ވަޙީކުރައްވާފައި ވެއެވެ. ﴿اقْتَرَبَتِ السَّاعَةُ وَانْشَقَّ الْقَمَرُ﴾ (سورة القمر: 1) މާނައީ: “ޤިޔާމަތްވުމުގެ ވަގުތު ގާތްވެއްޖެއެވެ. އަދި ހަނދު އިރިއްޖެއެވެ.”\n…ދުނިޔަވީ މިޢާލަމް ފަނާވެ އާޚިރަތުގެ ގޮވައްޗަށް ބަދަލުވާންޖެހޭ ވަޤުތު ކައިރި ވެއްޖެ ކަމަށްހުރި މިނޫންވެސް އެތަކެއް އާޔަތެކެވެ. އެއާއެކު ކޮންމެ މީހަކުވެސް އެމީހާ ކުރި ޢަމަލުތައް ގެންދެއެވެ. [އެޢަމަލުތައް] ހެޔޮވެއްޖެ ނަމަ ފަހެ ހެޔޮކަންހުއްޓެވެ. އަދި ނުބައިވެއްޖެ ނަމަ ފަހެ ނުބައިކަންހުއްޓެވެ.\n[ރަސޫލުﷲ] صلى الله عليه وسلم ޙަދީޘްކުރެއްވިއެވެ. ((بُعِثْتُ أَنَا وَالسَّاعَةُ كَهَاتَيْنِ)) މާނައީ: “ތިމަންކަލޭގެފާނާއި ޤިޔާމަތް ފޮނުއްވުނީ މިފަދައިންނެވެ.” އަދި އެކަލޭގެފާނުގެ ދެއިނގިލިފުޅު ސީދާކޮށްލައްވައި އެއަށް އިޝާރާތްކޮށްލެއްވިއެވެ.\nއަދިވެސް [އެކަލޭގެފާނު] -صلى الله عليه وسلم- ޙަދީޘްކުރެއްވިއެވެ. ((بُعِثْتُ فِيْ نَسَمِ السَّاعَة)) މާނައީ: “ތިމަންކަލޭގެފާނު ފޮނުއްވުނީ ޤިޔާމަތުގެ ފުރަތަމަ ޢަލާމާތްތަކާ އެކުއެވެ.”\nއަދިވެސް ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘްކުރެއްވިއެވެ. ((إِنَّمَا أَجَلُكُمْ -فِي أَجَلِ مَنْ خَلاَ مِنَ الأُمَمِ- مَا بَيْنَ صَلاَةِ العَصْرِ وَمَغْرِبِ الشَّمْسِ)) މާނައީ: “ތިޔަބައިމީހުންގެ އަޖަލަކީ -އިސްވެދިޔަ އުންމަތްތަކުގެ މީހުންގެ އަޖަލާ އަޅާ ބަލާއިރު- ޢަޞުރުފަހުން ގޮސް އިރުއޮއްސުމާ ދެމެދުގައިވާ [ކުޑަ ވަޤުތުކޮޅު ފަދަ ވަޤުތުކޮޅެއްކަމުގައި] މެނުވީ ނުވެއެވެ.”\nއަދި އިބްނު ޢުމަރު رضي الله عنهما ވިދާޅުވިއެވެ. ރަސޫލުﷲ صلى الله عليه وسلم ގެ އަރިހުގައި ތިމަންމެންބޭކަލުން ތިއްބެވީމުއެވެ. އެއީ ޢަޞުރުފަހުން، قُعِيْقُعَانގައި އިރު ވަނިކޮންނެވެ. ފަހެ ހަދީޘްކުރެއްވިއެވެ. ((مَا أَعْمَارُكُمْ فِي أَعْمَارِ مَنْ مَضَى إِلاَّ كَمَا بَقِيَ مِنَ النَّهَارِ وَفِيمَا مَضَى مِنْهُ)) މާނައީ: “އިސްވެ ދިޔަ މީހުންގެ ޢުމުރާއި ތިޔަބައިމީހުންގެ ޢުމުރުގެ ތަފާތަކީ ދުވާލުން ބާކި އޮތް ބަޔާއި ވޭތުވެ ގޮސްފައިވާ ބައި ތަފާތުވެފައިވާ މިންވަރެވެ.”\nމިއިން ދަލާލަތުކޮށްދެނީ ހަމަކަށަވަރުން “[ދުނިޔެއިން] ވޭތުވެގޮސްފައިވާ މުއްދަތާ އަޅާބަލާއިރު ބާކީ އޮތީ ވަރަށްވެސް ކުރުމުއްދަތެއް ކަމުގައެވެ. އެހެނެއްކަމަކު އިސްވެގޮސްވެފައިވާ މުއްދަތެއް ﷲ ތަޢާލާ ފިޔަވައި އެއްވެސް ފަރާތަކަށް އެނގިގެން ނުވެއެވެ. އަދި އެކަމުގެ މުއްދަތު ކަނޑައަޅައިދޭ، އެކަމާ ހަމައަށް ފޯރުކޮށްދޭފަދަ އެއްވެސް ދަލީލެއް ޞައްޙަ ސަނަދަކުން އައިސްފައެއް ނުވެއެވެ. އެހެނެއްކަމަކު މާޒީވެ ގޮސްފައިވާ [މުއްދަތާ] އަޅާ ބަލާއިރު ބާކީ އޮތް މިންވަރަކީ ވަރަށްވެސް ކުޑަ މިންވަރެއް ކަމުގައި އެނގެއެވެ.”\nއަދި ރަސޫލުﷲ صلى الله عليه وسلم ގެ މިބަސްފުޅު ((بُعِثْتُ أَنَا وَالسَّاعَةُ جَمِيْعَا، إنْ كَادَتْ لَتَسْبقني)) އަށްވުރެ ވަކީން ބަލާޣާތްތެރި ބަސްފުޅެއް ޤިޔާމަތް ކައިރިވުމާ ބެހޭގޮތުން ނުވެއެވެ. [ޙަދީޘް ބަސްފުޅުގެ މާނައީ: “ތިމަންކަލޭގެފާނާއި ޤިޔާމަތް ފޮނުއްވުނީ އެކުއެކީގައެވެ. ތިމަންކަލޭގެފާނުގެ ވަޑައިގަތުމުގެ ކުރިން ހަމަކިރިޔާ އެކަން ނުހިނގި ކަހަލައެވެ.”]\nފަހެ މިއީ ނަބިއްޔާ صلى الله عليه وسلم ރަސޫލުކަމާއިގެން ފޮނުއްވުމާއި ޤިޔާމަތުގެ ވަޤުތު ކުޑަތަންވެފައިވާލެއް ބޮޑުކަމަށް ހުރި އިޝާރާތެކެވެ. އެކަލޭގެފާނުގެ ކުރީން ޤިޔާމަތް އަތުވެދާނެކަމަށް ބިރުފުޅުގެންފައި ވާތީއެވެ.\n ބައްލަވާ: صحيح البخاري / كتاب الرفق / ياب قول النبي صلى الله عليه وسلم: ((بعثت أنا والساعة كهاتين))، عن سهل رضي الله عنه.\n قال الألباني: ((رواه الدولابي في “الكنى” وابن منده في “المعرفة” عن أبي حازم عن أبي جبيرة مرفوعا. وهذا إسناده صحيح، رجاله كلهم ثقات…))\n صحيح البخاري / كتاب أحاديث الأنبياء / باب ماذكر عن بني إسرائيل.\n ޤުޢައިޤިޢާން އަކީ މައްކާގެ ދެކުނުން ގާތްގަނަޑަކަށް 10 ވަރަކަށް މޭލުގައި ހުންނަ ފަރުބަދައެކެވެ. އެފަރުބަދަޔަށް ޤުޢައިޤިޢާން އޭ ކިޔުނީ ޖުރުހަމް ވަންހައިގެ މީހުނާ ހަނގުރާމަ ކުރެވުނުހިނދު އެބައިމީހުންގެ ހަތިޔާރުތަކުގެ قعقعة (އެބަހީ: ޙަރަކާތުގެ އަޑު) ވަރަށް ގިނައިން އެތަނުން އިވުނީނެވެ. އަދި ނަބިއްޔާ صلى الله عليه وسلم މިބަސްފުޅު ވިދާޅުވި ކަމުގައި ބޮޑަށްބުރަވެވެނީ ޙައްޖަތުލްވަދާޢުގެ ދުވަހު ނުވަތަ މައްކާ ފަތަޙަ ކުރެއްވި ދުވަހުގައި ކަމުގައެވެ. އަދި ޞަޙާބީންނާއެކު އިބްނު ޢުމަރު – رضي الله عنهما- އެތަނަށް ޙާޟިރުވެވަޑައިގެންނެވިއެވެ.\n مسند إمام أحمد:5966 / شرح أحمد شاكر، وقال: ((إسناده صحيح))\n ބައްލަވާ: ((النهاية / الفتن والملاحم)) (195/1)، تحقيق: دز طه زيني.\n ((مسند أحمد)) (348/5- بهامشة منتخب الكنز)، و((تاريخ والملوك)) (8/1) للطبراني.


SunOnline: Bright challenge cup 2019: Semi ge jaagathah yageen vejje, kulhun miadhu haveeru\nބްރައިޓް ޗެލެންޖް ކަޕް 2019: ސެމީގެ ޖާގަތައް ޔަގީންވެއްޖެ، ކުޅުން މިއަދު ހަވީރު\nޢަބްދުﷲ އައިމަން 08 Jun 2019, 14:53\nތޮއްޑޫގައި މިހާރު ކުރިއަށްދާ ބްރައިޓް ކަޕުގައި އިއްޔެ ހަވީރު ކުޅުނު ކުއާޓާ ފައިނަލު މެޗުގެ ތެރެއިން --- ފޮޓޯ/ ބްރައިޓް\nއއ. ތޮއްޑޫގައި މިހާރު ކުރިއަށްދާ ބްރައިޓް ޗެލެންޖު ކަޕުގެ ކުއާޓާ ފައިނަލުގެ މެޗުތައް އިއްޔެ ކުޅުނު އިރު މިއަހަރުގެ ސެމީ ފައިނަލުގައި ބައްދަލު ކުރާނެ ޓީމުތައް ކަށަވަރު ވެއްޖެ އެވެ.\nއިއްޔެ ހަވީރު ތޮއްޑޫގެ އުތުރު އަވަށު ދަގަބާ އެރީނާގައި ފޯރިގަދަ ކުއާޓާ ފައިނަލުގެ މެޗުތައް ކުޅުނު އިރު، މިއަދު ކުޅޭ ސެމީ ފައިނަލުގެ ޖާގަތައް ކަށަވަރު ކުރީ އެންމެ ފަހުގެ ޗެމްޕިއަން ޔަންގްސްޓަރސް އާއި ރަނަރަޕް ހެލޯބޭބީ އަދި އެފްސީ ލެޖެންޑްގެ އިތުރުން ޔުނިކް އެފްސީއެވެ.\nމުބާރާތުގައި ބައިވެރިވި 12 ޓީމެއް ހަތަރު ގުރޫޕަކަށް ބަހައިލައިގެން ގުރޫޕް ސްޓޭޖުގެ މެޗުތައް ކުޅުނު އިރު ކުއާޓާ ފައިނަލަށް ދަތުރު ކުރީ ކޮންމެ ގުރޫޕަކުން ވެސް އެންމެ ގިނަ ޕޮއިންޓް ހޯދި ދެ ޓީމެވެ. އެގޮތުން ކުއާޓާ ފައިނަލުގެ ފުރަތަމަ މެޗުގައި އިއްޔެ ހަވީރު ބައްދަލު ކުރީ ބާގީއާއި ޔަންގްސްޓާރސް އެވެ.\nޔަންގް ސްޓާސް އިން އެ މެޗު ކާމިޔާބު ކުރީ 0-3ގެ ނަތީޖާއަކުންނެވެ. އެ މެޗުގައި އެ ޓީމަށް ގޯލުތައް ޖަހައިދިނީ އަހުމަދު އައިހަމްއާއި އަހުމަދު ޝަމީމްގެ އިތުރުން މުހައްމަދު ޝައްމާސް އެވެ. އެ މެޗުގެ މޮޅު ކުޅުންތެރިއަކަށް ހޮވުނީ އަހުމަދު އައިހަމް އެވެ.\nތޮއްޑޫގައި މިހާރު ކުރިއަށްދާ ބްރައިޓް ކަޕުގައި އިއްޔެ ހަވީރު ކުޅުނު ކުއާޓާ ފައިނަލު މެޗުގެ މޮޅު ކުޅުންތެރިއަކަށް ހޮވުނު އަހުމަދު އައިހަމް އަށް ޓްރޮފީ ހަވާލު ކުރަނީ --- ފޮޓޯ/ ބްރައިޓް\nއިއްޔެ ހަވީރު ކުޅުނު ކުއާޓާ ފައިނަލުގެ ދެވަނަ މެޗު ވާދަވެރި ކުޅުމަކަށް ފަހު ޔުނިކް އެފްސީއިން ކުލަބް ލަޔަންސްގެ މައްޗަށް ކުރި ހޯދީ 0-1 ގެ ނަތީޖާ އަކުންނެވެ. ދާދި ހަމަހަމަ ކުޅުމެއް ފެނިގެން ދިޔަ އެ މެޗުގެ ތަފާތަކަށް ވެގެން ދިޔައީ ޔުނިކް އެފްސީގެ ހުސައިން ލަތީފުގެ ގޯލެވެ. އޭނާ ވަނީ އެ މެޗުގައި ތަފާތު ކުޅުމެއް ދައްކައި މެޗުގެ މޮޅު ކުޅުންތެރިޔާގެ މަގާމު ވެސް ހޯދައިފަ އެވެ.\nކުއާޓާ ފައިނަލުގެ ތިން ވަނަ މެޗު ރޭ ކުޅުނު އިރު އެ މެޗުގައި ބައްދަލު ކުރި ވައި މެކްސްއާއި ލެޖެންޑް ވަނީ މެޗުގެ ފުރިހަމަ ވަގުތު ހަމަވި އިރު 1-1 އިން އެއްވަރު ވެފަ އެވެ. އެ މެޗު ޕެނަލްޓީއިން ކާމިޔާބު ކުރީ ލެޖެންޑެވެ. ލެޖެންޑުން ޕެނަލްޓީ ކާމިޔާބު ކުރީ 7-6ގެ ނަތީޖާ އަކުންނެވެ.\nރޭ ކުޅުނު ކުއާޓާގެ ފަހު މެޗުގައި ވޭތުވެ ދިޔަ އަހަރުގެ ރަނަރަޕް ހެލޯ ބޭބީއިން ޓީމު އޮޅުވާލި ބަލި ކުރީ 0-1 ގެ ނަތީޖާއަކުންނެވެ. އެ މެޗުގައި ޖެހި ހަމަ އެކަނި ގޯލު ހެލޯ ބޭބީއަށް ޖަހައިދިނީ އެ ޓީމުގެ ފޯވާޑް އިބްރާހިމް ރަޝީދު އެވެ.\nމުބާރާތުގެ ސެމީ ފައިނަލުގެ ކުޅުން މިއަދު ފެށޭ އިރު ސެމީގެ ފުރަތަމަ މެޗުގައި ބައްދަލު ކުރާނީ އެންމެ ފަހުގެ ޗެމްޕިއަން ޔަންގްސްޓާރސްއާއި ޔުނިކް އެފްސީ އެވެ. މިރޭ ކުޅޭ ސެމީގެ ދެވަނަ މެޗުގައި ބައްދަލު ކުރާނީ ހެލޯ ބޭބީއާއި އެފްސީ ލެޖެންޑް އެވެ.\nބްރައިޓް ޗެލެންޖް ކަޕަކީ ތޮއްޑޫގެ ޒުވާނުންނަށް ހާއްސަ ކޮށްގެން ކޮންމެ އަހަރަކު ވެސް ބާއްވަމުން އަންނަ މުބާރާތެކެވެ. މި މުބާރާތުގެ މަގުސަދަކީ ޒުވާނުންގެ މެދުގައި އެކުވެރިކަމާއި އެއްބައިވަންތަކަން އާލާކުރުމާ އެކު ދުޅަހެޔޮ ސިއްހަތެއްގައި ތިބުމަށް ބާރުއެޅުމެވެ.


SunOnline: Male' ge 96 percent teacherun vaccine furihamakoffi: Education\nމާލޭގެ 96 ޕަސަންޓު ޓީޗަރުން ވެކްސިން ފުރިހަމަކޮށްފި: އެޑިއުކޭޝަން\nމުޙައްމަދު ނާއިލް ހަފީޒް 09 Aug 2021, 13:03\nޖުލައި 1، 2020: މާލެ ސަރަހައްދުގެ ސްކޫލެއްގެ ދަރިވަރަކު -- ސަން ފޮޓޯ/ ފަޔާޒު މޫސާ\nމާލެ ސަރަހައްދުގެ ސްކޫލުތަކުގައި މަސައްކަތްކުރާ ޓީޗަރުންގެ ތެރެއިން 96 ޕަސެންޓު ޓީޗަރުން މިހާރު ވެކްސިން ފުރިހަމަކޮށްފައިވާކަމަށް އެޑިއުކޭޝަން މިނިސްޓްރީއިން ބުނެފިއެވެ.\nރޭ ޕީއެސްއެމްގެ ޕްރޮގްރާމެއްގައި ވާހަކަދައްކަވަމުން އެޑިއުކޭޝަން މިނިސްޓްރީގެ ޕާމަނަންޓް ސެކްރެޓަރީ އަހުމަދު އަލީ ވިދާޅުވީ މިއީ ވަރަށް ބޮޑު ކާމިޔާބީއެއްކަމަށެވެ.\n"މުޅި ރާއްޖޭގެ މުދައްރިސުންގެ އާބާދީއަށް ބަލާއިރުގައި ހަމަ ވަރަށް ބޮޑު އަދަދެއް މިއީ. މާލޭ ސަރަހައްދުގެ ޓީޗަރުންގެ ނިސްބަތް މިއީ،" އަލީ ވިދާޅުވިއެވެ.\nއޭނާ ވިދާޅުވީ އަތޮޅު ތެރޭގައި ހުރިހާ ރަށެއްގައި ވެކްސިން ފޯރުކޮށްދީގެން ވެކްސިން ޖަހަން ފެށުމުގައި ލަސްތަކެއް ދިމާވެފައިވާކަމަށެވެ. އެހެންކަމުން އަތޮޅު ތެރޭގައި ވެކްސިން ޖެހުމުގެ ކަންކަމުގައި ލަސްތަކެއް އުޅޭކަމަށް އޭނާ ވިދާޅުވިއެވެ.\n"ފުރަތަމަ ޑޯޒް ޖައްސަވައިގެން ގިނަ ޓީޗަރުން ތިއްބަވާނީ. އެހެންނަމަވެސް އަތޮޅު ތެރޭގެ ސީދާ އަދަދެއް ދަންނަވާލަން ދަތި،" އޭނާ ވިދާޅުވިއެވެ.\nކޮވިޑް-19 އިން ދިފާއުވުމަށް ވެކްސިން ޖެހުމުގެ ކަންކަން ހަލުވި މިނެއްގައި ކުރިޔަށް ގެންދާއިރު މި ހަފްތާ ތެރޭ 12 އަހަރާއި 17 އަހަރާއި ދެމެދުގެ ދަރިވަރުންނަށްވެސް ވެކްސިން ޖެހުމުގެ ކަންކަން ފެށިގެންދާނެކަމަށް އިއްޔެ އެޑިއުކޭޝަން މިނިސްޓަރު ޑރ. އައިޝަތު އަލީ ވަނީ ވިދާޅުވެފައެވެ.\nއަދި ބެލެނިވެރިންވެސް ވެކްސިން ފުރިހަމަކުރުމަށް މިނިސްޓަރު ވަނީ އިލްތިމާސްކުރައްވާފައެވެ. އެއާއެކު ވެކްސިން ފުރިހަމަ ކުރި ބެލެނިވެރިންނަށް މިނިސްޓްރީ އާއި ސްކޫލްތައް ގުޅިގެން ގްރީން ކާޑުގެ ނަމުގައި ކާޑެއް ތައާރަފްކުރުމަށްވެސް ވަނީ ނިންމާފައެވެެ.\nކުޑައިރު ދުށް ހުވަފެނުގައި ކުލަ ޖެއްސުމުގައި 25 އަހަރު!


Ghaazeenge Leak Vi Audio Thakuge Massala Majileehun Beyrukohllaifi ގާޒީންގެ ލީކުވި އޯޑިއޯތަކުގެ މައްސަލަ މަޖިލީހުން ބޭރުކޮށްލައިފި – Huvadhoo News Ghaazeenge Leak Vi Audio Thakuge Massala Majileehun Beyrukohllaifi Huvadhoo News\nގާޒީންގެ ލީކުވި އޯޑިއޯތަކުގެ މައްސަލަ މަޖިލީހުން ބޭރުކޮށްލައިފި\nއިދިކޮޅު ޕީޕީއެމް ޕީއެންސީ ކޯލިޝަން ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ މައްޗަށް ހުކުމް އިއްވި ގާޒީންގެ ތެރެއިން ބައެއް ގާޒީން ޔާމީންގެ ޝަރީއަތާ ގުޅޭގޮތުން ދައްކާފައިވާ ވާހަކަތަކުގެ އޯޑިއޯތަކެއް ލީކުވުމާ ގުޅިގެން ރައްޔިތުންގެ މަޖިލީހަށް ހުށަހެޅި މައްސަލަ ބޭރުކޮށްލަން ފާސްކޮށްފިއެވެ.\nޕީއެންސީ ޕާލިމެންޓްރީ ގްރޫޕްގެ ލީޑަރު އަދި މަޑުއްވަރީ ދާރިއާގެ މެމްބަރު އާދަމް ޝަރީފް ހުށަހެޅުއްވި މައްސަލަ ބަހުސަށް ހުޅުވާލުމަށް ވޯޓު ދެއްވާފައިވަނީ އެންމެ ހަތް މެމްބަރުންނެވެ. ބަހުސަށް ހުޅުވާލަން ނުފެންނަ ކަމަށް ވޯޓު ދެއްވާފައިވަނީ 20 މެމްބަރުންނެވެ. އެހެންވެ އެމައްސަލަ ބަހުސް ނުކޮށް ބޭރުކޮށްލުމަށް ފަސްވީއެވެ.\nއާންމުވެފައިވާ އޯޑިއޯގެ ތެރޭގައި ހިމެނެނީ، ގާޒީ ހުސައިން ފާއިޒް ރަޝާދުގެ އޯޑިއޯއަކާއި، ގާޒީ މުހައްމަދު ސަމީރުގެ އޯޑިއޯއަކާއި، ގާޒީ އަލީ އާދަމްގެ އޯޑިއޯއެކެވެ.\nއިއްޔެ ބޭއްވުނު ރައްޔިތުންގެ މަޖިލީހުގެ ޖަލްސާގައިވެސް މިމައްސަލަ ވަނީ ހުށަހަޅުއްވާފައެވެ. ނަމަވެސް އިތުރު ކުއްލި މައްސަލައެއް ހުށަހަޅުއްވާފައި އޮތުމުން ގުރުއަތން ހޮވުނީ މަކުނުދޫ ދާއިރާގެ އެމްޑީޕީ މެމްބަރު މުހައްމަދު ރާއީ ހުށަހެޅުއްވި މައްސަލައެވެ. އެއީ ރަސްފަރި ފަރަށް އާގުބޯޓެއް އެރި މައްސަލައެވެ.


ilmuge Haqeegee Faidhaa | #Dhiislam\nޢިލްމުގެ ޙަޤީޤީ ފައިދާ\n5 years ago | 1 comment| May 8, 2013 |\nޙާތިމް އަޞައްމު ޚުރާސާނީ، އެކަލޭގެފާނުގެ ދުވަސްވަރުގެ ޡާހިރީ ޢިލްމުތައް (ތަފްސީރު، ޙަދީޘް، ޤިރާއަތު، ތަޖުވީދު އަދި ފަލްސަފާ ފަދަ ޢިލްމުތައް) މަތީ ދަރަޖަޔަކަށް ޙާޞިލްކުރެއްވުމަށްފަހު، އުގަންނައިދެއްވުމުގެ މަސައްކަތް ފެއްޓެވުުގެ ބަދަލުގައި ޢިލްމުގެ ފޮނިކަމާއި މީރުކަން އިތުރަށް އިޙުސާސްކުރެއްވުމަށްޓަކައި އެޒަމާނުގެ ބޮޑު ޢިލްމުވެރިޔެއްކަމުގައިވާ ޝަޤީޤް ބަލްޚީގެ އަރިހަށް ވަޑައިގެންނެވިއެވެ. ޝަޤީޤް ބަލްޚީގެ އަރިހުން ތެދުވެރިކަމާއި ޒާހިދުކަމާއި ކެތްތެރިކަމާއި އަނެކާއަށް އިސްކަންދިނުމާއި ތަވާޟުޢުވެރިކަމާއި ވަފާތެރިކަމާއި ޙިލްމުވެރިކަމާއި މަޢާފުކުރުމާއި ރިވެތި ބަސްބުނުމާއި ސަލާމް ފެތުރުން ފަދަ ރިވެތި އަޚްލާޤުގެ ދަރުސްތައް ޙާޞިލްކުރެއްވުމުގައި ތިރީސްއަހަރު ހޭދަކުރެއްވިއެވެ.\nއެއްދުވަހަކު އެކަލޭގެފާނުގެ ޝެއިޚް ސުވާލުކުރެއްވިއެވެ. [އޭ ޙާތިމެވެ! ތިބާ އަހަރެންގެ ދަރުސްތަކުގައި ބައިވެރިވާތާ 30 އަހަރު ވެއްޖެއެވެ. މިދުވަސްތަކުގައި ތިބާ އުނގެނުނު ޢިލްމުން ހޯދި ފައިދާއެއް ނިކަން ބުނެބަލާށެވެ!]\nޙާތިމް ދެއްވީ ވަރަށްވެސް ފުރިހަމަ ޖަވާބެކެވެ. އެކަލޭގެފާނު ވިދާޅުވިއެވެ. [އަހަރެން އުނގެނުނު ޢިލްމުން 8 ފައިދާއެއް ޙާޞިލްކުރީމެވެ. އަދި އަހަރެން ދެކޭގޮތުގައި އެމިންވަރު އަހަރެންނަށް ފުދެއެވެ. އަދި އަހަރެން އުންމީދުކުރަނީ އެކަންތަކުގެ ސަބަބުން އަހަރެންނަށް ކާމިޔާބު ލިބޭނެކަމަށެވެ.]\nމަޚުލޫޤުންގެ ޙާލުގެ މައްޗަށް އަހަރެން ވިސްނައި ފިކުރުކުރީމެވެ. އެހިނދު އަހަރެންނަށް ވިސްނުނީ ކޮންމެ އިންސާނަކަށްވެސް އެމީހަކު ލޯބިވާ ކޮންމެވެސް ލޯބިވެރިއެއް ވާކަމެވެ. އެކަމަކު އޭނާގެ ލޯބިވެރިންކުރެ އެކަކު އޭނާގެ މަރު ބައްޔާއި ޖެހެންދެން ލޯބީގެ ކުލަވަރު ދައްކައެވެ. އަނެއް ލޯބިވެރިޔަކު ކަށްވަޅުގެ އަނގަމައްޗާއި ހިސާބަށް އެކުގައި ދެއެވެ. އެއަށްފަހު ކަށްވަޅުގެ އަނދިރި ވަޅުގަނޑަށް އޭނާ ކޮށްޕައިލުމަށްފަހު އެނބުރި އާދެއެވެ. އެންމެ ގަޑިއެއްގެ އިރަށްވެސް އޭނާއާ އެކު އޮށޯވެނުލައެވެ. އެހެންކަމުން އަހަރެން ގަސްތުކުރީ އަހަރެންނާއެކު ކަށްވަޅަށް ވަދެ އެތާނގައި އަހަރެންގެ އެކަނިވެރިކަމާއި ބިރުގަތުން ދުރުކޮށްދީ އަހަރެންގެ ހިތާމަތައް ލުއިކޮށްދޭފަދަ އެކުވެރިޔަކު އަހަރެންގެ ލޯބިވެރިއަކަށް ހެދުމަށެވެ. އެހެންކަމުން ޞާލިޙު ޢަމަލު އެއީ އަހަރެންގެ ލޯބިވެރިޔާކަމުގައި ހެދީމެވެ. އެހެނީ އޭނާ ފިޔަވައި އެހެން އެކަކުވެސް އަހަރެންނާއެކު ކަށްވަޅަކަށް ނުވަންނާނެއެވެ. އަދި އެތެރޭގައި އެއްވެސް ކަހަލަ އަލިކަމެއްގެ އިންތިޒާމެއްވެސް ހަމަޖައްސައެއް ނުދެވޭނެއެވެ.\nއަހަރެން މަޚުލޫޤުތަކަށް ބެލީމެވެ. އެބައިމީހުން އެމީހުންގެ އެދުންތައް ފުއްދުމަށްޓަކައި ހުރިހާ ޖާއިޒު ނާޖާއިޒު ޒަރީޢާއެއްގެ ބޭނުންކުރެއެވެ. އެހެންކަމުން އަހަރެން ﷲ ގެ މި ވަޙީބަސްފުޅަށް ވިސްނީމެވެ. وَأَمَّا مَنْ خَافَ مَقَامَ رَ‌بِّهِ وَنَهَى النَّفْسَ عَنِ الْهَوَىٰ ﴿٤٠﴾ فَإِنَّ الْجَنَّةَ هِيَ الْمَأْوَىٰ ﴿٤١﴾ – سورة النازعات -މާނައީ: [އަދި އެމީހާގެ ވެރިރަސްކަލާނގެ ޙަޟުރަތުގައި ހުންނަންޖެހޭ ހުރުމަށް ބިރުވެތިވެ، އެމީހެއްގެ ނަފްސު އަމިއްލަ އެދުންތަކުން ދުރުކޮށްފިމީހާ ދަންނާށެވެ! ފަހެ، ހަމަކަށަވަރުން، އެމީހާ އުޅޭނެ ތަނަކީ، ސުވަރުގެއެވެ.]\nއެހިނދު އަހަރެންނަށް ޔަޤީންކުރެވުނީ ކީރިތިޤުރުއާނަކީ ޙައްޤު ތެދުކަމެވެ. އެހެންކަމުން އަހަރެން އަހަރެންގެ ނަފްސުގެ މައްޗަށް ބާރުފޯރުވީމެވެ. އަދި ނަފްސުގެ އެދުންތަކަށް ޢަމަލުކުރުން ހުއްޓުވީމެވެ. ކެތްތެރިކަމަށް އެ ނަފްސު ހޭނުވީމެވެ. އެހެންކަމުން ﷲ ގެ ކިޔަމަންތެރިކަމާއި ޠާޢަތަށް އެނަފްސު ރުހި ޤަބޫލުވެއްޖެއެވެ.\nއަހަރެންނަށް މީސްތަކުން ފެނުނީ ދީނާރާއި ދިރުހަމް ޖަމާކޮށް އެތަކެތި ގެއްލިދާނެކަމަށްޓަކައި ރައްކާކުރުމުގައި މަޝްޣޫލުވެގެން ވަނިކޮށެވެ. އެހިނދު ހުރިހާ ވެރިކަމެއްގެ ވެރި ﷲ ގެ މި ވަޙީ ބަސްފުޅަށް އަހަރެން ވިސްނީމެވެ. مَا عِندَكُمْ يَنفَدُ ۖ وَمَا عِندَ اللهِ بَاقٍ (سورة النحل: 96) މާނައީ: [ތިޔަބައިމީހުންގެ ގާތުގައިވާ އެއްޗެއް ހުސްވެގެން ހިނގައިދާނެތެވެ. އަދި ﷲ ގެ ޙަޟުރަތުގައިވާ އެއްޗެއް ދެމިހުންނާނެތެވެ.]\nއެހެންކަމުން އަހަރެންގެ މަސައްކަތުން ޙާޞިލްވާ ނަފާ، ﷲ ގެ ރުއްސެވުން އަދައިގެން މިސްކީނުންގެ މައްޗަށް ހޭދަކުރަން ފެށީމެވެ. އެއީ ﷲ ގެ ޙަޟްރަތުގައި އެތަކެތި އަހަރެންނަށްވާ އާޚިރަތުގެ ޚަޒާނާއަކަށް ވުމަށްޓަކައެވެެ.\nއަހަރެންނަށް ފެނުނު ބައެއް މީހުން ހީކޮށްގެން އުޅުނީ ޢިއްޒަތާއި އިޙުތިރާމް ލިބޭނީ ތިމާމެންގެ ވަށައިގެން ޖާހިލު ޢާންމުން އެއްކުރެވުނު މިންވަރެއްގެ މައްޗަށްކަމަށެވެ. އަނެއްބައި މީހުން ދެކޭގޮތުގައި ހައިބަތާއި މަތިވެރިކަމާއި ޖާހު ލިބޭނީ މުދަލާއި ފައިސާ އާއި ދަރިންނާއި ކާފަދަރިން ގިނަވެގެންނެވެ. ބައެއްމީހުން ވިސްނާގޮތުގައި މަޝްހޫރުކަމާއި ފަޚުވެރިކަން ލިބޭނީ ނިކަމެތިން ވެއްޔާއި މޮޑެ، ލޭގައި އުނގުޅައި، އެމީހުންގެ މުދާ ފޭރިގެންނެވެ. އަދި ބައެއްމީހުން ވިސްނައިގެން އުޅެނީ ޝާނާއި ޝައުކަތުގެ ސިއްރު ވަނީ ތިމާގެ މުދާ ބޭކާރު ކަންތައްތަކަށް ބުރުއްސުމުގައި ކަމަށެއެވެ. އެހިނދު އަހަރެން ﷲ ތަޢާލާގެ މި ވަޙީބަސްފުޅަށް ވިސްނީމެވެ. إِنَّ أَكْرَ‌مَكُمْ عِندَ اللهِ أَتْقَاكُمْ (الحجرات: 13)މާނައީ: [ހަމަކަށަވަރުން، ﷲގެ ޙަޟުރަތުގައި ތިޔަބައިމީހުންކުރެ އެންމެ މާތްކަން ބޮޑީ، ތިޔަބައިމީހުންކުރެ އެންމެ ތަޤުވާވެރި މީހާއެވެ.]\nމިއީ ތެދު ޙައްޤު ބަސްފުޅެކެވެ. އެހެންކަމުން އަހަރެން، ﷲ އަށް ބިރުވެތިވުމާއި ތަޤުވާވެރިކަމަށް ލޯބިކުރީމެވެ.\nއަހަރެންނަށް މީސްތަކުން ފެނުނީ އެކަކު އަނެކެއްގެ ޣީބަބުނެ، ނުބައިވާހަކަ ދައްކާތީއެވެ. އެހެންކަމުން އެމީހުންގެ އެ ޢަމަލާމެދު އަހަރެން ވިސްނީމެވެ. އެހިނދު އަހަރެންނަށް އެނގުނީ އޭގެ ތެރެއިން އެކަކު އަނެކާއަށް ލިބިފައިވާ ޢިލްމާއި، މާތްކަމާއި، ޖާހާއި، މަންޞަބާއި، މުދަލާއި ފައިސާގެ ތަނަވަސްކަން ފެނުމުން އެމީހަކާއި މެދު ޙަސަދަވެރިވާން ފަށަނީކަމެވެ. ދެން އަހަރެން ﷲ ގެ މި ވަޙީބަސްފުޅަށް ވިސްނީމެވެ. نَحْنُ قَسَمْنَا بَيْنَهُم مَّعِيشَتَهُمْ فِي الْحَيَاةِ الدُّنْيَا ۚ وَرَ‌فَعْنَا بَعْضَهُمْ فَوْقَ بَعْضٍ دَرَ‌جَاتٍ لِّيَتَّخِذَ بَعْضُهُم بَعْضًا سُخْرِ‌يًّا (الزخرف:32) މާނައީ: [ދުނިޔޭގެ ދިރިއުޅުމުގައި އެއުރެންގެމެދުގައި ދިރިއުޅުމުގެ ކަންތައްތައް ބެއްސެވީ ތިމަންރަސްކަލާނގެއެވެ. އަދި ތިމަންރަސްކަލާނގެ އެއުރެންކުރެ ބައެއްމީހުން، އަނެއްބައިމީހުންގެ މައްޗަށް ދަރަޖަތަކަކަށް އުފުއްލެވީމެވެ. (އެއީ) އެއުރެންކުރެ އެއްބަޔަކު އަނެއްބަޔެއްގެ ޚިދުމަތްތެރިކަން ހިފުމަށްޓަކައެވެ.]\nއެހެންކަމުން އަޞްލުގައި މިގޮތަށް ބެއްސެވި ފަރާތަކީ ﷲ ތަޢާލާކަމުގައި އަހަރެން ޤަބޫލުކޮށް އަހަރެންގެ ނަސީބުގެ މައްޗަށް ރުހުނީމެވެ. އަދި މީސްތަކުންނަށް ޙަސަދަވެރިވުން ދޫކޮށްލީމެވެ.\nއަހަރެންނަށް މީސްތަކުން ފެނުނީ އެމީހުންގެ އުންމީދުތައް ފުރިހަމަނުވުމުން އެކަމަށްޓަކައި އެކަކު އަނެކަކަށް ޢަދާވަތްތެރިވާތީއެވެ. އެހިނދު އަހަރެން ކީރިތި ޤުރުއާނުގެ މި އާޔަތަށް ވިސްނީމެވެ. إِنَّ الشَّيْطَانَ لَكُمْ عَدُوٌّ فَاتَّخِذُوهُ عَدُوًّا (فاطر: 6)މާނައީ: [ހަމަކަށަވަރުން، ޝައިޠާނާއަކީ، ތިޔަބައިމީހުންނަށްވާ ޢަދާވާތްތެރިޔެކެވެ. ފަހެ، އެ ޝައިޠާނާއީ، ޢަދާވާތްތެރިޔަކު ކަމުގައި ތިޔަބައިމީހުން ދެކޭށެވެ.]\nއެހެންކަމުން އަހަރެންގެ ދުޝްމަނަކީ ޝައިޠާނާކަމުގައި ބެލީމެވެ. އަދި އެހެންމީހުންނާ ޢަދާވާތްތެރިވުން ދޫކޮށްލީމެވެ.\nއަހަރެންނަށް މީސްތަކުން ފެނުނީ ރިޒުޤުހޯދުމުގެ ދަހިވެތިކަމުގައި ޙަލާލެއް ޙަރާމެއް ބަލައިލުމެއްނެތި އަރުވާޖަހައިގެން ދުވާތީއެވެ. އަދި އެކަމުގައި ތިމާގެ ޤަދަރާ މަޤާމާއި ޢިއްޒަތާ އަބުރުވެސް ގެއްލުވައިލައެވެ. އެހެންކަމުން ﷲ ގެ މިވަޙީ ބަސްފުޅަށް އަހަރެން ވިސްނީމެވެ. وَمَا مِن دَابَّةٍ فِي الْأَرْ‌ضِ إِلَّا عَلَى اللهِ رِ‌زْقُهَا (هود : 6)މާނައީ: [ބިމުގައި ހިނގާބިނގާ އުޅޭ ދިރޭ އެއްޗެހީގެ ތެރެއިން، އެ އެއްޗަކަށް ﷲ، ރިޒުޤުނުދެއްވާ އެއްވެސް އެއްޗެއް ނުވެތެވެ.\nއެހެންކަމުން އަހަރެންގެ ރިޒުޤު ވަނީ ﷲ ގެ ޒިންމާގައިކަން އަހަރެން ޔަޤީންކުރީމެވެ. އެހެންކަމުން ރިޒުޤުގެ ފިކުރު ދޫކޮށްލުމަށްފަހު، އަޅުކަމައިގެން އަހަރެން މަޝްޣޫލުވީމެވެ. އަދި އެއްވެސް މަޚްލޫޤެއްގެ ކިބަޔަކުން އެއްޗަކަށް ނޭދެމެވެ.\nއަހަރެންނަށް ފެނުނީ ކޮންމެ އިންސާނަކުވެސް ދީނާރާއި ދިރުހަމަށް، މުދަލާއި ފައިސާއަށް އިތުބާރުކުރާތީއެވެ. ނުވަތަ ރަސްގެފާނާއި އަމީރުން އެމީހުންގެ މުހުތާދުތައް ފުއްދައިދޭނެކަމަށް ހީކުރާތީއެވެ. އެކަކު ލިބިފައިވާ ހުނަރާއި ކުޅަދާނަކަމަށް ޔަޤީންކުރެއެވެ. އަނެކަކު ތިމާފަދަ މަޚުލޫޤުންނާ އުންމީދުތައް ގުޅުވައެވެ. އެހިނދު އަހަރެން ﷲ ގެ މި ބަސްފުޅަށް ވިސްނީމެވެ. مَن يَتَوَكَّلْ عَلَى اللهِ فَهُوَ حَسْبُهُ ۚ إِنَّ اللهَ بَالِغُ أَمْرِ‌هِ ۚ قَدْ جَعَلَ اللهُ لِكُلِّ شَيْءٍ قَدْرً‌ا (الطلاق:3)މާނައީ: [އަދި ﷲ އަށް ވަކީލުކުރާ މީހާ (ދަންނާށެވެ!) ފަހެ، އޭނާޔަށް އެކަލާނގެ ފުދެއެވެ. ހަމަކަށަވަރުން، ﷲ އީ، އެކަލާނގެ އަމުރުފުޅު ހިންގަވައި، ފުރިހަމަކުރައްވާ ރަސްކަލާނގެއެވެ. ހަމަކަށަވަރުން، ﷲ ކޮންމެ އެއްޗަކަށް މިންވަރެއް ކަނޑައަޅުއްވާފައިވެއެވެ.]\nއެހެންކަމުން އަހަރެން ﷲ އަށް ވަކީލުކުރީމެވެ. އެކަލާނގެ ފިޔަވައި އެހެން އެއްވެސް ފަރާތަކަށް އަހަރެން އިތުބާރެއްނުކުރަމެވެ. އެކަލާނގެއީ އެންމެ މޮޅަށް އަހަރެން ބަލަހައްޓަވާ ފަރާތެވެ.\nޙާތިމްގެ ޖަވާބު އަޑުއެއްސުވުމަށްފަހު ޝަޤީޤު ބަލްޚީ ވިދާޅުވިއެވެ. [އޭ ޙާތިމްއެވެ! ﷲ ތަޢާލާ، ތިބާ ސީދާވެގެންވާ ތެދުމަގުގައި ލަހައްޓަވާށިއެވެ. ތިމަން ތައުރާތާއި އިންޖީލާއި ޒަބޫރާއި އަދި ކީރިތި ޤުރުއާންގެ އެންގެވުންތަކާއި އިރުޝާދުތަކަށް ވިސްނައި ފިކުރުކުރުމުން، ތިމަންނައަށް ފެނުނީ ތިބާ ތިޔަ ވިދާޅުވި ކަންތައްތަކެވެ. ތިޔަ ކަންތަައްތަކަށް ޢަމަލުކޮށްފި މީހާ އެހަތަރު ފޮތަށް ޢަމަލުކޮށްފިއެވެ.]\nމަޞްދަރު: އިސްލާމީ ތާރީޚް ކޭ ދިލްޗަސްބް އައުރް އީމާން އާފްރީން ވާޤިޢާތް / އަބޫ މަސްޢޫދް ޢަބްދުލްޖައްބާރު\nwarah wes furihama